
Capitolul 1 


E prea sigur pe el, gândi Toni. Prea sigur pe el și prea 
sigur pe Fran Casey care călărise până la Pentycawl de trei 
ori în tot atâtea zile pentru a-l vedea. De fiecare dată ple- 
case dezamăgită, dar Toni era sigură, în timp ce privea 
cum blonda înaltă călărea ca o furie, de-a lungul coastei, 
că nimic nu o putea opri. Jake Tregarron era la fel de 
irezistibil pentru ea, precum smântâna pentru pisică, ceea 
ce el știa cu siguranţă. 

Toni se întreba uneori de ce avea o părere atât de 
proastă despre profesorul ei în timp ce toţi ceilalți păreau 
să-l prețuiască atât de mult, dar încă de când sosise la 
Pentycawl, aproape cu trei săptămâni în urmă, simţise 
ceva ciudat faţă de Jake Tregarron. Se îndrăgostise de 
Cornwall și în special de Frayley Cove, deși satul era 
alcătuit numai din câteva case împrăștiate de-a lungul 

falezei, iar Pentycawl era cocoțat pe cea mai înaltă culme 
deasupra Atlanticului dezlănţuit, și periculos de aproape 
de margine. Dar Jake Tregarron era altceva. 

Toni ar fi fost ultima care i-ar fi negat talentul ca artist, 
acesta fiind prea evident pentru a putea fi pus la îndoială, 
și era cunoscut pentru faptul că nu aprecia criticile, dar ca 
om avea o personalitate tulburătoare. 

Dacă n-ar fi aşteptat cu atâta nerăbdare începerea școlii 
de vară şi dacă nu s-ar fi înscris pentru întregul curs, 
probabil că ar fi renunţat după primele zile, indiferent ce 
ar fi spus lumea. A fost încântată când s-a discutat ideea și 
în plus nu putea să-și dezamăgească bunicul, din moment 
ce el o încurajase și era nerăbdător ca ea să facă acest curs. 

În fiecare vară, timp de treisprezece săptămâni, o mână 
de artiști amatori veneau pentru diferite perioade de timp 
la Pentycawl, la școala Tregarron, care era de fapt un curs 
intensiv coordonat de însuși Jake Tregarron. Era consi- 
derat un privilegiu să poţi să faci acest curs și era, 
bineînțeles, scump. Preţul varia, desigur, în funcţie de 
durata șederii şi de numărul de ore petrecute studiind 
arta sub ochiul unui maestru indiscutabil. 

Toni ştia cât e de norocoasă că va sta toate cele trei- 
sprezece săptămâni la Pentycawl, dar lucrurile nu erau 
aşa cum se așteptase ea să fie. Jake Tregarron era un pro- 
fesor sever care nu-și încuraja elevii să lipsească de la 
cursuri pentru a se relaxa și a se plimba de-a lungul 
falezei. Trebuia să muncească, iar colegii ei păreau încân- 
taţi de acest aranjament. 

În afară de Jake Tregarron, un alt artist, mai puţin 
talentat, dar la fel de devotat asista la instruirea tinerilor. 
Părerea lui Toni despre acesta era mult mai bună, pentru 
că Peter Alwyth nu avea aroganta lui Jake Tregarron și era 
mult mai răbdător. Peter Alwyth arătase un interes special 
pentru Toni încă de când sosise, un interes mai degrabă 
pentru frumusețea decât pentru talentul ei. Era 
conștientă de acest lucru precum era și Jake Tregarron, 
dar ei nu i se părea la fel de amuzant. 

Avea trăsături delicate, aproape copilărești, care o 
făceau să pară mai tânără decât cei 21 de ani pe care îi 
avea, determinându-i pe bărbaţi să fie protectori. Avea 
părul bogat, de culoare castanie, ochi mari verzi şi o gură 
moale care se pare că în ultima vreme râsese mai rar. 

Nu pentru că nu era fericită, ci pentru că nu reușea să 
înțeleagă cum un artist atât de talentat și de incitant, pe 
care ea îl admirase atât de mult pentru munca lui, s-a 
dovedit a fi un om atât de închis și de tulburător. Toni nu 
era foarte înaltă, de aceea profesorul ei, care avea cel 
puțin 1,80 m înălţime și tenul închis specific locuitorilor 
din Cornwall, părea și mai tulburător. 

Peter Alwyth nu era la fel de impunător, nici fizic nici 
psihic. Era cu câţiva centimetri mai scund, drăguţ, cu 
părul şaten deschis și ochii cenușii. Era un om modest și 
cât se poate de obișnuit, şi rareori ridica tonul. Peter îi 
inspira lui Toni încrederea de care avea nevoie pentru a 
contracara efectul pe care caracterul viril și puternic al lui 
Jake Tregarron îl avea asupra ei. 


8 RITA HERRON 


Soarele era destul de puternic pentru a-i moleși, dar 
silueta înaltă și bine făcută a profesorului lor se plimba 
printre ei, așa că nimeni nu se gândea să facă altceva decât 
să se concentreze asupra desenului. E ca o pisică sălba- 
tică, gândi Toni, privindu-l din când în când cu coada 
ochiului, în timp ce mai punea puţin ocru pe paletă. O 
pisică mare, neagră și periculoasă care cât de curând se va 
apleca și va privi la versiunea ei de hambar ca și cum nu-i 
venea să creadă că văd aceeași clădire. 

Părul lui era negru, destul de lung, uşor ondulat, iar 
ochii lui albaștri făceau un contrast izbitor cu faţa bron- 
zată. O faţă care era mai mult aspră decât frumoasă iar lui 
Toni îi inspira mai degrabă cruzime. I-a trecut prin minte 
că undeva în trecutul familiei Tregarron ar putea exista o 
urmă de sânge spaniol. 

Purta întotdeauna haine deschise la culoare. Astăzi 
purta o pereche de pantaloni maro și o cămașă crem, 
descheiată la gât, lăsând să i se vadă gâtul și puţin păr 
negru, iar Toni știa că el era perfect conștient cât de 
întunecat și viril părea. Toni ştia de asemenea că imper- 
turbabila lui încredere în sine era responsabilă de 
reacţiile ei, pentru că nu mai întâlnise niciodată un bărbat 
ca el care o făcea să se simtă nesigură în prezenţa lui. 

Şi-a înăbuşit repede tremurul când el a venit în spatele 
ei, şi l-a ignorat cu hotărâre când s-a aplecat asupra desenu- 
lui. Peter Alwyth își spusese deja părerea despre încercarea 
ei de a desena hambarul cu acoperișul din trestie, dar știa 
că părerea lui Jake Tregarron nu va fi la fel de bună. 

Corpul lui intră numai pentru câteva secunde în con- 
tact cu al ei, pielea i s-a înfiorat sub rochia subțire de 
bumbac pe care o purta, în timp ce deja familiarul miros 
amestecat de vopsea şi after-shave a continuat să-i gâdile 
nările chiar și după ce el s-a ridicat. 

— Cu puţin cărămiziu acoperișul va arăta mai bine, 
remarcă el cu vocea sa profundă ce nu sugera ci 
poruncea. Arată mai degrabă a paie decât a trestie. 

Toni simţi cum se înroşește. Nu pentru că o supărau 
criticile, sau pentru că munca ei nu le merita, le primea 
cu plăcere de la Peter Alwyth sau de la profesorul ei de la 
școala de artă, dar era mai sensibilă la comentariile lui 
Jake Trogarron și i se păreau mai greu de acceptat. 

— Îmi pare rău! Luă tubul de cărămiziu și puse puţin pe 
paletă. Mi s-a părut galben. 

Răspunsul ei fusese atât impulsiv cât și defensiv, și ea 
simți interesul colegilor ei, chiar dacă aceștia nu și-au ridi- 
cat capetele. Femeia slabă de lângă ea i-a aruncat o privire 
foarte mirată, apoi s-a întors la propria versiune a ham- 
barului. Audrey Blain asculta întotdeauna sfaturile profe- 
sorului ei, chiar dacă îi erau adresate altcuiva, şi Toni o 
privi dezgustată, cu coada ochiului. 

— Faci cum vrei, desigur, îi spuse Jake Tregarron pe un 
ton calm, dar să nu fii surprinsă dacă hambarul va arăta 
precum căsuţa de paie a porcului cel mic. 

El nu-i lăsă timp să găsească o replică potrivită, ci se 
îndreptă spre bărbatul de lângă ea. Toni îl privi din 
instinct pe Peter Alwyth, amestecând cărămiziul cu galbe- 

nul de pe paletă. Peter ajuta un alt student, dar se uită la 
ea de parcă i-ar fi simţit privirea, şi-i zâmbi încurajator. 
Jake observă schimbul de priviri și zâmbi. 

Deși erau complet diferiţi, Jake și Peter erau veri. 
Atotştiutoarea Audrey o informase că de când părinţii lui 
Jake muriseră, el și Peter fuseseră crescuţi ca fraţi. Se 
vedea că Peter, ca și mulți alții, îl venera pe vărul său, iar 
Toni se întreba uneori de ce era singura care îl vedea pe 
Jake Tregarron nu numai ca pe un artist strălucitor ci și ca 
pe un om arogant. 

— Cum ai putut să faci așa ceva, Toni? Tonul acuzator 
la lui Audrey Blain i-a ajuns la urechi înainte ca Jake 
Tregarron să se fi depărtat prea mult. Era evident că 
răspunsul pe care Toni îl dăduse eroului ei o şocase. 
Încerca doar să te ajute, să știi, continuă Audrey. Suntem 
aici ca să învăţăm! 

Toni știa că Audrey are dreptate, dar o irita întot- 
deauna adoraţia oarbă pe care colega ei o arăta pentru 
Jake Tregarron, și îi plăcea s-o şocheze uneori arătând 
un total dezinteres atât pentru pictură cât și pentru 
Jake Tregarron. Acest dezinteres nu era real, dar îi 
displăcea felul cum Audrey îl venera pe Jake și refuza 
s-o copieze. 

— Nu pot să cred că preferi ca Peter să-ţi fie profesor! 
spuse Audrey în șoaptă. 

Toni încercă noul galben-maroniu pentru a desena 
acoperișul de trestie al hambarului, și recunoscu faptul că 
semăna mai bine cu originalul. 

— Îmi place Peter, îi spuse lui Audrey fără să-și mute 
privirea de la ce făcea. E simpatic și prietenos și nu mă 
face să mă simt ca și cum n-aş ști cu care capăt al pensulei 
să pictez. 

— Poate pentru că nu te critică îndeajuns, sugeră 
Audrey care observase interesul lui Peter pentru Toni și 
nu putuse să nu arate că știe. Probabil crede că dacă îţi 
apreciază munca, O să ai o părere mai bună despre el — c-o 
să-l placi mai mult. 

— Am o părere bună despre el, o asigură Toni. Îmi 
place de el, chiar dacă nu se crede visul oricărei femei. 

Toni putea să-și imagineze privirea şocată pe care i-o 
arunca Audrey și fără să se uite la ea. 

— Vrei să spui că... în şoapta ei nu era numai reproș ci 
și o extraordinară mirare, iar Toni abia se abţinea să nu 
râdă. Veneraţia lui Audrey ar fi fost patetică dacă n-ar fi 
fost atât de iritantă. 

Nu și-a dat seama de prezența profesorului lor în 
spatele ei, decât în momentul când s-a lăsat pe spate 
pe scaun pentru a analiza efectul noii culori a ham- 
barului. 

Intrând în contact cu corpul lui, s-a speriat atât de 
tare încât s-a ridicat imediat trântind scaunul pe care 
stătea. Când s-a întors să se uite la el, toţi ochii erau 
ațintiţi asupra lor, curioși și speculativi, și ea simţi 
cum se înroșește. Inima îi bătea cu putere pentru că 
expresia de pe faţa lui întunecată nu era deloc încura- 
jatoare. 

— M-ai speriat! îl acuză ea, iar vocea îi era răgușită. 

Ştia, fără îndoială, că mai târziu, în camerele lor, ceilalţi 
vor râde pe seama incidentului, așa că își încleştă pumnii 
mici și îl consideră pe el vinovat de stânjeneala ei. Ştia că 
poate nu are dreptate dar era sigură că el auzise ultimele 
ei cuvinte şi că va avea grijă s-o pedepsească. 

— Eu, sau Peter se consideră visul oricărei femei? 
întrebă el. 

Vocea lui era calmă și nu părea stânjenit deși își dăduse 
seama că despre el era vorba. Audrey se uita fascinată la 
el. Toni nu spuse nimic, așa că acea voce puternică și 
calmă continuă: 

— Este evident că tu crezi asta, și sunt curios la care 
dintre noi te refereai, Toni? 

Ea era și mai stânjenită pentru că el nu coborâse vocea 
și acele feţe interesate erau încă întoarse spre ei, iar acum 
erau de-a dreptul curioase. Toni simţi un impuls 
irezistibil de a fugi și de a se ascunde undeva, dar privirea 
lui fermă o ţintui locului. 

Şi-a dat seama că și Peter privea scena, dar dintr-un alt 
motiv decât ceilalți. Era nerăbdător să-și ofere sprijinul 
dar ezita să se amestece într-o situaţie controlată de vărul 
său. Toni nu-l învinovăţea, dar se simţea vulnerabilă și 
stânjenită, așa că sprijinul lui ar fi fost binevenit. 

— Nu trebuia să asculti, spuse ea umezindu-și buzele 
cu vârful limbii. Dacă... 

— Dacă vrei să-mi spui că nu este politicos să asculti 
conversațiile altora, o avertiză el cu un zâmbet răutăcios, 

nu te deranja! Se uită la ceilalți elevi, la acele feţe intere- 
sate și la acei ochi curioși, ca și când abia atunci realiza că 
mai existau şi ei. O.K., spuse el, toată lumea capetele jos 
și haideţi să profităm din plin de lumină! 

Imediat, toţi s-au întors ascultători şi au început iar 
să picteze, şi Toni se minună din nou de autoritatea 
lui. Ar fi luat şi ea loc şi ar fi uitat de acest incident, dar 
Jake nu era încă mulţumit. Se uită un moment la ea cu 
acei ochi irezistibili, iar când vorbi o făcu pe un ton 
mult mai scăzut, așa încât ceilalți să nu-i audă, cu 
excepţia lui Audrey Blain care era hotărâtă să prindă 
câteva cuvinte. 

— Cred că ar fi mai bine să vorbim, Toni, spuse el, iar 
inima ei făcu un salt când îl privi. Poţi să vii în atelierul 
meu când se termină această lecţie? întrebă el. 

Expresia de pe faţa ei era sfidătoare și se întreba dacă 
avea de gând s-o trimită să-și facă bagajele sau pur și sim- 
plu voia să-i ţină o predică și apoi s-o lase să continue 
cursul. 

— Despre ce dorești să vorbim? întrebă ea. 

El deja se indepărtase când ea puse această întrebare. 
Jake se întoarse puţin, privind peste umăr. 

— Putem să discutăm despre asta când vii în atelier, îi 
spuse el. În acest moment mai sunt și alti elevi care au 
nevoie de ajutor. Ne vedem după cină, O.K.? 

Nu putea decât să accepte, dar o făcu tăcut, dând din 
cap. Cu coada ochiului văzu expresia de invidie de pe faţa 
slabă a lui Audrey care o privea peste umăr, fără a se 

deranja să ascundă că auzise tot. Toni era sigură că 
Audrey ar fi fost încântată să facă schimb de locuri, chiar 
şi pentru a primi critici. 

Nu era nici o îndoială că Pentycawl era o casă ideală 
pentru un artist, pentru că era atât de mare și de pito- 
rească; dominând oceanul de pe o culme stâncoasă, avea 
o frumuseţe aparte chiar și iarna. 

Pământurile erau întinse, dar nu păstrau asemănarea cu 
fostele grădini. Arbuștii care au reușit să supraviețuiască 
vânturilor de iarnă dinspre ocean, crescuseră până la pro- 
porţii uriașe în solul nisipos, căpătând pe alocuri aspectul 
de junglă, ascunzând poteci ce duceau până în vârful stân- 
cilor sau până la un golfuleţ secret înconjurat de stânci în 
care apa se arunca cu furie la fiecare flux. 

Pajiştile din faţa și din spatele casei erau tunse și câţiva 
fagi cu coroana rară făceau umbră când vara era prea 
fierbinte, sau deveneau acoperișul unui studio în aer liber 
pentru artiști. Casa însăși era imensă. Construită de vreun 
Tregarron puternic, pentru familia sa în creștere, putea 
găzdui cu ușurință șase sau șapte oameni în plus, care 
veneau pentru cursul de vară. Hambarul vechi de lângă 
casă oferea loc și lumină atunci când vremea nu permitea 
lucrul în aer liber. 

Pentycawl era elegant dar în același timp solid, ca și 
când toate elementele naturii ridicate împotriva lui nu-i 
puteau nega dreptul de a fi acolo. Într-un anumit fel îi 
amintea lui Toni de actualul proprietar, încăpățânat și 
mândru, care poseda totuși o graţie atrăgătoare. 

Pentru Toni era un loc minunat, vechi, pe care dorise 
de multe ori să-l vadă în întregime. Elevii puteau să 
folosească o sufragerie imensă și confortabilă şi 
împărțeau sala de mese cu gazda și cu vărul acesteia. 
Fiecare avea un dormitor separat iar în casă existau 
destule băi pentru ca totul să fie cât mai comod. Restul 
casei era închis pentru studenti, deși după știința lui 
Toni, nimeni nu încercase să vadă care ar fi reacţia 
gazdei dacă cineva s-ar fi aventurat dincolo de limitele 
impuse. 

Cina la Pentycawl era substanţială, și lua ceva timp pen- 
tru a fi consumată, așa că era trecut de nouă când s-au ridi- 
cat de la masă. Când Toni a coborât din nou în sufragerie, 
atât Jake, Peter cât şi colegii ei dispăruseră așa că era 
puțin încurcată, neștiind care ușă aparţinea atelierului lui 
Jake Tregarron. 

Sunetul vaselor, ce erau strânse de pe masă, îi oferi o 
posibilă soluţie: putea s-o întrebe pe Plaxy Trent care era 
ușa. Menajera lui Jake Tregarron era o femeie foarte cum- 
secade, din Cornwall. Întâmpina orice dificultate cu 
credinţa solidă că până la urmă totul se va rezolva. 

Nu era singură când Toni și-a băgat capul pe ușă, ci 
vorbea cu Gavin Brant, cel mai talentat dintre elevi, care 
câștigase atât respectul profesorului cât și al colegilor. 
Doar el și Toni urmau să facă întregul curs de 13 
săptămâni. 

Atât el cât şi Plaxy Trent se uitară la ea întrebători când 
intră în cameră, iar doamna Trent îi zâmbi încurajator. 

— Po' să te ajut cu ceva, domnişoară Ashley? întrebă ea. 
Ai pierdut ceva? 

Privi la menajeră apoi la Gavin Brant şi râse ezitant. 

— Ştiu ca sună ciudat, spuse ea, dar nu sunt sigură care 
este ușa atelierului domnului Tregarron. Puteţi, vă rog, să 
mă ajutaţi, doamnă Trent? 

Femeia și tânărul schimbară o privire, şi Gavin Brant 
ridică întrebător o sprânceană în timp ce doamna Trent 
se opri din strânsul vaselor murdare pentru a-și șterge 
mâinile pe șorțul ce-l purta în jurul taliei groase. 

— Ai de gând să-i faci “marelui om” o vizită neanunţată? 
întrebă Gavin Brant. Eu, unul, n-aş încerca, Toni! 

— E-n regulă, dragă domnişoară Ashley, îi spuse doam- 
na Trent ferm, cu amabilitate. Lu’ domnu” Tregarron nu-i 
place ca lumea să-i viziteze neanunţată atelierul. E foarte 
sever în această privinţă. 

Toni dădu din cap zâmbind, ştiind care e regula, la fel 
ca şi ceilalți. De aceea invitaţia primită fusese atât de sur- 
prinzătoare. 

— Nu trebuie să vă faceţi griji, doamnă Trent. Domnul 
Tregarron mi-a cerut să vin în atelierul lui în seara aceas- 
ta, după cină. Mă așteaptă. 

Gavin Brant o privi surprins, iar Plaxy Trent se uită cu 
curiozitate la ea, ca şi când n-ar fi crezut-o, dar dădu din 
cap și veni spre Toni. leşi în hol și-i arătă o ușă pe 
jumătate ascunsă de scară. 

— Apăi, dacă-i așa, acolo e ușa. 

— Mulţumesc, doamnă Trent. 

Era conștientă că Gavin Brant încă o urmărea cu 
privirea și era clar că acea invitaţie din partea profesoru- 
lui lor i se părea ciudată atât lui cât și menajerei. Plaxy 
Trent o privi câteva secunde, cu un vădit interes. 

— E prima oară, de când îl știu io, când invită un elev 
să vină să-l vadă în atelier! Ochii negri ai lui Plaxy Trent 
străluceau. Dar până acum n-am avut nici unv’ atât de 
drăguţ, observă ea, poa’ și asta să aibă ceva de-a face cu 
invitaţia, hm? 

Toni refuză să muște momeala. Murmură niște 
mulțumiri și traversă holul spre ușa indicată de mena- 
jeră, având în suflet un sentiment ciudat. Nu se îndoia că 
Jake Tregarron se simţea atras de sexul opus, dar ea nu 
se considera tipul de femeie pe care Jake ar găsi-o 
atrăgătoare. 

Probabil că i-ar plăcea o persoană mai sofisticată și mai 
în vârstă, pentru că el avea cel puţin 35 de ani. Cineva ca 
Fran Casey, cu toate că atitudinea lui faţă de vecina ei ele- 
gantă şi disponibilă nu sugera faptul că ar fi îndrăgostit de 
ea — cel puţin din ce văzuse Toni. 

Se uită peste umăr să vadă dacă Plaxy Trent o mai 
urmărea, dar se pare că menajera nu considera că mai 
avea rost să se îndoiască de faptul că Jake o chemase, și se 
întorsese la munca ei. Toni bătu ezitant în ușă şi simţi 
cum inima ei o ia la goană când acea voce adâncă și 
imposibil de confundat o invită să intre încă înainte de a 
fi terminat de bătut, şi încercă să se calmeze când observă 
cum mâna îi tremură când apăsă pe clanță. 

Camera era mai mare decât se așteptase, ceea ce o sur- 
prinse. Camerele pe care le văzuse până atunci se 
potriveau cu caracterul casei, fiind mari și sobre. Această 
cameră însă era luminoasă și aerisită, cu uși mari din sticlă 
ce se deschideau înspre pajiștea din spatele casei. 

— Ia loc, Toni! 

Fl îi arătă un alt fotoliu puţin mai mic, vizavi de al lui, 
dar totuși destul de aproape ca ea să fie alarmant de 
conștientă de prezenţa lui. Luă loc, așa cum i se spusese, 
stând cu picioarele apropiate și cu mâinile în poală, încă 
neîndrăznind să se uite la el. 

— Ţi-e teamă, nu-i așa? sugeră el. 

— Sunt curioasă, spuse ea, oferind o alternativă fără a-l 
contrazice, iar el râse. 

— Sunt sigur că eşti, fu el de acord. De obicei nu invit 
elevi aici. Într-un fel ar trebui să te simti onorată. 

— Da? Era din nou în defensivă și se părea că nu putea 
să evite acest fapt. Văzu cum o sprânceană neagră se 
ridică întrebător, fapt care se întâmpla deseori. 

— Cred că depinde de părerea fiecăruia, recunoscu el, 
dar e foarte neobișnuit pentru mine să invit pe cineva aici. 
Ai putea spune că este ceva de genul minunea-minunilor 
— total ieşit din comun! 

— Aşa mi-a spus și doamna Trent când am întrebat-o 
care este atelierul tău, îi spuse Toni și din nou o 
sprânceană neagră se ridică întrebător. 

— A trebuit s-o întrebi pe Plaxy unde poţi să mă găsești? 
Părea că nu-i venea s-o creadă, şi ea se întrebă dacă nu 

cumva era Singura care nu știa exact unde era atelierul 
maestrului. Era sigură că Audrey Blain i-ar fi putut spune. 
Nu știai, Toni? 

— Nu eram sigură. Ea nu avu curajul să-i spună că nu 
se deranjase niciodată să afle, și se uită la el câteva 
secunde printre gene, întrebându-se de ce avea un senti- 
ment de antagonism atât de puternic faţă de el. De ce ai 
vrut să mă vezi? întrebă ea. 

Toni presupuse, după felul în care el se 
încruntă, că prefera să amâne cât mai mult posibil 
ceea ce avea de spus. Cu fața luminată doar pe 
jumătate de lumina de afară, avea o expresie foarte 
severă. 

— Nu cred că ești foarte fericită aici, nu-i așa? întrebă el, 
dar nu-i acordă prilejul să nege ci continuă. Este ușor de 
văzut faptul că nu te-ai adaptat la fel de bine ca ceilalți, 
dar este mai greu de înţeles de ce. Te deranjează ceva, 
Toni? Camera ta nu e confortabilă? Sau te deranjează vre- 
unul dintre bărbaţi? 

— A, nu, sigur că nu! se grăbi să nege gândindu-se că îl 
include și pe Peter în presupunerile lui, şi văzu cum ochii 
i se îngustează în timp ce-o privea. 

— Voiam să spun, oricine în afară de Peter, desigur, 
adăugă el, și îi ghicise atât de bine gândurile încât o 
sperie. Știu că Peter te place, continuă el cu o sinceritate 
pe care ea o consideră stânjenitoare, și nu trebuie să fii 
detectiv pentru a observa asta, copila mea, cred că este un 
fapt cunoscut deja! 

— Peter nu mă deranjează, spuse ea ca și cum nu-i plăcea 
să recunoască. Și nu cred că-mi acordă mie mai multă 
atenţie decât celorlalţi — eu nu-l încurajez să facă asta. 

— Nu-l încurajezi? 

— N-am făcut nimic pentru a-l încuraja, insistă Toni. 
N-a fost nimic între noi care să semene cu ceea ce sugerati 
dumneavoastră! 

Zâmbetul slab, tulburător, încă stăruia pe faţa lui, și ea 
știa că nu l-a convins. 

— Am observat că Peter s-a schimbat, îi spuse el. O 
schimbare abia vizibilă pentru cine nu-l cunoaște la fel de 
bine ca mine, și singura elevă în afară de tine este Audrey 
Blain. Ea nu poate să-ţi fie concurentă „Toni, și nu cred că 
Peter a orbit dintr-o dată. 

— Dar tot n-am făcut nimic ca să-l încurajez. Și chiar 
dacă l-aș fi încurajat, nu înțeleg ce legătură are cu dum- 
neavoastră, domnule Tregarron! 

— Nu înţelegi? 

Poate că ar fi trebuit să fie avertizată de vocea lui calmă. 
Bărbaţii ca Jake Tregarron nu se așteaptă să fie contraziși, 
și în special nu de femei, care ar trebui să fie prea impre- 
sionate pentru a i se mai opune. Ştia că el nu va lăsa 
lucrurile așa, dar în acest moment n-o interesa felul în 
care va reacţiona. 

— Nu cred că vă privește, îi spuse Toni, vocea ei sunând 
puțin cam stinsă în timp ce continuă. Nu deranjează 
bunul mers al orelor dumneavoastră, așa că nu aveţi nici 
un drept să vă amestecați! 

Toni se mira că Jake nu părea furios, și nu 
înțelegea de ce. Desigur, în ochii albaștri exista o 
strălucire, dar Toni n-o putu identifica drept mânia la 
care se aștepta, iar o urmă de zâmbet batjocoritor per- 
sista pe faţa lui. 

— Pretind că am dreptul să mă interesez de absolut tot 
ce se petrece sub acoperișul meu, îi spuse el cu aceeași 
voce calmă, şi mai ales dacă are legătură cu Peter. El nu 
apreciază la fel ca mine formele feminine, dar se pare că 
de această dată a căzut pradă unor frumoși ochi verzi şi 
unor forme divine! Chiar dacă îl încurajezi sau nu, Toni, 
poartă-te frumos cu el, altfel vei avea de-a face cu mine. 
Să ştii că ţin foarte mult la vărul meu! 

Toni era prea mirată pe moment pentru a răspunde. 
Stătea pe scaunul ei, ochii verzi strălucindu-i puternic 
printre genele dese, iar roșeaţa de pe tenul ei auriu 
trăda furia care o măcina. Cum îndrăznea el să pretindă 
că are dreptul să se amestece într-o problemă atât de 
personală? 

— Presupun că m-aţi chemat aici ca să-mi spuneți că 
vreți să plec, zise ea cu o voce slabă, încordată. Ei bine, nu 
vă mai deranjati, domnule Tregarron — plec! 

Mânia ei nu produse nici o reacţie, îl interesă numai 
partea cu plecarea, și ea văzu cum acea sprânceană 
neagră se ridică din nou. 

— Credeai că vreau să pleci? întrebă el. 

— Da. Nu vreţi să nu-vă mai stau în cale? îl provocă ea 
și îl privi insistent, evident surprinsă de faptul că el râdea. 

— Nu mă cunoşti prea bine, Toni, îi spuse el. 

Ochii aceia incredibil de albaștri o priveau provocator, 
o privire care stârnea în ea răspunsuri surprinzătoare. 

— Nu vreau să pleci, spuse el, așa cum de fapt nu vrei 
nici tu! 

— Atunci de ce m-aţi chemat? De ce aţi vrut să mă 
vedeţi? întrebă ea. 

El nu răspunse imediat, dar ochii lui albaștri cercetau 
fiecare centimetru al feţei ei mici, aproape copilăroase, iar 
un colț al gurii lui era ridicat ca o impresie de zâmbet. 

— Speram să aflu de ce ești nefericită aici, mărturisi el. 
Trebuie să recunosc că nu mă aşteptam să fie din cauza 
faptului că îţi displac atât de mult. 

— Dar nu e adevărat! Rosti aceste cuvinte fără a se 
gândi prea mult, dar ştia că acesta este adevărul. 

— Atunci, pentru Dumnezeu, încearcă să te adaptezi, îi 
spuse el cu o voce mai joasă decât de obicei, care îi dădea 
fiori. Promiţi că o să încerci, Toni? 

Ea dădu din cap, neștiind exact cum de este de acord 
cu el. Probabil că-l judecase puţin cam aspru, şi totuși era 
departe de a împărtăşi admiraţia pe care ceilalţi elevi o 
simțeau pentru el. Era de acord cu el, își spuse ea, pentru 
că nu dorea să plece de la Pentycawl. 

— O să încerc, îi promise ea, dar nu văzu zâmbetul lui 
de satisfacție pentru că deja se întorsese să plece. 


Capitolul 2 


Toni vrusese să viziteze golfuleţul încă de când 
venise, şi acum era fericită că o poate face fără compania 
colegilor ei, pentru că îi dădea un sentiment de pace de 
care Toni avea nevoie după această săptămână obosi- 
toare. Ştia că nu va fi deranjată pentru că majoritatea 
colegilor ei plecaseră la Methrian pentru a testa deliciile 
pe care stațiunea le oferea. Un student se dusese să-și 
vadă prietena, iar Audrey Blain se dusese în vizită la o 
mătuşă în vârstă care locuia la câţiva kilometri 
depărtare. 

Mareea se retrăsese din golfuleţ, lăsând să se vadă plaja 
în formă de semilună, acoperită cu nisip auriu și înconju- 
rată de stânci imense măcinate de maree. 

Aici, pe mica plajă, era răcoare, iar după ce își descălță 
sandalele simţi sub picioare nisipul cald în timp ce 

mergea pe marginea apei. Nu se putea depărta prea mult 
de cărare pentru că drumul era barat de un perete de 
stânci impresionante. 

Toni își pusese și costumul de baie pe sub rochie, cu 
speranţa ca în sfârșit să înoate, pentru că până acum 
săptămânile petrecute la Pentycawl fuseseră atât de 
încărcate încât nici nu apucase să intre în apă. Acum că 
mareea se retrăsese apa părea calmă, așa că se hotări să 
intre în mare. 

În timp ce-și dezbrăca rochia și o împachetă punând-o 
lângă sandale şi prosop, nu văzu pe nimeni. Se bucură să 
simtă pe piele căldura soarelui și mângâierea brizei. Nu 
conta cât de agitată era apa la flux, acum era perfectă pen- 
tru baie și ea avea de gând să profite din plin. 

Stătea deja în spuma făcută de valurile ce se rosto- 
goleau spre țărm când auzi vocea cuiva în spatele ei. 
Întorcându-se repede, privi peste umăr, faţa ei exprimând 
surpriza, iar corpul îmbrăcat doar în costumul de baie alb 
îi rămăsese nemișcat pentru că el o speriase. 

Jake Tregarron stătea pe marginea apei, cu picioarele 
putin depărtate şi în timp ce se uita la ea sprâncenele i se 
împreunară încruntate. 

— Nu ai voie să înoţi aici, o informă el fără introducere. 
E periculos, Toni! 

— Dar apa e calmă ca un lac, acum că mareea s-a retras, 
îl contrazise ea, privind stâncile care înconjurau golfuleţul. 
Nu sunt stânci aici, iar apa nu pare a fi foarte adâncă. 

El privi pentru o secundă în ochii ei care exprimau 
mai degrabă resemnare decât mânie, apoi scutură din cap. 

— Crede-mă, Toni, ştiu despre ce vorbesc, îi spuse. Aici 
am crescut şi crede-mă când îţi spun că e periculos să te 
scalzi aici, oricât de calmă ar părea apa. 

Ea ezită, uitându-se la marea ce părea s-o invite, la 
suprafața cu vălurele mici ce se spărgeau leneș de 
gleznele ei. 

— Nu pare deloc periculos, insistă ea, nedorind să se 
lase convinsă, și Jake scutură din cap. 

— Crede-mă, este. 

EI întinse braţul și o apucă strâns de încheietura mâinii, 
scoţând-o din apă. Ea nu obiectă la început, fiind prea sur- 
prinsă pentru a protesta, și-l lăsă s-o scoată din apă, ţinân- 
du-i captivă încheietura între degetele puternice. 

Şi-a dat seama deodată că el i-a impus să iasă din apă, 
așa că începu să lupte împotriva strânsorii mâinii lui, de 
parcă el ar fi vrut s-o rănească. 

— Dă-mi drumul Jake! 

Nu-și dădu seama că pentru prima oară de când venise 
îi spusese pe numele mic, un privilegiu pe care colegii ei 
îl acceptaseră încă de la început, și în ochii lui era o 
sclipire de zâmbet în timp ce-o privea. Dar nu-i dădu dru- 
mul, nici măcar nu slăbi strânsoarea. 

Ceea ce o linişti fu râsul lui, şi se uită la el, ochii ei verzi 
exprimând mânie și surprindere; faţa i se înroșise, și 
începuse să respire precipitat. 

— De ce te zbaţi atâta? o întrebă el, aţintindu-și ochii pe 
buzele ei moi. Ce crezi că vreau să-ţi fac, Toni? 

Ea nu se mișcă ci rămase pe loc parcă hipnotizată de 
acei uimitori ochi albaștri, apoi scutură încet din cap, și 
încercă din nou să-și elibereze încheietura mâinii. 

— Doar... dă-mi drumul, spuse ea răgușit. 

— Dacă-ţi dau drumul o să intri din nou în apă, spuse 
Jake liniștit. Crede-mă, Toni, e periculos. Cam la zece 
metri de mal este un vârtej. 

Îngrozită, Toni se întoarse să privească marea ce părea 
calmă. Era dificil de observat, dar după câteva momente 
observă un loc unde suprafața apei era diferită — un vârtej 
se învolbura transformându-se într-o capcană care ar fi 
fost mortală pentru ea. 

Jake îi eliberă în sfârșit mâna, iar ea privi din nou la el 
frecându-şi urmele lăsate de strânsoarea lui. 

— Eu... eu, nu știam, spuse ea cu o voce stinsă, nesi- 
gură, iar gura lui se curbă într-un zâmbet scurt. 

— Am încercat să-ţi spun, îi aminti el. Dacă nu te-aș fi 
prins de mână n-ai fi stat să mă asculti, nu-i așa? 

Ea scutură din cap, neputând să nege și uitându-se 
după rochia ei. 

— Ar fi bine să mă îmbrac, spuse ea, gura ei exprimând 
inconștient dezamăgirea. Abia așteptam să înot, n-am mai 
înotat de când am venit aici. 

Ochii lui îi urmăreau fiecare mișcare, în timp ce ea își 
îmbrăca rochia. O făcea să se simtă nesigură, așa că nu 

se uita la el, nici măcar atunci când vorbi, trecându-și 
mâinile prin părul șaten-roșcat încercând să-l aranjeze. 

— Dacă vrei să înoţi, îi spuse el, poţi s-o faci la Frayley 
Cove — acolo e destul de sigur. 

Ceva din vocea lui îi sugera că dacă se va duce la 
Frayley Cove să inoate, nu se va duce singură, și în timp 
ce se gândea la această posibilitate inima îi bătea puter- 
nic. De obicei Jake nu-și petrecea timpul liber cu elevii, 
iar Toni abia putea să creadă faptul că el avea de gând să 
facă o exceptie de la regulă, și totuși ceva din voce şi o 
anumită privire din ochii lui păreau să sugereze că asta 
avea de gând să facă. 

— E... e departe? îndrăzni ea să întrebe iar el zâmbi. 

— Dacă mergi cu mașina nu e departe, iar dacă ai destulă 
energie poți să mergi și pe jos. El îi susținu privirea pentru un 
moment, zeflemitor. De obicei te plimbi cu Peter, nu-i așa? 

Ea dădu afirmativ din cap, întrebându-se dacă până la 
urmă Jake se va hotărî să nu meargă, pentru a nu face 
ceva care să-l supere pe vărul său. 

— Ne-am plimbat în două după-amiezi de duminică, îi 
spuse ea, părând a nu da foarte multă importanţă acestui 
lucru, dar n-am mers niciodată de-a lungul falezei așa că 
nu știu unde e Frayley Cove. 

— Atunci, trebuie să-ţi arăt, nu? El nu-i dădu timp să 
răspundă ci-i luă mâna şi o ajută să urce poteca abruptă pe 
care venise. Urcarea fu mult mai ușoară, poate și datorită 
faptului că el era obișnuit să urce pe această potecă. 

Nu s-au întors înspre casă ci au urmat poteca ce trecea 
prin spatele arbuștilor până când se întâlnea cu o altă 
potecă ce ducea la șosea. Urcaseră destul de sus iar briza 
răcoroasă ce bătea dinspre ocean îi ridica părul de pe 
ceafă alungând căldura soarelui și răcorindu-i pielea. 

Pescărușii se roteau deasupra lor și uneori chiar 
dedesubtul lor, de-a lungul stâncilor, ţipând, și planând 
cu o graţie uimitoare, purtaţi de vânturile dinspre mare. 
Era o senzaţie ameţitoare să fii atât de sus şi să te uiţi în 
jos la apa ce se sparge de stânci. 

Trecu ceva timp până când Toni începu să se întrebe 
dacă el doar făcea pe ghidul sau voia de asemenea să 
inoate. Purta o pereche de pantaloni negri și o cămașă 
albă ce se potrivea atât de bine cu tenul lui închis, dar 
poate că avea, ca şi ea, costumul de baie pe sub haine. 

Părăsiră cărarea și începură să coboare. 

— Ţi-ai luat... ai venit pregătit pentru a face baie? 
întrebă ea urmărindu-l fără ezitare. 

Cărăruia abruptă ducea într-un golfuleț nisipos, iar 
inima lui Toni îi stătea parcă în gât în timp ce continuau 
coborârea periculoasă. Însă Jake o ţinea de mână, iar 
degetele lui puternice inspirau încredere. 

— Va trebui să împărțim prosopul, îi spuse el, n-am 
avut destul timp să-mi iau echipamentul, pentru că a tre- 
buit să fug după tine. 

Mirată, Toni își putea simţi inima cum îi bate cu putere 
în piept, lăsând-o fără suflare. 

— Vrei să spui că ai venit după mine? 

Fl dădu afirmativ din cap, de data asta întorcându-se spre ea. 

— Exact. Mă pregăteam să mă duc să fac o baie în 
ocean, când Plaxy m-a anunţat că i s-a părut că te-a văzut 
îndreptându-te spre golf, şi am ghicit că poate te vei 
hotărî să faci o baie, aşa că am venit după tine ca nu 
cumva să fii înghițită de acel vârtej. 

Gândul că el alergase de-a lungul falezei după ea, de teamă 
ca nu cumva să pățească ceva, îi provocă reacţii ciudate. 

— Nu știam. Îmi pare rău, dar nu mi-am închipuit că tu m-ai 
urmărit pentru a... pentru a mă împiedica să dau de necaz. 

— Altfel n-ai fi reacţionat ca și cum aș fi vrut să... 
Pentru un scurt moment ochii albaștri râseră de ea. Nu 
mai contează ce credeai tu despre prezenţa mea în golf. 
Nu puteai să faci şi tu un lucru mai sigur, ca de exemplu 
să te duci cu ceilalţi la Methrian, sau să-ţi vizitezi o mătușă 
bătrână, așa cum face Audrey? 

— Nu am o mătușă bătrână, îl informă Toni, și sunt 
sigură că nu ti-ar fi plăcut să mă duc singură cu patru 
bărbaţi la Methrian. 

Trase adânc aer în piept când degetele lui le strânseră 
pe ale ei destul de tare încât să o doară, și evită să-i întâl- 
nească privirea atunci când el se întoarse să se uite la ea. 

În sfârșit ajunseră pe plajă, dar Jake tot o mai tinea de 
mână, iar Toni nu făcu nimic pentru a schimba această 
situaţie. Frayley Cove era cu puţin mai mare decât celălalt 
golf, și era, ca și celălalt, înconjurat de stânci. Era liniștit 

și izolat, nu era nimeni prin înprejurimi, dându-le impre- 
sia că erau pe o insulă pustie. Nu se vedea nici o casă și 
nici măcar vreo barcă ci doar pescărușii ce se roteau dea- 
supra mării. 

Jake îi studie fața un moment, iar ochii i se îngustară 
putin ca și când ceva îl făcea curios. Nu se încrunta, dar 
era o cută între sprâncenele lui, așa că ea se întreba la ce 
se gândește. 

— Te înţelegi bine cu ceilalţi, Toni? 

— Da, sigur că da! îi spuse ea fără ezitare, pentru că 
acesta era adevărul adevărat. Se înțelegea destul de bine 
cu ceilalţi, deși majoritatea erau mai în vârstă decât ea, și 
în afară de Audrey, desigur, își petrecea majoritatea tim- 
pului împreună. Sunt de treabă, deși nu prea avem multe 
lucruri în comun. 

Jake zâmbi. 

— În afara interesului pentru pictură. Asta sigur aveţi în 
comun, nu? 

— A, da, altfel n-am fi aici. Deși nici unul dintre noi nu 
poate spera să ajungă vreodată la fel de bun ca Gavin 
Brant — e nemaipomenit! 

El dădu afirmativ din cap, faţa sa devenind pentru un 
moment gravă. 

— Gavin e strălucit, și va deveni și mai bun cu timpul. 
Ochii albaștri o priviră cu un amestec de zâmbet și provo- 
care. Din păcate, nu se dedică exclusiv artei ci este distras 
de... de colege cu ochii verzi. 

Toni se înroși și se grăbi să nege faptul că ar fi interesată de Gavin. 

— Nu m-am gândit niciodată la el în acest sens! În 
primul rând Gavin e mai mic decât mine... Are cam opt- 
sprezece ani, nu? 

— Trei ani? o tachină Jake. 

— Să ştii că nu mă interesează dacă Gavin se dedică exclu- 
siv artei sau nu! Suntem aici ca să pictăm, nu ca să... să... 

— Ne distrăm? sugeră Jake, și din nou ea simţi cum 
obrajii îi iau foc sub privirea lui provocatoare. 

— Dacă spui tu! În afară de Gavin, toti au... ei bine, 
ceva care îi distrage, așa cum spui tu, de la munca lor, dar 
în general ne concentrăm asupra picturii. Probabil că 
pentru mine e mai ușor să mă concentrez decât pentru 
ceilalți, din moment ce nu există influenţe exterioare care 
să mă distragă. În afară de Gavin, doi dintre bărbaţi sunt 
căsătoriţi, unul este logodit, iar celălalt... Ea luă o atitu- 
dine tragică. Paul Killey este atât de absorbit de Julia lui 
încât mă mir că a mai găsit timp să vină aici. 

— A venit doar pentru patru săptămâni și acest fapt era 
aranjat încă dinainte de a o fi cunoscut pe Julia. Jake 
arăta de parcă lipsa ei de toleranță îl amuza și îl sur- 
prindea în același timp. Sunt surprins să constat lipsa ta 
de simpatie pentru dragostea adevărată, Toni... sau ești 
supărată pentru că nu ești în centrul atenţiei? 

— Dacă vrei să sugerezi că eu... 

— Ceea ce vreau să sugerez este faptul că ești 
obișnuită să primeşti întreaga atenţie a oricărui bărbat 

din apropierea ta, afirmă Jake, așa că situaţia actuală tre- 
buie să fie extraordinar de demoralizantă pentru tine. 

— Nu este deloc demoralizantă! Ea îi privi cu atenţie 
chipul bronzat și observă că în ochii lui era o strălucire 
care ar fi putut fi ironică. Probabil că ai observat și tu, ca 
și toţi ceilalți, faptul că vorbește numai despre prietena 
lui, de fapt toţi îl tachinează pe tema asta! Dacă stau bine 
să mă gândesc, nu contează dacă mă înțeleg bine sau nu 
cu ceilalți. Nimeni, în afară de Gavin, nu stă pe aici în 
perioada întregului curs. 

— Așa cum spui tu, Gavin e singurul, în afară de tine, 
care va fi aici timp de treisprezece săptămâni. 

Vocea lui căpătase un timbru scăzut care stârnea în 
Toni reacţii tulburătoare și neașteptate, și deodată ea avu 
un sentiment de izolare. Stând singuri în acel golfuleţ 
liniştit, înconjurați de stânci, în spatele lor fiind faleza 
înaltă, simti un fior de-a lungul coloanei. 

Ea știu, în timp ce el îi analiza trăsăturile timp de câte- 
va secunde înainte de a vorbi, că îl preocupă ceva. 

— Mă întreb dacă regreti hotărârea de a rămâne aici pe 
întreaga perioadă a cursului. Mâna lui i se strecură sub 
bărbie ridicându-i faţa și contemplându-i moliciunea 
gurii, şi umbra făcută de genele dese pe obraji. Regreti 
într-adevăr, Toni? 

Ea nu-și dădu seama de ce nu se opuse acestui gest, în 
loc să stea pur și simplu uitându-se în jos, în timp de 
inima îi bătea puternic în piept. Propria ei neajutorare o 

surprinse și o alarmă în același timp, așa că își ridică ochii 
ce străluceau ca două smaralde pe faţa mică și bronzată, 
pentru a-l privi fix un moment, până își găsi cuvintele. 

— N-aș fi aici, dacă n-aş fi vrut să rămân, îi spuse ea. 
Credeam că ştiai asta, Jake — aşa mi-ai spus tu — îţi aduci 
aminte? 

— Da. Stiu că așa am spus. Apoi el privi verdele tul- 
burător al mării și zâmbi. Înotăm? 

La început apa i se păru foarte rece, dar curând Toni 
se obişnui şi se relaxă. Ero o înotătoare bună, datorită 
antrenamentelor pe care le făcuse cu fratele ei mai mare, 
și era foarte fericită să fie din nou în apă în sfârșit, deși tre- 
buia să recunoască faptul că Jake era un înotător și mai 
bun. FEl avea puterea de a înfrunta orice condiţii dacă-și 
propunea ceva. 

Se mișca cu aceeași graţie în apă ca și pe uscat, iar ea 
rămase mult în urma lui deși încercase să ţină ritmul. El 
flutură zeflemitor din mână când ea renunţă în sfârșit să-l 
mai urmărească. 

leșiră împreună din apă, iar când el o luă de mână și 
merseră împreună până la locul unde își lăsaseră lucrurile, 
ei i se păru absolut natural. Jake își scutură apa din păr și 
zâmbi când ea se retrase râzând din calea stropilor. 

— Înoti destul de bine! 

Încă râzând, ea își scutură părul roșcat și privi la el ca 
răspuns la presiunea pe care degetele lui o exercitau 
asupra mâinii ei. 

— N-am putut să ţin pasul cu tine! 

— Credeai că ai să poţi? 

Ea nu credea și admise dând din cap. Tot ceea ce Jake 
Tregarron făcea, făcea bine, și ea nu se îndoia de acest 
lucru dar se întreba dacă pe Peter nu-l deranja. Probabil 
că era greu pentru el să trăiască mereau în umbra faimo- 
sului său văr, și pentru prima oară o surprinse faptul că 
Peter nu era gelos pe Jake. 

Ea îi oferi întâi lui prosopul dar el o refuză scuturând 
din cap și se aşeză privind marea, pe jumătate întors cu 
spatele la ea. Era greu să nu observi și să devii conștient 
de corpul bronzat și de braţele puternice. Bronzat și mus- 
culos, emana o masculinitate irezistibilă, iar Toni, rea- 
lizând acest lucru, încercă să se concentreze asupra unor 
lucruri mai puţin tulburătoare. 

Când ea se aplecă să-și frece picioarele cu prosopul și 
el își ridică braţele şi şi le trecu prin părul des, Toni 
observă ceva care o distrase de la ceea ce făcea. Pe omo- 
platul lui, abia vizibil datorită culorii cafenii a pielii lui, 
Toni văzu un semn în formă de stea. 

La început crezu că este un tatuaj, dar apoi decise că 
este mai degrabă o cicatrice. Arăta ca și cum pielea fusese 
arsă cu un fier înroșit și apoi se vindecase. Fascinată de 
posibilele explicaţii, Toni se uită fix la semn ceva timp, 
până când Jake se întoarse brusc și privi peste umăr, ca și 
când i-ar fi simţit interesul. 

— Eşti curioasă, Toni? 

Vocea lui joasă avea un timbru tulburător și roșeaţa îi 
cuprinse obrajii la gândul că fusese surprinsă. Ea se ridică 
stând în spatele lui, ștergându-și corpul de stratul de sare 
ce-i strălucea pe piele. 

— Deloc, negă ea, sunt doar puţin intrigată. Îmi pare 
rău că m-am uitat atât de fix. 

— Semnul familiei Tregarron, îi spuse el și Toni se 
încruntă, cuprinsă de curiozitate. 

— Semnul... semnul familiei Tregarron? 

Ochi albaștri ai lui Jake îi observară roșeaţa, iar Toni 
văzu în ei o anumită satisfacţie. 

— E o poveste fascinantă, poate o să ţi-o spun cândva. 

— Nu trebuie neapărat să mi-o spui. Ea își puse proso- 
pul pe umeri, dorind să nu se fi lăsat dominată de propria 
curiozitate. Te rog să nu crezi că sunt băgăcioasă, Jake. 

Râsul lui o luă, ca de obicei, prin surprindere, și ezită 
puțin când el se întoarse şi-i întinse mâna. 

— De ce nu iei loc? Cred că ești destul de uscată! 

Ascultătoare, făcu ce i se ceruse, așezându-se lângă el 
pe nisip, ţinându-și picioarele sub ea; era alarmant de 
conștientă de corpul bronzat de lângă ea. 

— N-ar trebui să te ştergi şi tu? întrebă Toni. 

Își luă rochia și o scutură de nisip, dar înainte de a apuca 
să se îmbrace Jake se ridică și el în picioare, stând în faţa ei. 

— Hai, Toni! Mâinile lui îi strânseră braţele atât de tare 
încât lăsară urme pe pielea ei fină. Nu poţi să pleci așa 
nervoasă doar pentru faptul că te-am tachinat puţin! Ea nu 

se mișcă, nici măcar nu-și ridică ochii, dar inima îi bătea 
puternic şi își simțea capul extraordinar de ușor. Toni! 

El o scutură puțin, aducând-o la realitate, și ea îl privi 
în sfârșit. Ochii lui albaștri erau tulburător de aproape, 
strălucind cu o căldură incredibilă. 

Buzele ei se deschiseră pentru a protesta, dar înainte 
de a apuca să scoară un sunet, el o lipi de corpul lui 
puternic, strivindu-i gura cu o grabă nemaipomenită, 
lăsând-o fără putere. Braţele lui o ţinură strâns, și ea îl 
îmbrăţisă punându-și palmele pe spatele lui lat. 

Părea că acest sărut nu se va termina niciodată, dar 
când luă sfârșit fu înlocuit de o altă senzaţie. Gura lui o 
părăsi pe a ei, caldă și tremurătoare, și începu să-i sărute 
gâtul. Când ea deschise ochii fu uimită să-l vadă zâmbind. 

Şi-ar fi dorit să se simtă mai sigură pe ea, mai calmă, în 
loc să tremure, conștientă de prezenţa lui. Mâinile lui mai 
rămaseră câteva secunde pe pielea ei. 

— N-ar fi trebuit să fac asta, Toni. Își trecu mâinile prin părul 
des și zâmbi cu tristeţe. Cred că ești mai tentantă decât mi-am 
dat seama, micuţo. Trebuie să am grijă de-acum încolo! 

Un deget ferm pus pe buzele ei o reduse la tăcere, și el 
râse moale, scuturând din cap. 

— Ai fi mai bine să te imbraci, Toni. 

El se întoarse brusc, iar ea rămase pe loc, confuză, cu 
o privire derutată în ochi. Nu putea să creadă că Jake 
Tregarron o sărutase, şi nici nu reușea să găsească scuze 
pentru supunerea ei necondiționată. Ea îl privi cum își 

freca puternic umerii laţi cu prosopul, și apoi se întoarse 
repede cu spatele la el. Ridicând din nou rochia, se 
îmbrăcă și începu să caute în buzunarul acesteia 
pieptenele pe care îl pusese acolo. 

Trecându-și-l prin păr cu mișcări nervoase, evita să 
privească înspre Jake. Nu putea să-şi scoată din cap ideea 
că el era obișnuit cu asemenea situaţii. 


Întotdeauna o intrigase portretul mare, în ulei, care 
era agăţat deasupra șemineului din sufragerie, dar până 
acum nu avusese ocazia de a-l studia în liniște. Stând în 
faţa lui, cu capul puțin înclinat, observă din nou 
asemănarea, vagă dar imposibil de negat, cu Jake. 

Plăcuța mică de alamă de pe ramă arăta că personajul 
era Sir Giles Tregarron și că tabloul data din 1774. Oricine 
era, părea un om foarte mândru și intolerant, și deși 
semăna cu Jake trăsăturile lui nu aveau acea strălucire de 
umor care accentua mândria și aroganta lui Jake. 

Impresia de pioasă sobrietate era subliniată de 
hainele din postav negru și de bastonul alb, iar Toni se 
întrebă cine putea fi. Se gândise de multe ori să întrebe 
pe cineva dar încă nu făcuse acest lucru. Un sunet slab 
din spatele ei o făcu să se întoarcă repede, uitându-se 
uimită la nou-venit în timp ce încerca să găsească un 
argument care să explice faptul că se afla acolo înaintea 
celorlalți. 

Sprâncenele negre ale lui Jake se ridicară exprimând 
mirarea, iar ochii albaștri cercetau silueta ei zveltă. El tra- 
versă camera și se îndreptă spre un bufet vechi, apoi se 
întoarse cu spatele la ea. 

Întorcându-se, ridică ambele mâini, una dintre ele 
ținând un pahar, iar cealaltă o sticlă. 

— Bei ceva, nu-i aşa? 

Invitaţia o surprinse, și ea acceptă şovăitor. 

— Beau, dar de obicei... vreau să spun, de obicei beau 
cu ceilalți. 

— Ei bine, în seara asta nu ești în salon cu ceilalți. 

Fl îi turnă sherry, apoi își turnă un whisky și duse ambele 
băuturi spre locul unde era ea, în faţa tabloului. Un zâmbet 
stăruia pe buzele lui în timp ce-i dădu paharul cu sherry. 

— Astă-seară te ascunzi în sufragerie, așa că-ţi bei sherry-ul aici. 

Toni luă paharul și fu uimită când își dădu seama cât 
de tare îi tremurau mâinile. 

El luă o înghițitură și privi spre portretul lui Sir Giles 
Tregarron. 

— Când am intrat îl admirai pe bătrânu', nu? 

— Pare foarte... neiertător, şi nu sunt sigură că-l admir. 

Și Jake privea asemănarea dintre el și strămoșul lui cu 
o urmă de amuzament. 

— Arată ca un diavol bătrân şi intolerant, nu-i așa? El o 
privi, iar ochii lui albaștri observară cât de surprinsă era 
de sinceritatea lui, apoi râse. Se presupune că semănăm, 
deși nu sunt flatat de această comparaţie! 

Toni privi când la unul când la altul, neștiind dacă el 
dorea ca asemănarea să fie confirmată sau nu. 

— E o asemănare, îi spuse ea. Am observat acest lucru 
mai de mult, dar din moment ce e strămoșul tău, e logic 
să semănaţi, nu? 

Jake zâmbi, și mai luă o înghiţitură înainte de a se 
întoarce să o privească. În ochii lui era o licărire 
tulburătoare pe care ea o evită grăbită. 

— E strămoșul lui Peter, nu al meu. Eu sunt urmașul 
unui frate mai mic al dragului Sir Giles. 

— Înţeleg. Instinctiv se uită prin cameră, deși știa că nu 
mai erau alte portrete pe pereţi. Nu există și un portret 
de-al lui? 

Jake îşi termină whisky-ul, apoi stătu cu paharul lipit 
de buze în timp ce privea tabloul. 

— A, nu, spuse el, ochii lui privind-o în timp ce vorbea, 
Tobyn avea o reputaţie prea proastă! Sir Giles era un 
model al tuturor virtuţilor. 

— Şi Tobyn? 

Ochii albaștri străluceau mai tare ca niciodată, ca și 
când ar fi provocat-o să pună această întrebare. 

— A, Tobyn a fost spânzurat pentru contrabandă, 
portretul a fost pictat exact în acel an. 

— Oh! 

— Eşti şocată, Toni? 

Socată, nu era exact cuvântul pe care Toni l-ar fi 
folosit, dar era destul de aproape de adevăr. Credea că 

familia Tregarron era mândră, dar nu era surprinsă să afle 
că aveau o oaie neagră. Ceea ce o surprinse mai mult 
decât faptul că Tobyn Tregarron fusese spânzurat era 
mândria cu care Jake anunţase acest fapt. 

Ea ridică cu nonşalanţă studiată din umeri. 

— Nu chiar şocată, aceste lucruri se întâmplau destul 
de des, nu? 

Jake dădu afirmativ din cap. Nu părea conștient de 
faptul că în orice moment ceilalți elevi ar putea intra în 
sufragerie, punând capăt acestei conversații, sau că Toni 
era nerăbdătoare să audă și restul povestirii. El se sprti- 
jinea încă de scaun, ținând în mână paharul gol și 
privind-o fix. 

— Am promis că o să-ți spun povestea semnului fami- 
liei Tregarron, nu-i așa, Toni? Îţi aduci aminte că l-ai văzut 
pe umărul meu acum câteva zile? 

— Da, îmi aduc aminte! 

— Te interesează? 

Ea privi spre ușă, de teamă să nu fie întrerupți. 

— Sigur că mă interesează, Jake, dar dacă nu-mi spui 
acum, ceilalţi vor apărea şi atunci n-o să mai aflu niciodată 
povestea! 

— Nerăbdare! Zâmbetul lui o tachina. Nu ştiam că te 
interesează atât de mult istoria familiei Tregarron, 
Toni. 

— Sunt... intrigată. Ceea ce numești tu semnul familiei 
Tregarron pare a avea atașată 0... poveste romantică. 

Probabil că n-aş fi fost atât de fascinată dacă n-ai fi 
menţionat că în spatele acestui semn stă o poveste 
întreagă. 

— Este felul în care familia Tregarron deosebeşte oile 
negre de cele albe; simbolul care îi deosebește pe urmașii 
lui Tobyn. 

Ochii mari, verzi ai lui Toni exprimau curiozitatea și Jake 
zâmbi observând acest fapt, apoi traversă camera spre bufet 
pentru a-și umple din nou paharul. Ea spera că nu va suna 
clopoțelul pentru cină înainte de a fi aflat mai multe despre 
Tobyn Tregarron și despre acel semn care o intriga, în 
formă de stea, care atesta că Jake era urmașul lui. 

— Avea şi el acest semn? întrebă ea, şi Jake scutură din 
cap în timp ce își recăpăta vechea poziţie în faţa tabloului. 

— Tobyn nu; fiul lui a fost primul care a avut acest 
semn. El bău din pahar și Toni abia își mai putea contro- 
la nerăbdarea. Văduva lui Tobyn Tregarron a născut un 
copil la câteva luni de la moartea acestuia, și este logic că 
a trăit cu teama ca nu cumva fiul ei să calce pe urmele 
tatălui său, așa că a luat măsuri pentru a evita acest lucru. 

Ea privi din nou spre ușă, ascultând dacă suna 
clopoțelul pentru a-i chema pe ceilalți la cină. 

— Ce fel de măsuri? 

Ochii albaștri râdeau de nerăbdarea ei. 

— Ce te intrigă cel mai mult, Toni? Povestea lui Tobyn 
Tregarron sau ești satisfăcută de a ști că ai avut dreptate când 
ai spus că sunt atât înfumurat cât și cu origini dubioase? 

— Of, Jake, te rog să nu-mi mai aduci aminte! Mor să 
aud această poveste și tu pur și simplu mă ţii în suspans. 

El râdea de ea, ochii lui albaştri, strălucitori, con- 
trastând cu tenul lui bronzat, și ea simţi cum se înroșește 
când îi întâlni privirea, inima bătându-i cu putere. 

— Foarte bine, domnişoară Curiozitate, o să-ţi spun pe 
scurt povestea înainte să fim invadaţi! Jenny Tregarron şi-a 
dus copilul la o fântână sfântă și l-a botezat în apele ei, ca 
o asigurare împotriva spânzurătorii, dar în timp ce 
mergea spre casă s-a gândit că pentru a fi sigură ar trebui 
să aibă protecţia ambelor religii, atât creștină cât și 
păgână, așa că s-a dus la o vrăjitoare. 

— O vrăjitoare? 

Jake îi observă îndoiala. 

— Încă se mai practica, să ştii, deşi îşi asumau un risc, 
pentru că dacă erau prinse erau omorâte. Se pare că 
vrăjile respectivei babe au funcţionat, pentru că atunci 
când Jenny a ajuns acasă cu copilul a descoperit pe 
umărul drept al acestuia un semn în formă de stea, şi deși 
vrăjitoarea nu atinsese pielea copilului semnul era acolo, 
aşa cum îi promisese. Ei bine, creştin sau păgân, ceva a 
funcționat, iar tânărul Jan a devenit un stâlp al societății, 
exact ca unchiul său Giles. 

— Şi de atunci există semnul în familia lor... a ta? 

Jake zâmbea, o sprânceană neagră ridicându-i-se. 

— Aș vrea să pot spune că de atunci suntem modele ale 
unei vieţi cinstite, îi spuse el. Dar în 1846 a avut loc un 

scandal în legătură cu un nepot de-al lui Tobyn și cu soţia 
unui văr. Se pare că ea a flirtat cu tânărul Inigo Tregarron 
și el, bărbat fiind, a răspuns cu interes propunerii. Epoca 
victoriană fiind în floare, legătura a fost înăbușită în fașă, 
desigur, dar... N-o să fii prea surprinsă de ceea ce s-a 
întâmplat, nu-i așa, Toni? 

Era o provocare directă pe care Toni o întâmpină cu o 
ușoară ridicare din umeri. 

— Ar trebui să fiu? 

Pentru câteva momente el nu spuse nimic, apoi, dintr-o 
singură înghițitură termină whisky-ul din pahar după care 
puse paharul pe masa din spatele lui. O privi fix în timp 
ce își termină și ea băutura, apoi se întinse și-i luă 
paharul, degetele lui strângându-se atât în jurul mâinii ei 
cât şi al paharului. 

— Cred că trebuie să calc pe urmele lui Inigo, spuse el, 
vocea lui înfiorând-o. Îmi este greu să rezist unei femei 
frumoase. 

El se aplecă spre ea, faţa lui aspră venind atât de 
aproape încât buzele lui le atinseră pe ale ei, atât de ușor 
încât era greu de crezut că puteau transmite un tremur 
atât de puternic întregului ei corp. 

— Chiar dacă am sau nu dreptul. 

Era o roșeaţă abia vizibilă în obrajii ei bronzaţi, iar gura 
ei era moale și tremurătoare, în timp ce genele lungi îi 
ascundeau ochii când ea se sprijini instinctiv de el. Mâna 
mare a lui Jake se așeză pe ceafa ei, rămânând acolo câte- 

va momente. Apoi îi atinse din nou buzele și degetele 
puternice îi dădură drumul, încet, parcă totuși fără a vrea. 

— Şi asupra ta, micuţo, n-am nici un drept! 

Toni se uită repede la el, poate pentru a nega spusele 
lui, nu era sigură, și își dădu seama că în ochii lui nu era 
numai o urmă de zâmbet, ci și altceva ce nu putu 
recunoaște. 

Ea se sperie când se auzi sunetul clopoțelului ce 
anunţa cina, iar sunetul vocilor deveni din ce în ce mai 
puternic când ușa sufrageriei se deschise și Audrey împre- 
ună cu ceilalți colegi intrară în cameră. Orice ar fi vrut 
Toni să-i spună, acum era prea târziu. 

Intrară discutând între ei, iar Audrey mergea puţin în 
faţa celorlalți aşa cum făcea de obicei. Toţi ochii îi 
urmăriră pe ea și pe Jake depărtându-se unul de celălalt, 
iar cele două pahare goale pe care Jake le pusese pe bufet 
vorbeau de la sine.Toni se întoarse speriată când scaunul 
îi fu tinut și își dădu seama că și Peter intrase în cameră. 

El nu spuse nimic atunci când ea îl privi pentru a-i 
mulțumi, dar cu un zâmbet scurt o încurajă, și se așeză și 
el lângă ea. 

— Pari... strălucitoare! îi spuse el. Parcă radiezi în seara 
asta, ceea ce te face mai frumoasă decât de obicei! 

— Probabil că este efectul aerului de mare, spuse ea. 

Se pare că după ce fusese încurajat, Peter nu mai era al 
fel de reticent în a o invita să iasă împreună, și într-o zi îi 
propuse să ia cina în Methrian, iar Toni acceptă cu plăcere. 

leșise atât de puţin în oraș de când venise la Pentycawl, 
și aşa cum sugerase Jake, era obișnuită să primească 
multă atenţie din partea bărbaţilor din jurul ei. Uneori îi 
lipsea viaţa socială activă pe care o avea acasă, deși nu o 
deranja liniștea de la Pentycawl. 

Ea alese o rochie verde-pal care era sigură că lui Peter 
o să-i placă și care îi punea în evidență culoarea ochilor. 
Îi sublinia și frumuseţea părului castaniu şi feminitatea 
figurii, iar expresia din ochii lui Peter când o văzu o 
asigură că făcuse alegerea corectă. 

— Arăţi minunat, Toni! 

El spuse în şoaptă aceste cuvinte în timp ce se îndrep- 
tau spre mașină și ea îi zâmbi, ochii strălucindu-i de 
încântare la gândul că va petrece o seară în oraș. 

— Mulţumesc, Peter. O seară nu poate începe mai bine 
de-atât! 

Când coborâră treptele Toni observă că mașina lui Jake 
nu era în parcare, şi remarcă acest lucru fără a-și da seama. 

— A ieșit și Jake în oraș? 

Sprâncenele lui Peter se întâlniră, încruntându-se 
trecător când observă și el absenţa mașinii, și ridică din 
umeri. 

— Mi-e teamă că masa va fi cam goală la cina din seara 
aceasta. Noi n-o să fim, și Jake s-a dus cu Fran pe undeva. 

Toni încercă, fără succes, să-şi înăbușe senzaţia 
neplăcută ce o cuprinse și care îi diminua entuziasmul. 
Trebuia să admită perseverenţa lui Fran Casey, care se 
pare că, până la urmă, a dat roade. 

O pusese pe Toni în câteva situaţii jenante, dar avea o 
tenacitate care în timp dărâma rezistenţa oricui, inclusiv a 
lui Jake. 

— Până la urmă a reușit să-l prindă în mreje! 

I se păru că Peter era puţin surprins în timp ce-i 
deschise ușa mașinii, și dădu din cap ca și cum și el regre- 
ta alegerea vărului său. 

— Ai observat, nu-i așa? 

— N-a fost greu. Doamna Casey călărește până aici în 
fiecare zi ca să-l vadă. 

— Cred că așa e. 

El o ajută să urce în mașină, apoi rămase pe loc câteva 
secunde după ce închise ușa mașinii, ca și când ar fi avut 
ceva de adăugat. Apoi ridică din umeri, şi-i zâmbi trist. 

— Ei bine, aceasta e problema lui Jake nu a noastră, și 
sunt sigur că poate să-i facă faţă! Veni și se așeză la volan. 
Poate să facă ce vrea cu Fran Casey, atâta timp cât nu mă 
refuzi dacă te invit să ieşim. 

Toni se încruntă, fiind de-a dreptul mirată. 

— De ce te-aș refuza, Peter? Râzând și dând din cap se 
lăsă pe spate în scaun, mâinile ei netezind rochia verde- 
pal. Cred că știi că te plac; Audrey Blain și-a dat de mult 
timp seama! 

— Audrey! Trăsăturile lui plăcute erau strâmbate de o 
grimasă momentană, în timp ce porni motorul. De când 
mi-ai spus de Audrey, mă simt ca și cum sunt suprave- 
gheat permanent, și nu-mi place acest sentiment. De 
aceea am crezut că avem nevoie de o pauză, așa că 
te-am invitat la cină într-un loc unde nu ne poate 
supraveghea. 

— Doar din acest motiv m-ai invitat să ieşim? 

Desigur că nu vorbea serios, dar Peter nu gusta 
glumele ca Jake, și o privi în timp ce se îndreptau spre 
șoseaua principală. 

— Toni, ştii că nu este adevărat! Dar sunt extrem de 
conștient că ne urmărește fiecare mișcare și abia apuc să 
mai vorbesc cu tine! 

— Of, Peter! 

Zâmbetul ei era încurajator, dar nu se putea abține să 
nu se întrebe de ce o invitase abia acum să iasă cu el, din 
moment ce, potrivit lui Jake, era interesat de ea de ceva 
timp. Ca şi cum ar fi fost medium el îi răspunse la între- 
barea ce și-o pusese ea în gând. 

— Oricum, nu mai contează dacă Jake știe sau nu că 
ieşim împreună. Dacă știam ce părere are, te-aș fi invitat 
în oraș mai de mult. 

— Jake? Ochii ei se măriră exprimând mirarea. Ce 
legătură are Jake cu această situaţie? 

— Regula casei, îi spuse el, strâmbându-se. Fără relaţii 
sentimentale cu elevii! 

Toni își aminti morala pe care Jake i-o făcuse în legătură cu 
Peter, dar i se păru remarcabil faptul că Peter a trebuit să-i 
ceară aprobarea lui Jake înainte de a o invita să iasă cu el. 
Profilul lui era proiectat pe geamul mașinii, iar părul lui des, 
șaten, părea mai închis în această seară datorită cosme- 
ticelor folosite pentru a-l aranja. Se putea ca aerul lui rezer- 
vat să se datoreze personalităţii mai puternice a lui Jake. 

Privind peste umăr la ea, el zâmbi. 

— Jake nu prea încurajează relaţiile cu elevele, pentru 
că spune că de obicei se creează complicaţii, şi desigur că 
s-ar putea să aibă dreptate... de obicei are dreptate! 

Toni se gândi la Audrey și la adoraţia vizibilă pentru 
Jake, şi admise că avea dreptate în unele cazuri, dar în 
privința ei nu-i plăcea să accepte acest fapt. 

— Presupun că are ceva dreptate, admise ea. 

Fl detectă critica din vocea ei, pentru că o privi din nou 
și râse puțin cam forţat. 

— Nu mă înţelege greșit, Jake nu este un dictator, dar 
poate apărea o situaţie dificilă dacă devii prea implicat 
într-o relaţie cu o elevă pe care nu ai cum s-o mai vezi, cel 
puțin până vara următoare. 

Toni să gândi la acele câteva momente minunate pe 
care le trăise în Frayley Cove, când fusese în braţele lui 
Jake şi o sărutase așa cum nu mai fusese sărutată nicio- 
dată. I-ar fi plăcut să creadă că era singura pe care o 
dusese acolo, dar nu-și făcea iluzii în privinţa lui Jake, și 
ridică o sprânceană în semn de îndoială când întrebă: 

— Respectă și el această regulă, sau numai tu trebuie să 
te comporti cum se cuvine? 

— Bineînţeles că respectă şi el această regulă. Un zâm- 
bet trecu scurt peste faţa lui. Trebuie s-o facă, având în 
preajmă femei ca Audrey Blain! 

— Biata Audrey! 

— Îţi pare rău de ea? 

Toni încercă să-și imagineze cum se va simţi Audrey 
când cele opt săptămâni de ședere la Pentycawl se vor ter- 
mina și va trebui să renunţe la compania unui bărbat ca 
Jake și să se întoarcă la ceea ce Toni credea că este o viaţă 
plictisitoare. 

— Într-un fel, da. Ştii, Peter, că e nebună după Jake. 

— Atunci e proastă! 

Vocea lui sugera mai degrabă nerăbdare decât simpatie 
și asta nu era reacţia pe care Toni o așteptase de la el. În 
ultima vreme se gândise la posibilitatea că Peter era altfel 
decât părea. De exemplu, atitudinea lui faţă de Audrey 
sugera o cruzime specifică lui Jake, ce părea deplasată 
pentru Peter care era calm și blând. 

— Oricum, adăugă el râzând forțat, atâta timp cât nu are 
obiecţii față de relaţia noastră, n-o să-i pun la îndoială 
motivele, orice ar face! Un alt zâmbet scurt lăsă să i se vadă 
dinţii puternici. O să profit de următoarele două luni, cât o 
să fii aici, bineînţeles dacă tu n-ai ceva de obiectat, Toni! 

Toni dădu din cap, dar o făcu vag, mintea ei fiind ocu- 
pată gândindu-se la Jake care ieșise cu Fran în acea seară. 

— N-am nimic de obiectat, zise ea. 

Peter îi spuse că există un singur restaurant bun în 
Methrian și o duse într-un han în stilul secolului opt- 
sprezece, luminat de lumânări. Era fermecător şi nu era 
prea încărcat de “îmbunătățirile” secolului douăzeci care 
erau instalate pentru confortul clienţilor. 

Iniţial fusese mai mic, dar grajdurile fuseseră amena- 
jate pentru a permite crearea unui mic ring de dans. Toni 
consideră că este încântător și fu și mai entuziasmată de 
homarul proaspăt, servit cu maioneză. 

— Acesta este un loc minunat, Peter, şi foarte romantic! 

În lumina slabă a lumânărilor trăsăturile lui erau mai 
întunecate și ei i se păru că vede o vagă asemănare cu 
Jake. Nu era o asemănare fizică, ci mai degrabă ceva 
nedefinit care le era comun. 

El se aplecă spre ea peste masă, și ochii lui cenușii 
străluceau călduros. 

— Dansezi, Toni? 

Părea că trecuseră secole de când nu mai dansase, așa 
că îi răspunse cu nerăbdare: 

— Cu plăcere! 

A fi în braţele lui era plăcut, exact așa cum își imagi- 
nase ea. Nu-l văzuse niciodată pe Peter atât de vesel ca în 
seara aceasta și în timp ce se învârteau pe micul ring de 
dans, se întrebă dacă el va privi faptul că ei ti plăcea atât 
de mult această ieşire ca pe o încurajare, și o va invita și 
altă dată. 

Abia străbătuseră jumătate din ring când Toni se 
împiedică brusc. Dansând în braţele lui Peter, ultimul 
lucru la care se așteptase fusese să privească direct în 
ochii lui Jake, și inima îi bătea puternic în timp ce îl 
privi câteva secunde înainte de a se întoarce cu spatele 
la el. 

Era uşor de imaginat de ce nu-l văzuse până 
atunci. Iluminatul era atât de slab iar masa la care se 
afla era în capătul opus al restaurantului. Mulțumi 
Cerului că nu-l văzuse până atunci altfel, nu s-ar fi 
putut distra atât de bine, știind că el stătea acolo cu 
Fran Casey. 

Coatele lui se rezemau pe masa mică, și el o privi prin 
fumul de ţigară, nefiind deloc surprins de prezenţa ei 
acolo. Nu ştia de ce, dar starea bună de spirit o părăsi 
brusc, fără să-și dea seama de ce. 

Fran Casey, cu părul ei blond, era uşor de recunoscut, 
chiar dacă lumina nu era foarte puternică. 

Uitându-se peste umărul lui Peter, Toni observă că 
femeia era aplecată spre însoţitorul ei, vorbind, gesti- 
culând și râzând ca și când era încântată de ceva. Îşi mută 
privirea când văzu că Fran Casey îi captase atenţia lui 
Jake, dar refuză să recunoască faptul că o deranja. Peter o 
privi curios când se întoarseră la masă, și păru mirat când 
ea vru să plece. 

— Peter, crezi că putem merge în altă parte? Poate să 
facem o plimbare cu mașina? 

Fl fu de acord, aparent destul de doritor, și făcură o 
plimbare cu mașina, de-a lungul falezei. Toni sugeră să se 
oprească într-o parcare goală, liniștită în lumina lunii care 
făcea ca priveliștea să-ţi taie respiraţia. 

Stând aproape de ea, Peter îşi aprinse o ţigară. Ea 
crezu că este intrigat, dar nu atât încât să discute motivele 
care au determinat-o să vrea să plece, și după câteva 
secunde ea se întoarse spre el și-i zâmbi, având pe faţă o 
expresie care cerea scuze. 

— Îmi cer scuze, Peter. Spre că nu ţi-am stricat seara cu 
cererea mea. 

Ochii lui cenușii păreau și mai întunecaţi în lumina 
lunii şi el zâmbi scurt, dând din cap. 

— Terminaserăm de mâncat, și dacă tu ai vrut să pleci, 
pe mine nu mă deranjează. 

Încercă să citească printre gene, ceva, orice pe fata lui, 
dar nu reuși. 

— Mi-am cam ieşit din formă în ceea ce priveşte viaţa în 
oraş, după ceva mai mult de o lună de când sunt la 
Pentycawl! 

Peter examină vârful țigării, tăcând pentru moment ca 
și când această activitate îl absorbea complet. 

— Mă întreb dacă faptul că l-ai văzut pe Jake ti-a spul- 
berat buna dispoziţie, spuse el, și ea nu negă ci râse 
forțat. Te deranjează atât de mult, Toni? 

— Jake nu mă deranjează, negă ea. Pur și simplu voiam 
să mă plimb cu mașina la lumina lunii. Ea îl privi peste 

umăr, ochii ei provocându-l, ca și înclinarea capului ei. 
Simt pentru Jake ceea ce simţi tu pentru Audrey. Am 
senzaţia că mă urmăreşte permanent și nu-mi place deloc 
această situaţie. 

— Crezi că face acest lucru? 

Ea râse din nou fortat. 

— Of, probabil că mă-nșel; de fapt e mai mult decât 
probabil! 

El nici nu fu de acord cu ea, dar nici nu negă, și ea se 
întoarse şi zâmbi. 

— Nu prea reușesc că vă înţeleg, mărturisi ea. Jake 
mi-a spus despre Tobyn Tregarron, dar nu mi-a explicat 
cum se face că el este proprietarul Pentycawl-ului și nu tu, 
din moment ce sir Giles era cel mai mare dintre fraţi și era 
proprietarul domeniului. Mi s-ar fi părut logic dacă tu ai 
fi moştenit totul, din moment ce tu eşti urmașul lui Sir 
Giles. Desigur că nu trebuie să-mi spui. Pur și simplu 
întrebam și eu! Promit că nu mă supăr dacă nu-mi spui, 
şi-mi văd de treabă! 

— N-o să fac asta! 

Pentru un moment el examină capătul aprins al ţigării, 
gânditor, ca și cum ar fi avut ceva în gând, apoi aruncă 
tigara în mare. 

— Sper să nu crezi că Jake este un... un ticălos, Toni. 
Este proprietarul domeniului Pentycawl pentru că 
prețuiește legăturile de familie la fel ca oricare dintre noi; 
sângele rău al lui Tobyn Tregarron nu curge prin venele lui. 

— Ai o părere foarte bună despre el, nu-i așa? 

Întrebarea i se păru surprinzătoare, dar el dădu afir- 
mativ din cap și apoi continuă. 

— Pentycawl ar fi fost al meu până la urmă dacă tatăl 
meu n-ar fi făcut o investiție proastă cu câţiva ani în urmă, 
pierzând totul. Nu putea fi învinovăţit pentru acest fapt, 
pur şi simplu nu avea experieanţa necesară pentru a face 
investiţii avantajoase, așa că a riscat și a pierdut. 

Toni îl privi, temătoare ca nu cumva să devină confi- 
denta lui, dar dându-și seama că acum era prea târziu. 

— Peter, sincer, nu trebuie să-mi spui toate aceste lucruri. 

— Vreau să-ți spun. Cred că te-ar ajuta să-ţi schimbi 
părerea despre Jake. Ştiu că... nu chiar că îl urăști, dar nu 
ai o părere prea bună despre el, așa cum au ceilalţi, și nu 
pot să înţeleg de ce. 

Toni zâmbi trist, admițând acest fapt. 

— Nici eu nu înţeleg! 

— Dacă n-ar fi fost Jake, noi... familia mea... ar fi ajuns 
rău. El s-a oferit să ne ajute, un ajutor necondiţionat, dar 
tatăl meu nici n-a vrut să audă, deși Jake subliniase faptul 
că nu-i va putea răsplăti niciodată pe părinţii mei pentru 
că l-au crescut după ce au murit ai lui. S-a căzut totuşi de 
acord ca Jake să cumpere Pentycawl, decât să fie 
înstrăinat. 

— A, da, desigur, tu nu eşti un Tregarron, nu-i așa? 

Peter păru că nu observă curiozitatea ei şi-i răspunse 
binevoitor: 

— Ultimul Tregarron, o ramură veche a familiei lui Sir 
Giles, a fost mama mea, așa că, într-un fel, Jake fiind pro- 
prietar, domeniul a devenit din nou proprietatea unui 
Tregarron. 

— Şi pe tine nu te deranjează? 

El nu răspunse imediat și Toni se întrebă cât de mult 
detesta ideea ca vărul său să fie proprietarul casei în care 
familia lui trăise peste două sute de ani. 

— Nu, spuse el în sfârșit. Nu cred că mă deranjează. 
Aranjamentul actual funcționează foarte bine și sunt sigur 
că Jake nu regretă nimic. lubeşte Pentycawl-ul la fel ce 
mult ca oricare dintre noi. 

— Ştiu că așa este! 

Peter zâmbi în sfârșit, punând mâna pe umărul ei. 

— Atunci încearcă să nu-l mai compari cu un căpcăun, 
hm? Nu-mi place să mă gândesc că... că nu ai o părere 
bună despre el. Nu este atât de rău și de periculos pe cât 
pare. 

Toni se gândi la avertismentul lui Jake de a avea grijă 
cum se comportă faţă de Peter și apoi la spusele lui că nu 
poate rezista unei femei frumoase, și se întrebă dacă Peter 
își cunoștea vărul atât de bine pe cât credea. 


Capitolul 4 


Unul dintre elevii noi sugeră că un grătar pe plajă ar fi 
o idee bună, și ceilalți părură entuziasmați de idee. Toţi 
în afară de Audrey. 

— Nu-ţi face griji, Toni, nu vei fi singura femeie printre 
bărbaţi. Câteva soţii vin aici în weekend, așa că poți să 
contezi pe sprijinul feminin! 

Cel care avusese ideea îi făcu cu ochiul, și era clar că 
împărtășea părerea celorlalți în ceea ce o privea pe 
Audrey. El nu mai spuse nimic, și nici n-o încurajă pe 
Audrey să meargă cu ei, aşa că aceasta, ca de obicei, îi 
spuse lui Toni tot ce gândea, cu voce nesigură: 

— Pare atât de copilăresc faptul ca adulţii să... 
Credeam că adolescenţii se duc la picnicuri pe plajă, nu 
oamenii în toată firea! Nu cred că Jake va merge, nu-i așa? 

Toni gândi cu tristeţe că pentru Audrey acesta era fac- 
torul hotărâtor. Dacă Jake nu venea, Audrey nici măcar nu 

se gândea să meargă, și era puţin probabil ca Jake să 
accepte invitaţia deoarece respecta cu strictețe regula de 
a-şi diferenţia viața socială de timpul petrecut cu elevii. 

— Cred că Jake va avea altceva de făcut, ghici ea, și văzu 
cum Audrey se încruntă, dar Peter s-ar putea să vină. 

— Dacă tu te duci, va merge și el! 

— Atunci de ce nu vii și tu, Audrey? Ea ignoră comen- 
tariul acid despre atenţia pe care Peter i-o acorda. Sunt 
sigură că o să te distrezi dacă vii, și nu e atât de greu să te 
răzgândești. 

Ochii spălăciți ai lui Audrey o observară un timp. 

— Şi să privesc cum niște adulți se comportă ca ado- 
lescenţii? Nu, mulțumesc, Toni, ca și Jake, am alte lucruri 
de făcut! 

Toni se îndoia că există vreo asemănare între planurile 
pe care Jake și le făcuse pentru acea seară, și acelea pe 
care și le făcuse Audrey, dar nu spuse nimic ci pur și sim- 
plu ridică din umeri și dădu din cap. 

— Totul depinde de tine, spuse ea. 


Luna strălucea ca un disc de argint deasupra stâncilor 
neregulate, iar briza uşoară dinspre ocean răcorea brațele 
și picioarele goale.Un foc fusese aprins, mai mult de fan- 
tezie decât pentru a da căldură și pentru a stabili punctul 
de întâlnire al tuturor. Inima focului devenise roșiatică, 
dar totuși mai erau flăcări ce se ridicau de fiecare dată 
când un alt lemn era aruncat în foc. 

Toni era desculță, ca și majoritatea participanţilor la 
această întâlnire, și purta o rochie subțire de bumbac, 
decoltată, care lăsa ca briza să-i atingă braţele în timp ce 
stătea ghemuită pe nisip, destul de aproape de foc. 

Mirosul de grătar persista în aer deşi focul de cărbuni 
se stinsese de mult, și nimeni nu îndrăznea să tulbure 
liniştea plăcută ce se lăsase. 

Peter stătea lângă ea, relaxat, îmbrăcat comod în 
pantaloni și într-o cămașă descheiată la gât ale cărei 
mâneci scurte fuseseră ridicate pentru a expune pielea 
brizei plăcute ce bătea dinspre apă. El stătea cu 
picioarele îndoite și un braţ i se rezema ușor pe umerii 
lui Toni. 

Cineva avea o chitară, zdrăngănind leneș; uneori cân- 
tând melodii cunoscute, alteori nu, şi când un cântec 
începea, pentru câteva momente vocile îl îngânau. 

Gavin Brant tulbură atmosfera, ca și cum liniștea i se 
părea imposibil de suportat. Se ridică brusc în picioare și-și 
anunţă intenţia de a face o baie, dar Peter încercă să-l 
împiedice, dând din cap și încruntându-se. 

— Ştii că nu poti să înoţi aici, Gavin, e periculos, oricât 
de bun ai fi. 

Gavin zâmbi. Pentru cei optsprezece ani ai lui era 
destul de înalt și solid, și aproape la fel de arogant, une- 
ori, ca profesorul lui. 

— Nu-ţi face griji pentru mine, Peter, n-o să înot atât de 
departe încât să fiu prins de vârtej! Pur și simplu o să mă 
bălăcesc puţin. 

— Gavin, pentru numele lui Dumnezeu! Peter se ridică 
în picioare lângă Toni, și ea își dădu seama că era încor- 
dat de îngrijorare. Nu fi prost, ştii că e periculos să înoți 
aici, indiferent cât de bine cunoști imprejurimile! 

Dar Gavin se hotărâse să înoate, şi după cât ajunsese 
să-l cunoască în aceste săptămâni, Toni nu era prea sigură 
că Peter va reuși să-l determine să se răzgândească. Jake 
poate ar fi reușit, sau dacă Gavin ar fi insistat atunci Jake 
i-ar fi ordonat să nu intre în apă, dar Peter nu avea tăria 
de caracter a lui Jake, şi Gavin știa acest lucru. 

— Calmează-te, Peter! Am promis că o să stau departe 
de vârtej, așa că nu ai de ce să-ţi faci griji. Nu te ambala, 
sunt destul de mare ca să pot să-mi port singur de grijă! 


— Gavin! 
Cu un alt zâmbet sfidător aruncat peste umăr, Gavin se 
îndreptă spre apă. Intră fără ezitare, astfel încât 


celor de pe mal li se păru că a dispărut alarmant de 
repede, ca și când ar fi fost înghiţit de valurile 
tremurătoare, și pentru un moment nimeni nu spuse 
nimic. 

Era liniște, se auzeau doar câteva voci ale celor care 
încă nu ştiau ce se întâmplă. Apoi Toni se ridică și stătu 
lângă Peter și deodată se făcu liniște. Chitaristul se opri 
din cântat, iar câteva dintre cei prezenți se ridicară și ei, 
îngrijoraţi, ca și cum ar fi așteptat să se întâmple ceva. 

De pe plajă vârtejul era imposibil de văzut în lumina 
lunii. Consecințele ar fi putut fi tragice dacă Gavin nu era 
foarte atent. 

Jake o forţase cu brutalitate să nu înoate acolo, și Toni 
era sigură că ar fi fost la fel de preocupat de siguranta ele- 
vului lui preferat, așa că își dorea cu ardoare ca Jake să 
vină Şi să ia măsuri. 

— Peter! Cred că-l văd! 

Ea arătă spre un punct negru ce se mișca pe suprafața 
sttrălucitoare a apei și Peter își forţă ochii pentru a-i 
urmări mișcarea, apoi dădu afirmativ din cap. 

— S-ar putea să fie el, iar dacă e aşa, atunci pentru 
moment e în siguranţă, nu s-a depărtat prea mult de 
mal, deși mi-e teamă să mă gândesc ce va spune 
Jake! 

Toni îl privi repede. Ideea că Jake ar putea veni era 
neașteptată, și într-un fel tulburătoare. 

— Dar credeam... Ridică din umeri și râse puţin cam 
nesigur. Credeam că poate a ieși pe undeva cu doamna 
Casey. Nu mi-am închipuit că e genul care să participe la 
un grătar pe plajă! 

Gura lui Peter schiţă un zâmbet forțat. 

— O altă părere greșită pe care o ai despre el! De fapt e 
cu Fran, dar a spus că s-ar putea să treacă pe aici să vadă 
cum ne merge. Privi dincolo de ea și se încruntă. Și se 
pare că se ţine de cuvânt! 

Toni privi peste umăr. Stâncile de granit făceau umbre 
uriașe pe plajă şi cele două siluete care se apropiau una 
lângă alta păreau ireale. 

Silueta lui Jake înainta cu ușurință, înălțimea fiindu-i 
exagerată de lungimea umbrei, iar Fran Casey era lângă 

el, părul ei blond strălucind în lumina lunii. Făceau o 
pereche frumoasă, admise Toni cu greutate. 

Lângă ea Peter se muta de pe un picior pe altul, apoi 
merse spre apă, iar Toni îl urmări cu privirea, surprinsă 
de mişcarea lui bruscă. 

— Mă duc să-i spun neghiobului aceluia să se întoarcă, 
murmură el doar pentru urechile ei. Jake se va enerva 
foarte tare dacă va afla că Gavin s-a dus să înoate! 

— Dar nu poate să dea vina pe tine! 

Se pare că Peter nu avea de gând să stea și să afle ce 
va face Jake; merse până la marginea apei și apoi 
începu să-și folosească mâinile pentru a semnaliza, 
vocea lui abia ajungând până la ea purtată de vântul 
moale. Se întoarse repede când Jake vorbi de undeva 
din spatele ei, și îl văzu încruntându-se, uitându-se la 
vărul său. 

Ochii lui albaștri erau umbriţi și păreau negri când 
privi înspre Toni, privire pe care ea o evită cu repezi- 
ciune. 

— S-a întâmplat ceva, Toni? 

Fran Casey stătea lângă el, ținându-l de braţ, iar ochii 
ei o priviră pe Toni cu o ură vădită. Abia dacă privi înspre 
Peter, şi nu părea interesată de nimic altceva decât să aibă 
atenţia lui Jake. 

— Gavin s-a dus să înoate. 

Jake o privi fix, uimit, apoi înjură în şoaptă. 

— La... De ce... Peter nu l-a oprit? 

— A încercat! 

Ea se simţi obligată să-l apere pe Peter, din moment ce 
el nu era acolo să se apere singur, și văzu cum Jake ridică 
dintr-o sprânceană, surprins de răspunsul ei. 

— Nu poți să dai vina pe Peter, insistă ea. Gavin a 
spus că se duce să inoate și nimeni n-a reușit să-l 
împiedice. 

Jake privi oceanul, aparent calm, privind cum vărul său 
se întoarce urmat de silueta lui Gavin care ieşea din apă 
parcă împotriva voinţei lui. Era încordat în timp ce-i 
privea apropiindu-se, și se uită la Peter având în ochi o 
strălucire ciudată. 

— Gavin a înotat puţin! 

Privirea lui părea că-l provoacă pe Jake să învinuiască 
pe cineva, și acesta se încruntă. 

— Stiu, Toni mi-a spus. Şi tu l-ai lăsat să se ducă! 

Acuzaţia fu făcută cu voce joasă așa că doar ei 
patru o auziră. Chiar și în mijlocul unor asemenea 
evenimente Jake avea grijă ca aceste remarci per- 
sonale să nu fie auzite de ceilalţi elevi, dar chiar și 
aşa Toni era pregătită să protesteze, dar nu avu 
timp. 

Peter îl înfruntă, îngustându-și ochii. 

— Ştii bine că nu e uşor de oprit. Are prea mult sânge 
Tregarron pentru a nu fi încăpățânat. 

Jake nu păru uimit de declaraţie, dar Toni clipi sur- 
prinsă, privind cu curiozitate întâi la Peter apoi la Jake. 
Gura lui se relaxă după câteva secunde și apoi întinse 
mâna punând-o pe umărul lui Peter. 

— Îmi cer scuze, Peter. Desigur că ai dreptate, nu pot 
să te învinovăţesc pe tine dar o să am ceva de discutat cu 
tânărul acela nesăbuit! 

Câţiva studenţi se duseseră să-l întâmpine pe Gavin, 
intrigaţi de reacţia lui Peter și a lui Jake. 

Era evident că informaţia era nouă și pentru Fran 
Casey, pentru că privea când la unul când la celălalt, ochii 
ei exprimând o curiozitate vădită, apoi se îngustară ca și 
când căuta explicaţii. 

Gavin li se alătură, nepărând impresionat de ce avea să 
se întâmple și scutură din cap stropindu-l pe Peter, apoi 
îl privi zâmbind forțat, parcă defensiv. 

— Tânăr nesăbuit! 

Jake nu-i dădu timp să spună nimic. ÎL privi fix, descura- 
jator, o privire cu care Toni se obișnuise. Deși era destul de 
tânăr, Gavin era aproape la fel de înalt ca Jake, și nu părea 
deloc rușinat, colțurile gurii lui fiind ridicate într-un zâm- 
bet abia vizibil, iar ochii lui priveau sfidător spre Jake. 

Peter spusese sânge Tregarron, și văzându-l acum pe 
Gavin nu era chiar așa de greu de crezut. Semănau, el și 
Jake, şi ea observase mai de mult. Totuși, în afară de fap- 
tul că amândoi aveau tenul închis și erau destul de înalți, 
nu prea semănau fizic. 

Asemănarea dintre ei era mai subtilă, dar exista. 
Aroganta, încrederea în sine și talentul artistic. Da, Gavin, 
putea foarte bine să fie un Tregarron, dar i se părea ciu- 
dată prezenţa lui la Pentycawl ca un elev oarecare, și nu 
ca membru al familiei. 

Gavin își trecu mâinile prin părul ud, negru, şi zâmbi dezarmant. 

— Nu ştiam că o să participi și tu la petrecerea noastră, 
Jake! 

— Bineînţeles, altfel nu te-ai fi purtat atât de stupid! Ai 
fi respectat regula dacă eram aici, aș fi avut grijă eu ca așa 
să faci! 

Ea văzu că Gavin se supără, deși el se ferea s-o arate. 

— Dar după cum vezi, n-am păţit nimic! Chicoti și dădu 
din cap când văzu încruntarea lui Jake. Nu-ţi face griji, 
Jake, ştii că eu întotdeauna cad în picioare. Sunt asigurat! 

Replica lui Jake fu un râs aspru, scurt, care tulbură 
liniştea. Se uită la Gavin cu ochii lui strălucitori. 

— Nu miza pe asta, băiete. S-ar putea să fii surprins! 

Încă zâmbind și aparent nepăsător faţă de avertismen- 
tul primit, Gavin se întoarse şi, când făcu acest lucru, 
Toni văzu ceva ce o făcu să rămână fără suflare și să-i 
privească fix spatele. Singura lumină era dată de lună și 
de flăcările focului, dar pielea lui Gavin nu era la fel de 
bronzată ca a lui Jake, aşa că era destul de uşor de văzut. 
Sus, pe omoplatul drept, era un semn în formă de stea, 
la fel ca cel pe care îl văzuse pe spatele lui Jake cu două 
săptămâni în urmă, și își dădu seama la ce se referea 
Gavin. 

Privi în sus, mânată de un instinct de care nu fu 
conștientă până în momentul în care întâlni ochii albaștri 
ai lui Jake și văzu că el își dăduse seama că recunoscuse 
semnul și că identificase încă un urmaș al lui Tobyn 
Tregarron. Se pare că nimeni altcineva nu observase cât 

de surprinsă era, dar Jake continua să o fixeze cu acea 
privire tulburătoare care îi făcu inima să bată din ce în ce 
mai repede și ea evită să-l privească din nou. 

Vântul ridica nisipul și crea vârtejuri în miniatură de-a 
lungul plajei, așa că focul se stinse încet. Peter privi marea 
tremurătoare, sclipitoare ca argintul datorită luminii 
lunii, și o luă de braţ. 

— Am face bine să ne strângem lucrurile, spuse el, 
mareea începe să crească. 


Toni își spuse că se pot da multe explicaţii faptului că 
Gavin avea acel semn pe spate, dar dacă îl credea pe Jake, 
însemna că este fără îndoială urmașul lui Tobyn, la fel ca 
însuși Jake, şi atunci însemna că nu face parte din aceeași 
ramură ca Peter. 

Și totuși nu-l putea întreba pe Peter în legătură cu 
această problemă, și oricât de curioasă ar fi fost, n-ar fi 
avut niciodată curajul să-l întrebe pe Jake. Un lucru o 
mulțumi totuși: Fran Casey fusese la fel de surprinsă 
atunci când s-a menţionat faptul că Gavin are sânge 
Tregarron în vene, și printr-o coincidenţă, tot Fran adu- 
sese în discuţie din nou acest subiect. 

Nu îl menţionase faţă de Jake ci o întrebă pe Toni, 
lucru care i se păru nu numai neașteptat ci şi de-a drep- 
tul incredibil. Se întâmplă în dimineaţa următoare, când 
Toni se îndrepta spre vârful falezei unde erau ceilalți 

colegi. Întârziase la ore pentru că-și uitase ceva în cameră, 
și când ieși din casă se întâlni cu Fran Casey care călărea 
ca de obicei un murg. 

O privi din şa, o siluetă înaltă, impresionantă, aproape 
regală, și Toni ezită dacă s-o salute sau s-o ignore așa cum 
Fran făcea de obicei când o vedea pe ea. 

— Domnișoara... Ashley, nu-i aşa? 

Toni gândi că Fran știa foarte bine care era numele ei. 
Fran Casey nu era genul de femeie care uită numele 
oamenilor pe care nu-i simpatizează. Toni dădu afirmativ 
din cap, surprinsă că fusese recunoscută și pe deasupra 
strigată pe nume și privi cum vizitatoarea descalecă și 
aranjează frâiele inainte de a se întoarce și a se uita la ea 
cu acea privire fixă, apoi vorbi din nou: 

— Vii puţin până în spatele casei? 

— Doriţi să vorbiti cu mine, doamnă Casey? 

Nu primi nici un răspuns, dar după ce dădură 
colțul, Fran Casey se sprijini de peretele încălzit de 
soare al casei, încrucişându-și braţele pe piept. 
Privirea ei nu sugera că este mai prietenoasă decât de 
obicei, iar gura subţire nu schița nici un zâmbet, așa că 
Toni se întrebă ce era în spatele unei cereri atât de 
ieşite din comun. 

Poate că îi era greu să-şi exprime ideile, pentru că un 
timp nu spuse nimic, și Toni crezu că îi este greu să 
deschidă subiectul. 

— Te înţelegi foarte bine cu Peter, nu-i așa? Sunteţi... 
prieteni buni? 

— Da, poţi să spui că suntem prieteni. 

Toni era sigură că se învârtea în jurul subiectului, 
încercând să-şi caute cuvintele. 

— Şi presupun că ştii faptul că el și Jake sunt veri? 

Toni dădu afirmativ din cap însă nu spuse nimic. 

— Desigur că discutaţi! 

Derutată, Toni se încruntă. 

— Nu înţeleg... 

Fran ridică o mână, oprindu-i obiecțiile. 

— Frai acolo când Peter a făcut acea... remarcă incre- 
dibilă că băiatul are sânge Tregarron în vene. Ce știi 
despre el? 

Întrebarea o uimi pe Toni dar nu atât de mult cât fap- 
tul că Fran Casey o căutase ca s-o întrebe tocmai pe ea 
ceva ce avea o legătură, oricât de indirectă, cu familia lui 
Jake. 

— Ei bine? 

Vocea îi era plină de nerăbdare iar în ochii albaștri era 
o privire suspicioasă, ca și când credea că Toni ascunde 
Ceva. 

— Ce știi despre el? 

— Despre Gavin? 

— Desigur! Ştii câţi ani are? 

Fără a se opri pentru a se gândi, Toni răspunse, fiind 
prea uimită pentru a obiecta: 

— Cred că are cam... optsprezece ani. 

Fran Casey dădu din cap, ca și când informaţia se 
potrivea cu ideea pe care o avea în cap. 

— Şi? 

Vocea era nerăbdătoare și Toni îşi reveni brusc din 
uimire. 

— Tin să vă spun, doamnă Casey, că nu știu multe 
lucruri despre el, şi chiar dacă aș şti, nu aș vorbi cu un 
străin despre unul dintre colegii mei! 

Deși părea relaxată așa cum stătea rezemată de 
peretele casei, Toni ghici fără să se uite că buzele subțiri 
se strânseseră de nervozitate și simţi că tensiunea o făcea 
pe Fran Casey să fie ţeapănă ca un băț. 

— Şi ai fost la fel de surprinsă ca și mine când Peter a 
spus că acel băiat aste un Tregarron! Vocea îi tremura și 
o privi pe Toni cu răceală. Știu de asemenea că tu și 
Peter sunteţi destul de... apropiaţi pentru a-l putea 
întreba despre acest fapt aseară, după ce am plecat de 
pe plajă. 

Toni se înroși, privind-o indignată. Nu știa de ce dădea 
atâta importanţă faptului că Gavin era rudă cu Jake și 
Peter, dar refuza să se lase folosită pe post de sursă de 
informaţii, chiar dacă i-ar fi putut spune ceva. 

— N-aş îndrăzni niciodată să-i pun lui Peter întrebări 
personale, doamnă Casey, și relația noastră nu este atât 
de... de intimă pe cât credeţi! 

O privi cât putu de fix, iar vocea ei păru extrem de 
încordată când întrebă. 

— Dacă vreţi atât de mult să aflaţi cine este Gavin, de ce 
nu-l întrebaţi pe Jake? Sunt sigură că sunteţi destul de 
apropiaţi, nu? 

— Ai înnebunit? N-aș putea face acest lucru. Ochii ei erau 
de-a dreptul plini de resentimente și ură, și lui Toni nici nu-i 
trecea prin prin cap ce răspuns că dea. După cum îţi dai și 
tu singură seama, Jake ar fi ultimul pe care l-aș întreba! 

Sincer confuză, Toni se încruntă. 

— Nu... 

— Şşt! 

Scutură din cap nervoasă, apoi Fran îşi modifică 
poziţia, stând drept cu picioarele puţin depărtate, iar cu 
degetul mare și cel arătător trăgea nervos de buza de jos. 

— Nu te mai preface atât, fetiţo! Îl cunoşti destul de 
bine pe Jake ca să știi la ce mă refer, pur și simplu te 
prefaci că nu știi! 

— Nu mă prefac, doamnă Casey! Nu înţeleg de ce Gavin 
nu poate fi un membru al unei alte ramuri a familiei 
Tregarron. Știu că Peter are o soră, și poate că și Jake... 

— Jake este singur la părinți! 

— Atunci Peter? Își aduse aminte de semnul de pe 
umărul lui Gavin și clipi. Nu, sigur că nu, nu face parte 
din aceeași ramură cu Peter. 

Ochii suspicioși ai lui Fran Casey se îngustară. 

— Pari foarte sigură de acest lucru. De ce? 

Toni își ridică mâinile neputincioasă. Nu avusese 
intenţia de a deschide acest subiect. În primul rând pen- 
tru că Jake n-ar fi iertat-o niciodată dacă ar fi dezvăluit 
amănunte neplăcute despre famila lui. Deși părea mai 
degrabă mândru decât rușinat de reputaţia proastă a 
strămoşului său. 

— De ce ești atât de sigură? 

Distanţa dintre ele se micșoră brusc atunci când Fran 
se apropie și Toni își spuse că nu avea de ce să fie atât de 
agitată. Ce-i putea face Fran Casey de se simţea atât de 
agitată? În ochii albaștri era o sclipire de hotărâre, dar 
acest lucru nu însemna că trebuia să reacționeze ca și cum 
era gata să fie atacată. 

Stătu dreaptă, simțindu-se nesigură, pentru că trebuia 
să se uite în sus la fața slabă, bronzată, și începu să respire 
precipitat când degetele lui Fran îi prinseră braţul. 

— Stii ceva! 

Degetele puternice îi strânseră braţul şi mai tare, iar 
în vocea moale era ameninţare. Ochii ei priviră faţa 
îmbujorată a lui Toni, ca și când spera să vadă pe ea 
răspunsul. 

— Ştii că acela e fiul lui Jake, nu-i așa? Ti-a spus Peter! 

— Fiul lui Jake? Toni se uită fix la ea, ochii ei exprimând 
îndoiala. Inima îi bătea puternic în piept și simți cum 
tremură ca o frunză. Cred... cred că ai înnebunit! 

Lovitura a fost atât de puternică și de neașteptată încât 
Toni era cât pe ce să cadă, și se uita fix la expresia de 
mânie de pe fața lui Fran Casey, apoi se întoarse și o luă 
la fugă. Chiar dacă era mânie sau o altă emoție 
tulburătoare care o făcea să tremure atât de tare, ea nu 
stătu să se gândească, ci pentru moment vru doar să fugă 
cât mai departe de Fran Casey. 

Desigur că era imposibil, își spuse Toni pentru a nu 
știu câta oară în acea zi. Gavin Brant putea totuși să fie fiul 
lui Jake, indiferent cât de mult dorea ea să nu fie adevărat. 
Jake avea în jur de treizeci şi cinci de ani și destui bărbaţi 
deveniseră taţi la șaptesprezece ani; era posibil și totuși ea 
nu putea accepta acest fapt, dar cum putea oare demon- 
stra contrariul? 

Probabil că dacă l-ar fi întrebat pe Peter, i-ar fi explicat 
... dar nu. S-ar putea să-i spună că e adevărat și dacă era 
într-adevăr așa, ea s-ar fi simţit îngrozitor să afle de la Peter. 
Tot ce putea face era să rezolve problema pe alte căi, deși 
nu ştia cum, plus că nu era sigură că voia să afle adevărul. 

Peter observă că la cină era mai tăcută decât de obicei, 
şi îi zâmbi întrebător când se ridicară de la masă. Îi luă 
mâna, o familiaritate pe care și-o permitea destul de des 
în ultima vreme, mai ales de când vărul său nu avusese 
nici o obiecţie ca el să încalce regula de a nu avea relaţii 
cu elevele. 

— Ce s-a întâmplat, Toni? Degetele lui îi strânseră mâna 
ușor și îi zâmbi încurajator. Și nu-mi spune că nu s-a 
întâmplat nimic pentru că te-am observat toată ziua. Știu 
că te supără ceva. Nu vrei să-mi spui ce te deranjează? 

— Sincer, Peter, nu mă supără nimic! Ea râse, ochii ei 
tachinându-l pentru solemnitatea pe care o afișa. Să ştii că 
până şi eu am momentele mele de liniște! 

Traversară holul, iar Peter ridică întrebător dintr-o 
sprânceană, apoi coboriră treptele din faţa casei. Își 
înclină capul spre ea, aproape protector, dar era serios. 

— De unde aveai semnul acela de pe față azi de 
dimineaţă, Toni? 

Ea se întoarse brusc pentru a-l privi, inima ei bătând 
puternic, căutând un răspuns care să-l mulțumească, fără 
să-i dea prea multe amănunte. Trebuia să-i spună, dar nu 
putea să-i spună cărui fapt se datora izbucnirea lui Fran 
Casey. 

Dădu ușor din umeri, ca și când nu avea importanță, 
dar își puse instinctiv mâna pe obraz, parcă simțind încă 
forța loviturii. 

— A, o mică diferenţă de opinii pe care am avut-o cu 
doamna Casey! 

— Cu Fran! 

Fl o întoarse cu faţa spre el, încruntându-se, iar expre- 
sia din ochii lui gri nu prevestea nimic bun pentru pri- 
etena vărului său. 

— Vrei să spui că ea... chiar te-a lovit, Toni? 

— Cam așa ceva! Ea râse, încercând să nu dea prea 
multă importanță faptului. Sincer, Peter, nu are rost să-ţi 
faci griji. Este o femeie foarte temperamentală și m-a lovit. 
Are noroc că n-am ripostat! 

— Dar de ce? Adică, ce motiv a avut să facă aşa ceva? 

El o privi iar ea se înroși pentru un moment, dorindu-și 
să-l poată privi în ochi, apoi el îi puse mâna sub bărbie 
ridicându-i încet faţa spre el. 

— Era vorba despre Jake, Toni? Jake este singurul 
subiect pentru care Fran Casey s-ar fi putut enerva atât de 
tare încât să lovească pe cineva! 

Ea evită să-i dea un răspuns, și refuză să-i întâlnească 
privirea, apoi râse puţin cam nesigur. 

— l-am cam spus că trebuie să-şi vadă de treburile ei 
când mi-a pus întrebări despre... probleme familiale, la 
care și așa n-aş fi putut să-i răspund. 

Ea îl privi scurt, şi încercă să nu arate cât de importantă 
era problema. 

— De fapt m-a întrebat cărei părți a familiei îi aparţine 
Gavin Brant și i-am spus că nu știu, și că nu este proble- 
ma ei și nici a mea. 

— A, înțeleg. 

Poate că imaginaţia îi juca feste, dar i se păru că el păru 
deodată nerăbdător să afle mai multe despre acea con- 
versaţie. El dădu din cap şi zâmbi, punându-și scurt 
buzele pe ale ei înainte de a vorbi din nou. 

— Ei bine, dacă te întreabă din nou spune-i că e câte 
puțin din fiecare. Acest lucru o s-o deruteze. 

Toni se gândi că nu numai Fran Casey va fi derutată, ci 
și ea. Răspunsul lui Peter n-o ajută să se lămurească 
despre originea lui Gavin, dar trebuia să facă parte din 
aceeași ramură ca și Jake, de acest lucru era sigură, 
datorită semnului de pe spatele lui pe care îl aveau 
descendenţii lui Tobyn Tregarron; Peter nu avea acest 
semn. 

Audrey mai avea de petrecut doar o săptămână din 
cele opt ale cursului și era evident că plecarea de la 
Pentycawl, și mai ales de lângă Jake, va reprezenta o 
schimbare neplăcută pentru ea. Nu era o femeie simpa- 
tică, și totuși faţă de Toni arăta un patetism căruia ea se 
simțea obligată să-i răspundă. 

Pentru că ele erau singurele eleve, Toni încerca să se 
poarte frumos cu ea deoarece Audrey nu reușea să se 
adapteze în societate. Considera că devotamentul pe care 
Audrey îl arăta faţă de profesorul lor era impresionant și 
nicidecum atât de ridicol pe cât credeau colegii lor. 

Toni îi sugeră să meargă împreună la Frayley Cove 
pentru a înota, încercând să atenueze supărarea pe care 
Audrey o simţea datorită iminentei sale plecări. Ochii lui 
Audrey o priviră mai degrabă  suspicioşi decât 
recunoscători când îi propuse acest lucru. 

— Nu ieși cu Peter? În ultima vreme îţi petreci majori- 
tatea timpului cu el. 

Era o exagerare, dar Toni o ignoră, punându-și mai 
bine prosopul sub braţ pentru a nu trăda nerăbdarea pe 
care o simţea. 

— Ies cu Peter uneori, fu ea de acord, dar astăzi... Vrei 
sau nu să mergi cu mine Audrey? 

— Aș putea. O plimbare îmi va face bine, şi îmi închipui 
că vei fi fericită să ai companie, din moment ce Peter a 
plecat pe undeva fără tine. 

Se părea că Audrey îi făcea ei o favoare, nu invers, dar 
Toni îşi dăduse de mult seama că aceasta nu putea accep- 
ta nici un lucru decât cu răutate, așa că nu se supără. 
Totuși tentaţia de a o pune la punct fu irezistibilă. 

— S-a dus până la Methrian pentru că l-a rugat Jake. Dar 
nu trebuie să vii dacă nu vrei, Audrey, pot să mă duc și 
singură. 

— A, nu, vin Și eu! 

Lui Toni nu-i plăcu faptul că trebuise să insiste, dar știa 
că Audrey n-ar fi scăpat atât de ieftin dacă ar fi avut un 
asemenea schimb de replici cu unul dintre colegii lor. 
Zâmbindu-l, Toni observă că Audrey nu făcu nici o 
mișcare pentru a-și lua costumul de baie și prosopul. 

— Înoţi, Audrey? 

Audrey dădu din cap. Obrajii i se îmbujorară și își 
încrucișă brațele peste piept defensiv, ca și când ar fi vrut 
să-şi ascundă corpul prea slab. 

— Nu-mi place să mă dezbrac în public, deși presupun 
că o să consideri că sunt de modă veche. 

Lui Toni îi păru rău pentru ea, deși nu îndrăzni s-o arate. 

— Deloc, îi spuse ea, dacă așa vrei. Deși Frayley Cove 
nu e chiar un loc public. 

— Nu contează, susținu Audrey, prefer să stau pur și 
simplu pe plajă. Pot să am grijă de lucrurile tale cât timp 
ești în apă. 

Toni era pierdută în gânduri în timp ce coborau 
cărarea de-a lungul falezei, amintindu-și de prima oară 
când venise pe acolo cu Jake. Mai venise de câteva ori cu 
Peter, dar cumva își aducea mereu aminte de prima oară 
când trecuse pe acolo, de marea spumoasă care se izbea 
de stânci, de pescărușşii ce țipau cu glasurile lor certăreţe. 

Audrey era o companie tăcută, și era greu să-ţi dai 
seama dacă îi plăcea sau nu această plimbare, din 
moment ce nu arăta în nici un fel acest lucru. Singurul 
semn de entuziasm îl arătă la vederea unei stânci aproape 
acoperite cu tamarisc sălbatic roz. Ciorchinii creșteau 
până la baza stâncilor, înșelător de delicaţi în lumina 
soarelui, și Audrey sugeră că ar putea constitui un subiect 
de pictat, dar în afară de această remarcă nu vorbiră mult 
ci se mulțumiră să ajungă în timp record în Frayley Cove. 

Un vânt răcoros bătea, de obicei prevestind ploaia, dar 
pe cer erau doar câţiva nori imprăștiaţi, iar soarele era 
destul de puternic. Le luă doar zece minute să străbată 
cărarea, iar Toni abia aștepta să înoate. 

Era pentru prima oară când cobora pe cărare făcă aju- 
tor, şi aprecia cât de liniștitoare era o mână puternică, 
masculină când faci o coborâre atât de periculoasă. 

Plaja mică era goală, iar Toni nu o văzuse niciodată alt- 
fel, și își scoase rochia, Audrey încruntându-se văzându-i 
micul costum de baie. 

— N-o să stau mult, promise ea, deși apa pare grozavă 
după plimbarea pe care am făcut-o! 

De fapt la început i s-a părut cam rece, dar după ce s-a 
obișnuit cu temperatura scăzută, senzaţia era minunată. 
Întorcându-se să privească silueta solitară de pe plajă își 
dori s-o fi putut convinge și pe Audrey să vină pentru că 
era sigură că i-ar fi plăcut. 

Îi făcu cu mâna, dar gestul abia îi fu luat în seamă, și 
dând uşor din umeri se mai întoarse încă o dată apoi se 
îndepărtă. Înotă leneș, bucurându-se de căldura soarelui 
și de senzaţia aproape senzuală de a-și mișca trupul 
împotriva valurilor, cu mișcări ușoare ale braţelor. 

Era o noutate pentru ea să fie singură, dar așa, neavând 
pe nimeni s-o distragă, putea să observe împrejurimile. 
Privi înapoi, iar stâncile cenușii, înalte, ca niște dinţi de 
granit ce închideau golfulețul, creau o privelişte 
impunătoare; întunecate, aproape amenințătoare și totuși 
de o frumuseţe maiestuoasă care-ţi tăia respiraţia. 

Toni se scufunda, înota, pierzând noţiunea timpului și 
uitând de figura solitară ce aștepta pe plajă, conștientă 
numai de plăcerea de a se afla în apă. Venind înspre mal 

ajunse lângă stâncile care se curbau în jurul golfulețului 
însorit, aproape de locul unde se scufundau în mare și 
unde nu era plajă ci valurile se spărgeau zgomotos, 
erodând permanent stâncile de granit. 

Nu se apropie prea mult de stânci de teamă să nu fie 
izbită de ele, și călcă apa un timp, încercând să-și dea 
seama dacă ecoul pe care credea că-l auzea era doar în 
imaginaţia ei. Valurile se izbeau continuu, stropind-o cu 
spumă, iar ei i se păru greu să-și dea seama cu exactitate 
de unde venea sunetul, dar ghici, apoi se scufundă să 
vadă ce poate afla. 

Soarele ce se oglindea în apă oferea destulă lumină, 
dar stâncile păreau moi și tremurătoare sub apă, creând 
umbre ce înșelau ochiul. Deodată nevoia de aer o aduse 
la suprafață, dar în acel moment crezu că găsise sursa 
ecoului, şi se hotări să descopere tot ce se putea. Își 
umplu plămânii cu aer și se scufundă din nou. Inima i se 
umplu se încântare când, imediat ce se scufundă, văzu 
lucrul pe care îl căuta. În formațiunea de stânci subacva- 
tică era o gaură mare ce părea că permite accesul spre 
ceva, poate spre o peşteră subacvatică, aşa că ea se 
îndreptă spre ea, roasă de curiozitate. 

Deschiderea nu era la mai mult de trei metri sub 
nivelul apei, făcând posibilă retragerea dacă avea nevoie 
de aer. Avea cam patru metri în diametru și se afla mai 
aproape decât crezuse datorită efectului înșelător al 
apei. 

Acum sunetul care o intrigase era mai puternic, capul 
bubuindu-l din cauza intensității sunetului, iar marea o 
împingea în semiîntuneric. Apoi deodată fu mai liniște, şi 
mai degrabă din instinct decât conştient, ea înotă în sus, 
dându-și seama că deasupra capului ei era loc și aer. 

Ieșind cu grijă la suprafaţă, inspiră aerul umed, umplut 
cu miros de alge. Ea privi în jur călcând apa în ceea ce 
părea o piscină naturală de piatră, cu margini înguste, și 
își dădu seama că se afla într-un fel de peșteră ciudată. 

Pereţii erau înalți, ceea ce dovedea că mareea nu 
umplea niciodată peștera, iar inima ei bătea cu putere 
datorită descoperirii pe care o făcuse. Ileșind din apă își 
dădu cu ambele mâini părul pe spate şi privi în jur strâm- 
bând din nas datorită mirosului puternic de alge. 

Piatra era rece şi ea începu să tremure în timp ce se 
îndrepta spre fundul peșterii, fiecare sunet ce căpăta ecou 
creându-i impresia că cineva o urmărea. Era nervoasă dar 
nu într-atât încât să renunte să exploreze cel puţin împre- 
jurimile, iar curiozitatea era mai puternică decât nervozi- 
tatea. 

Cu cât se depărta de apă cu atât era mai întuneric, deși 
peștera era puţin luminată de soarele de afară. Ce părea a 
fi capătul peşterii era de fapt calea de acces spre un tunel 
atât de întunecos încât ea se feri să intre. 

Când se întoarse simţi un miros de aer proaspăt din- 
spre tunel și în timp ce ezita, auzi vag ţipătul unui 
pescăruș. Nu avea curajul să cerceteze tunelul dar totuși 

mai făcu un pas, scrutând întunericul, și sunetul propriului 
țipăt o sperie la fel de mult ca și imaginea care-l provocase. 

Ea rămase pe loc, împietrită pentru câteva secunde, 
neîndrăznind să privească din nou, până când curiozi- 
tatea deveni mai puternică decât tremurul de frică. O 
grămadă de oase albe se aflau la intrarea în tunel și la 
început mintea ei rememoră povești despre naufragii și 
despre hoţi, până când în final își dădu seama că schele- 
tul părea ciudat ca și când n-ar fi fost uman. 

O focă! Desigur, trebuie să fie scheletul unei foci! Toni 
aproape că râse de ușurare și se retrase în partea princi- 
pală a peșterii, picioarele tremurându-i alarmant. 
Descoperirea pe care o făcuse i se păru destul de 
dezamăgitoare şi totuși simţea o plăcere ciudată. Cine ştie 
cât de multe creaturi marine intraseră acolo, dar ei îi 
plăcea să creadă că era primul om care călca în acea 
cavernă răcoroasă. 

Se plimbă prin jur, minunându-se de ciudățenia 
naturii ce crease un loc atât de secret, și dorind deodată 
să împartă cu cineva această descoperire. Poate data 
viitoare Peter va veni cu ea și poate vor aduce și o 
lanternă pentru a explora acest loc. 

Toni se întoarse brusc, inima bătându-i din nou cu 
putere în timp ce privea piscina naturală. Suprafața făcu 
valuri mici ca și cum ar fi fost deranjată de ceva de sub apă. 
Ea se sprijini de un perete umed de piatră, ţinându-și res- 
piraţia, așteptând ca acel ceva să iasă la suprafață. 

Un cap negru ud îi oferi primul indiciu și brațele bron- 
zate, puternice, ridicră un corpul la suprafață. 

— Jake! 

Ea vorbi fără să-și fi dat seama, și privi fascinată cum el 
iese din apă. 

Picături de apă se împrăștiară prin peșteră când el își 
dădu părul la o parte de pe frunte și ea văzu că era complet 
îmbrăcat, cu excepţia pantofilor. Această descoperire o 
făcu să tragă adânc aer în piept când se gândea la diferitele 
motive pentru care se afla el acolo. Se gândi la Audrey pe 
care o lăsase pe plajă și ghici cam ce se întâmplase. 

Nu lipsise foarte mult, altfel i-ar fi spus lui Audrey de 
descoperirea pe care o făcuse înainte de a cerceta în con- 
tinuare. Nu-i era greu să-și imagineze că Audrey, care nu 
era o înotătoare bună, s-a speriat că ea a lipsit atât de mult 
și știu că presupunerea ei era corectă atunci când îl privi 
pe Jake. Stând descult pe lespedea rece, hainele lui fiind 
ude fleașcă, el o privi cu mai multă răceală decât o făcuse 
vreodată și ea aproape că își dori să se fi înecat. 

— Ce Dumnezeului faci? ceru el să afle. 

— Ai venit să mă cauţi? 

Desigur că era evident, și ea ar fi trebuit să știe, dar în 
aceste împrejurări încerca să câștige timp pentru a găsi o 
cale de a-l calma. 

— Bineînţeles că pe tine te caut! Pentru Dumnezeu, 
copilă, Audrey a venit alergând până la Pentycawl, 
speriată, după ajutor! 

El părea incredibil de ameninţător în acea peşteră 
sinistră, și Toni începu să tremure, nu neapărat din cauza 
frigului. Ochii lui albaștri păreau aproape negri și 
străluceau amenințător ca și cum abia putea să se 
stăpânească. 

— N-ai mai multă minte decât un copil, Toni! 

— De unde era să știu că tu o să te scufunzi după mine 
complet îmbrăcat? 

Vechiul sentiment de indignare ieși din nou la 
suprafaţă și îl privi cu ochii ei verzi, strălucitori, iluminati 
precum apa din acea peșteră. 

— De unde ştiai unde sunt? 

— Contează? 

— Sunt doar curioasă! 

Ochii lui se îngustară și Toni simţea cum tremură când 
mâinile lui mari se lăsară în jos. 

— Presupun că datorită curiozităţii eşti aici! Nu ştiai că 
e o deschidere în stânci, aproape de fundul apei? Când ai 
tipat tocmai ajunsesem cu Audrey pe plajă şi am știut 
unde ești imediat ce te-am auzit, deși din moment ce ai 
tipat așa, am crezut că ai păţit ceva. 

— Am găsit un schelet. Ea se întoarse și îi arătă ce 
descoperise. Deşi mi-am dat seama că este al unei foci sau 
ceva asemănător, nu al unui om. 

— De aceea ai tipat? 

Ea dădu din cap afirmativ, iar suspinul lui exasperat îi 
stârni din nou indignarea. 

— Am trimis-o pe Audrey să cheme paza de coastă şi am 
venit imediat să te caut. Pentru numele lui Dumnezeu, 
Toni, îmi vine să-ți frâng gâtul pentru că ai cauzat o 
asemenea... agitaţie! Ce-o să le spun celor de la paza de 
coastă când or să te vadă ieşind din apă nevătămată? 

— De unde vrei să știu? Nu ţi-am cerut eu să vii să mă 
salvezi. N-am păţit nimic! 

EI își îngustă ochii și ea se întrebă un moment dacă el 
chiar avea de gând s-o lovească, părea capabil de așa ceva. 
Fl își trecu mâinile prin părul negru, un gest care ei i se 
păru că-l făcuse pentru a rezista tentatiei de a o lovi, iar 
ochii albaștri o priviră fix. 

— Drăcuşor nerecunoscător! Îmi vine să te pun în 
genunchi și să te bat la fund. 

Ea îl privi speriată, pentru că el părea gata să-și pună în 
practică ameninţarea, apoi dădu din cap. 

— Nu, Jake! 

— Pentru numele lui Dumnezeu, hai să mergem până 
nu începe paza de coastă să ne caute pe amândoi. Haide! 

Toni ezită, se gândea să se întoarcă singură, refuzând 
orice ajutor, dar numai o secundă de ezitare și ţipă surprinsă 
când o mână mare îi lovi puternic braţul și o aruncă în apă. 

Jake o urmă, scufundându.-se și venind lângă ea, uitân- 
du-se urât la ea în timp ce ea îl stropea indignată. Rămase 
câteva momente în piscină, prea nervoasă pentru a putea 
vorbi, apoi se îndreptă brusc spre ieșire, Jake fiind exact 
în spatele ei. 

leşi la suprafaţă bucuroasă să simtă cum aerul proaspăt 
îi umflă plămânii apoi începu să se îndrepte spre golfuleț 
unde o lăsase pe Audrey. Hotărâtă să-l întreacă, înotă 
puternic deși știa că nu avea șanse prea mari, chiar dacă 
el înota îmbrăcat sau nu. Era mult mai puternic decât ea 
şi mai experimentat. 

El veni lângă ea când s-au apropiat de mal, dându-și 
părul la o parte de pe faţă cu un gest grăbit care împrăștie 
stropi multicolori datorită luminii soarelui, arătându-i 
oamenii care se aflau pe plajă. Erau doar trei cu Audrey 
cu tot, dar Toni nu văzuse niciodată micul golfuleț atât de 
aglomerat. 

— Audrey a chemat salvamarii, spuse el. Ai de gând să 
mă lași pradă leilor, Toni? 

Ea se uită la oamenii de pe plajă și putu vedea cum 
Audrey era nerăbdătoare şi emoţionată pentru că văzuse 
capul negru al lui Jake. Acesta era cel mai important lucru 
pentru ea, Toni nu se îndoia. Bărbatul de lângă ea își duse 
mâna streașină la ochi pentru a-i putea vedea mai bine, 
vorbind și folosindu-și braţele pentru a-l linişti. 

Fără un cuvânt ea se opri din înotat și se lăsă să se scu- 
funde în apă, ochii fiindu-i închiși iar membrele inerte. 

— Toni! 

Vocea lui Jake ajunse până la ea distorsionată 
datorită apei, dar nemaipomenit de îngrijorată. Apoi 
deodată fu readusă la suprafaţă de braţele puternice și 
una dintre mâini o ţinea de bărbie în timp de corpul lui 

plutea sub corpul ei. Puternic și încrezător, folosind 
doar un braţ și picioarele pentru a se deplasa, el o duse 
înspre mal. 

Era evident că nu-și dăduse seama că extenuarea ei nu 
era reală, iar ea nu făcu nici o mișcare ci rămase inertă 
până când el atinse nisipul și o luă în braţe. Apoi deschise 
ochii și îl privi, ochii ei verzi strălucind ca două bijuterii, 
iar faţa ei mică părând extrem de copilărească. 

— Ai venit să mă salvezi? Ei bine, fă-o! 

Braţele lui o strângeau puternic, fața ei era lipită de 
cămașa lui udă și era conștientă de corpul lui tare de sub 
cămașă. Expresia din ochii lui o derută pentru că nu 
exprima nici mânie nici amuzament ci era o privire 
strălucitoare care-i făcea inima să bată puternic. 

— Tu... 

El își înghiţi cuvintele și brațele ce o ţineau se 
strânseră și mai tare. Apoi o sărută apăsat, lăsând-o fără 
aer, până când ea alunecă într-o lume plină de emoţii 
care erau aproape prea puternice pentru a putea fi 
suportate. 

Când el își ridică fața, Toni privi din nou în ochii lui, 
dar văzu numai o expresie batjocoritoare care era de obi- 
cei acolo, şi în timp ce Jake o duse pe plajă ea își întoarse 
fața spre pieptul lui, închizându-și pentru scurt timp 
ochii, şi-i deschise doar când cineva se aplecă deasupra ei 
și o întrebă cu acel accent specific Cornwall-ului dacă se 
simte bine. 

— O să trăiască! 

Răspunsul lui enigmatic o readuse la realitate şi începu 
să lupte impotriva braţelor puternice care o ţineau, 
devenind deodată conștientă de ochii curioși ce o priveau. 

— Mă simt bine, insistă ea. Lasă-mă jos, Jake, te rog. 

— Eşti sigură, drăguță? 

Vocea îngrijorată îi punea la îndoială insistența și ea îi 
zâmbi încurajator bărbatului. 

— A, da, acum mă simt bine, mulțumesc. 

Era mai îngrijorată de prezenţa ajutoarelor decât 
fusese la început și nu era sigură dacă ar fi trebuit să-i 
joace acea festă lui Jake, pentru că acum era luată în 
serios și de ceilalți. 

— Aţi avut noroc că domnul Tregarron a venit atât de 
repede și v-a găsit! 

Toni îl privi pe Jake printre gene şi înclinarea bărbiei îi 
dădea un aer provocator. 

— Da, nu-i aşa? 

Jake o lăsă să stea pe propriile picioare, dar pentru 
câteva momente braţul lui continuă s-o sprijine și ea privi 
fețele îngrijorate ale celor doi bărbaţi de la paza de coastă. 
Îl cunoșteau destul de bine pe Jake Tregarron și acel sărut 
pe care el i-l dăduse probabil că le făcuse o impresie 
greșită, dar acum nu mai putea schimba nimic. 

— Îmi pare rău că v-am deranjat, le spuse ea, și-i zâmbi 
celui de lângă ea. E numai vina mea, dar vă rog să mă credeţi 
că nu mi-am închipuit că voi provoca atâtea necazuri! 

Cele două feţe bronzate arătau că au iertat-o şi ea știu 
că naivitatea scuzelor ei îi dezarmase. Dacă ar fi ştiut 
adevărul, probabil că nu ar mai fi fost la fel de iertători și 
ea simţi cum o mustră conștiința. 

— Nu-i nici o problemă, dragă! Suntem aici pentru a 
ajuta oamenii, dar se pare că domnu’ Tregarron a ajuns 
primu” la tine, dar e mai bine să fii sigur, pentru că acci- 
dentele se întâmplă destul de ușor aici. 

— Mulţumesc. 

Jake nu spuse nimic, ci doar le murmură câteva 
mulțumiri celor doi bărbaţi înainte de a pleca și 
atunci Toni o căută pe Audrey. Rochia, sandalele și 
prosopul ei se aflau pe nisip acolo unde le lăsase, dar 
Audrey nu se vedea nicăieri și îi luă ceva timp să aso- 
cieze absenţa ei cu acel sărut impulsiv pe care i-l 
dăduse Jake. 

Privind în sus văzu o siluetă ce urca de-a lungul cărării 
înguste, o siluetă subţire ce urca repede, proiectată pe 
fundalul albastru al cerului. Lui Audrey nu-i plăcuse deloc 
faptul că Jake a sărutat-o. 

O mână pusă pe braţul ei o aduse la realitate, și se uită 
câteva secunde la Jake până își dădu seama că el îi întin- 
dea prosopul. 

— Ar fi mai bine să te imbraci. 

Ochii lui îi susţinură privirea pentru un moment, apoi 
privi şi el în sus la silueta ce dispăru repede în vârful 
falezei. 

— Mă întreb dacă Audrey va reacţiona cu tact! 

— Of, Jake! 

— Crezi că sunt insensibil faţă de ea, Toni? 

El dădu uşor din cap și ea crezu că regretul din ochii 
lui era real, deși gura lui era neîndurătoare. 

— Nu pot fi responsabil pentru problemele personale 
ale fiecărui elev, draga mea, și, indiferent ce părere ai 
despre mine, nu-mi pare rău de Audrey. Nu am de ce. 

Ştia că era nepăsător, dar această reacţie față de veneraţia 
pe care Audrey i-o arăta o uimi pe Toni, deși era sigură că 
Audrey nu era prima care reacţionase în acest fel fată de 
puternicul sex-appeal al lui Jake. Ea simţi cum se înroșește 
când își dădu seama că propria atitudine față de Jake nu era 
foarte diferită de cea a lui Audrey, numai că lua altă formă. 

Deodată îi păru rău de Audrey mai mult ca oricând, şi 
își frecă viguros părul cu prosopul. Poate că nu va reuși să 
îndrepte lucrurile, dar simţea nevoia să spună ceva. 

— E îndrăgostită de tine, Jake! 

— Crede că e îndrăgostită de mine, ceea ce e altceva, Toni! 

— Pentru Audrey nu este! Nu te interesează că uneori 
este foarte nefericită din cauza ta? 

Poate că nu se purta corect, dar era prea târziu să 
renunţe acum, și Jake o privea fix. 

— Bineînţeles că mă interesează, nu-mi place să văd 
oameni nefericiți! Dar Audrey este o femeie în toată firea, 
nu un copil sau o tânără, și să fiu al n... dacă am să te las 
să mă consideri vinovat pentru asta! 

— N-am spus acest lucru! 

Ochii albaștri o priviră dispreţuitori. 

— Draga mea copilă, se vede în ochii tăi de fiecare dată 
când numele femeii aceleia este menţionat! 

Toni rămase cu prosopul în mână, întrebându-se cât 
era de adevărat și încercând să-şi dea seama dacă el era 
sau nu afectat de adoraţia lui Audrey. 

— La naiba, Toni, aș fi vrut să-l aleagă pe Peter ca obiect 
al adoraţiei şi nu pe mine, dar ce-ţi închipui că pot să fac 
eu acum? Nu pot, pur și simplu, să... să-i spun pe șleau 
că nu mă interesează, nu e chiar atât de simplu! 

Desigur că avea dreptate, şi poate că ea nu-l acuzase pe 
drept, deși nu voia să recunoască. 

— Presupun că ai dreptate. 

— Mulţumesc! 

Ea lăsă ca sarcasmul lui să treacă neobservat și își şterse 
umerii fără să se uite la el, dar conștientă de faptul că 
ochii albaștri o urmăreau îndeaproape. 

— Poate că e mai bine că pleacă peste câteva zile, așa 
poate să se întoarcă la viaţa ei normală. 

Ea ridică din umeri, se aplecă să-și ridice rochia, se 
îmbrăcă, apoi îl privi din nou. 

— Uneori mă simt cam vinovată! 

— Vinovată? Jake o privi mirat. Pentru numele lui 
Dumnezeu, de ce? 

Ultima oară se simţise vinovată atunci când el o 
sărutase, și dădu din nou din umeri. 

— Nu prea ştiu. Doar că uneori mă mustră conștiința. 

— Ca acum, când te-am sărutat? 

Era prea aproape de adevăr și Toni se uită la el un 
moment, cu ochii ei mari, dorindu-și să nu-i fi ghicit gân- 
durile cu atâta exactitate. Apoi se aplecă brusc și-și puse 
sandalele în picioare cu mâini nesigure. Îndreptându-se 
din nou scutură nisipul din prosop şi-l împături cu grijă, 
și în tot acest timp Jake o privi. 

— Of, pentru numele lui Dumezeu, Toni! Nici măcar 
nu mi-am adus aminte că Audrey era prin apropiere când 
te-am sărutat! Crezi că ar trebui să ne mustre pe amândoi 
conștiința pentru că am acţionat impulsiv? Mă îngrijo- 
raseşi, jucându-mi o asemenea festă, prefăcându-te că ai 
leşinat! Eram atât de nervos încât trebuia să fac ceva, fie 
să te sărut, fie să te arunc înapoi în ocean; se pare că am 
ales greșit! 

— Jake... 

El se întinse brusc și-i smulse prosopul, dându-și 
cămașa jos și frecându-și viguros braţele și pieptul, și Toni 
îl privi printre gene. O scurtă privire aruncată acelui semn 
de pe spatele lui îi aminti de Gavin și de presupunerea 
uimitoare pe care Fran Casey o făcuse, că el era fiul lui 
Jake. 

Era un lucru de care îşi amintea destul de des în ulti- 
ma vreme, şi Toni își dori să se poată hotărî dacă să 
creadă sau nu, dar oricum nu conta. Jake emana o mas- 
culinitate uimitoare pe care multe femei o găseau 


SEMNUL 91 


atrăgătoare, și probabil că așa fusese întotdeauna, poate 
că la șaptesprezece ani avea deja o personalitate puter- 
nică și o aroganță irezistibilă căreia mama lui Gavin, 
oricine ar fi ea, nu i-a putut rezista. 

— Vezi dacă poţi să-mi găsești și mie pantofii, vrei? Ar 
trebui să fie pe undeva pe aici! 

Toni păru dezorientată o secundă, fiind adusă atât de 
brusc cu picioarele pe pământ, și el o privi curios când se 
uită la fix la el. 

— A... a da, unde... 

Nu-i trecu prin cap să comenteze tonul pe care el îl folo- 
sise, nici bruschețea cu care îi spusese să-i găsească 
pantofii, dar își veni îndeajuns de repede în fire pentru a-i 
arunca o privire sfidătoare înainte de a începe să-i caute. 

O pereche de pantofi zăceau întorși, acolo unde Jake 
îi aruncase în grabă când venise s-o caute, și Toni i-i aduse 
dându-i-i fără să spună nimic. Era curios și tulburător 
efectul pe care stările lui de spirit îl aveau asupra ei și ea 
îl privi, gura ei moale purtând o vagă urmă de reproș. 

Fu luată pe nepregătite de brusca pasiune pe care gura 
lui o exercita asupra gurii ei, iar respiraţia i se opri cu un 
sunet ce părea a fi un suspin, dar când ea îl privi o 
secundă mai târziu, el își scutura foarte relaxat nisipul din 
papuci și nici măcar nu zâmbea. Nu fusese decât un gest 
superficial, gândi ea cu tristeţe, ceva ce făcea deseori, fără 
să-și dea seama ce face, și ea își dori să fi putut accepta 
sărutările lui cu aceeași nepăsare cu care el i le dădea. 

— Eşti întotdeauna atât de... darnic cu sărutările? 

EI o privi scurt, ridicând o sprânceană, și ea gândi că era o 
urmă de zeflemea în ochii lui înainte de a se întoarce la ce făcea. 

— Nu întotdeauna... nu! 

Ea își spuse că ar fi putut să se întoarcă singură la 
Pentycawl, aşa cum făcuse Audrey, dar n-o făcu ci aşteptă 
până când el se încălță și împături prosopul punându-și-l 
sub braţ, cămașa lui udă atârnându-i de un deget. 

Privindu-l, ea văzu expresia zeflemitoare din ochii lui și 
el îi întinse mâna. 

— Hai să ne întoarcem, micuţo, până când nu vine și 
Peter să ne caute! 


Peter aflase deja povestea încă înainte de masa de 
prânz, și deși nu spuse nimic în timpul mesei, o apostrofă 
pe Toni imediat ce au părăsit sufrageria, părând mult mai 
îngrijorat decât era cazul. Tinând-o de mână îi cercetă 
fața, căutând semne ale tragediei prin care trecuse, dând 
din cap când nu găsi nici unul. 

— Ce s-a întâmplat, Toni? Nu mi-a venit să cred când am 
auzit! A fost chemată paza de coastă, și Jake a intrat în apă 
complet îmbrăcat pentru a te scoate! Ce s-a întâmplat? 

Numai Audrey putuse povesti toate aceste lucruri, se 
gândi Toni, pentru că zvonul se răspândise încă înainte ca 
ea și Jake să se fi întors la Pentycawl, și se întrebă cât de 
multe detalii dăduse Audrey. 

Jake se dusese să se schimbe, lăsând-o pe ea să 
răspundă întrebărilor celorlalţi, dar făcându-i cu ochiul 
înainte de a pleca, ducând încă pe un deget cămașa udă. 

Ea îi zâmbi lui Peter, căutând în grabă să nu-l mintă și 
totuși să-i dea o idee despre ce se întâmplase. 

— Sincer, Peter, n-a fost ceva foarte dramatic. A fost mai 
degrabă o furtună într-un pahar cu apă. Ştii cum 
exagerează lumea! 

Fl îi luă mâinile în ale lui în timp ce mergeau de-a lun- 
gul peluzei din spatele casei și ea îi simţi hotărârea de a 
afla întreaga poveste. Puterea voinţei lui o surprinsese la 
început, dar dacă erai atent, el și Jake aveau multe 
trăsături în comun. 

— Audrey a spus că era să te îneci, şi că Jake te-a salvat. 
E adevărat? 

Toni ezită. Mândria ei s-ar fi simţit lezată dacă i-ar fi 
spus că de fapt nu fusese deloc în pericol, dar pe de altă 
parte nu voia ca impulsul lui Jake de a-i sări în ajutor să 
pară ceva mai mult decât un gest cavaleresc. 

— E parţial corect. 

— Doar parţial? Te-a salvat Jake? 

— M-a auzit țipând. Găsisem o peșteră subacvatică, și el a venit 
după mine. Audrey a stârnit panica pentru că a crezut că am dispărut. 

— A alergat până aici și l-a chemat pe Jake, nu-i așa? Eu 
nu eram prin apropiere, altfel aș fi venit eu să te caut, deși 
trebuie să recunosc faptul că Jake cunoaște mai bine ca 
mine stâncile subacvatice. Când e în apă e ca o focă! 

— Evident că ştia de peștera pe care o găsisem eu, pen- 
tru că a venit direct acolo. Se pare că e o spărtură în faleză 
prin care se aud sunetele de sub stânci, sunete precum 
țipătul meu. 

Din nou ochii lui cenușii îngrijoraţi îi cercetară faţa, 
căutând răni. 

— De ce, Toni? Vreau să spun, de ce ai tipat? Te răniseși 
sau rămăseseși blocată în peșteră? 

— Eu... găsisem un schelet. 

Ea părea rușinată și Peter o privi fix un moment, 
nevenindu-i să creadă. 

— Doamne, Dumnezeule! Şi Jake știe? 

Ea zâmbea și dădea din cap, aducându-și aminte cum 
fusese și ea păcălită de acele oase din cauza întunericului 
din tunel. 

— Era doar o focă, sau ceva de genul acesta, mărturisi 
ea, dar m-am cam speriat când le-am văzut pentru prima 
oară. 

— Nu te-ai rănit? 

Toni ezită din nou. Nu voia să-l mintă şi totuşi voia să 
arate că Jake nu trebuia să fie acolo. 

— Eu... eu eram foarte speriată, și n-aș fi putut ieși sin- 
gură din acea peșteră. 

— Atât de speriată încât ai leșinat înainte de a ajunge la 
mal. 

El o privi îngrijorat şi mâna de pe braţul ei își întări 
deodată strânsoarea. 

— Aş vrea să nu mai umbli așa, singură, Toni, mi-e 
teamă să nu ţi se întâmple ceva. Ai avut noroc că Audrey 
era cu tine și că şi-a dat seama că plecaseși de prea mult 
timp. Altfel ai fi putut rămâne acolo blocată și n-ar fi avut 
cine să cheme ajutoare. 

— Da, cred că da. 

— Atunci promite-mi că n-o să mai faci acest lucru din 
nou. 

Jake n-o obligase să-i promită aşa ceva, dar probabil că 
Jake avea alte lucruri la care să se gândească. 

— Dar îmi place să înot. 

Degetele puternice ale lui Peter îi strânseră din nou 
braţul. 

— Ştiu, draga mea, dar te rog să nu te mai duci singură. 

Ea îi zâmbi încercând să înlăture seriozitatea de pe faţa 
lui și să readucă zâmbetul în acei ochi cenușii. 

— Sincer, Peter, sunt în stare să-mi port singură de 
grijă, dar îţi promit că n-o să mă mai duc singură. O să 
aştept până când tu sau Jake aveţi timp să veniţi cu mine. 
Ce zici? 

El nu zâmbi, se încruntă, și ea își dădu seama prea 
târziu de ce, când el repetă ultimele ei cuvinte. 

— Aş prefera să aştepţi ca eu să am timp. Jake e destul 
de ocupat cu Fran Casey și cu biata Audrey, nu are nevoie 
să-i sporești tu haremul. 

Toni își dădu seama deodată că nu se gândise deloc la 
Fran Casey cât fusese împreună cu Jake pe plajă. Peter 

avusese dreptate când spusese că Jake era destul de ocu- 
pat cu Fran Casey şi cu Audrey, deși se indoia că Jake se 
gândea prea mult la Audrey. 

— Biata Audrey! 

Ea își aduse aminte de felul în care reacţionase Jake 
față de adoraţia pe care Audrey i-o arăta, și îi fu şi mai milă 
de ea. 

— Ea e atât de îndrăgostită de Jake și el nici măcar n-o 
bagă în seamă. 

— Ba da, o contrazise Peter, şi mâna de pe braţul ei se 
strecură pe talia ei, trăgând-o mai aproape de el în timp 
ce mergeau dincolo de gardul de arbuști, neputând fi 
văzuţi din casă. Îi pare rău de ea, Toni, dar nimeni, nici 
măcar Jake, nu poate face nimic atunci când e vorba de 
femei ca Audrey. 

— Presupun că nu. 

Inima ei bătea puternic, parcă avertizând-o, și se rugă 
ca nu cumva Peter să facă vreo declaraţie, pentru că ea 
știa că pentru moment nu putea să-i răspundă. Vântul 
adia ușor în timp ce ei ajunseră pe partea dinspre mare a 
arbuștilor, și Peter îi zâmbi, puţin cam îngrijorat, gândi 
ea. 

— Pentru moment mă preocupă mai degrabă 
problemele mele decât ale lui Audrey, Toni. 

Dacă ar fi putut să plece de lângă el fără să pară că 
încearcă să fugă, Toni ar fi făcut-o , dar braţul lui o ţinea 
ferm de talie iar capul lui era aplecat spre ea. Ştia că dacă 

îl va privi va vedea căldura din ochii lui cenușii, care era 
prea blândă pentru a fi ignorată, și simţi cum inima îi bate 
și mai repede. 

— Toni. Se opriră și un timp el se mulțumi s-o 
privească, ţinând-o de mână. Ştii ce simt pentru tine, 
nu-i așa, Toni? 

Îi era greu să-l privească și ea dădu ușor din cap. 

— Ştiu că nu poţi să nu fii sigură de sentimentele mele 
pentru tine, Toni. M-am îndrăgostit de tine de când ai 
venit aici. 

El râse nesigur, pentru că nu obișnuia să trateze cu 
ușurință un subiect atât de serios precum dragostea, așa 
cum făcea Jake. 

— Chiar și Jake și-a dat seama! 

Toni își aduse aminte de ameninţarea lui Jake. Dacă îl 
rănea pe vărul său, îi va da socoteală lui, dar n-o tratase ca 
și cum Peter avea vreun drept asupra ei. 

Ea nu spuse nimic pentru moment, dar privi mâinile 
lor împreunate, căutând cuvinte care să-l facă să înțeleagă 
ceea ce simţea, fără să-l rănească. Și totuși nu găsi cuvin- 
tele potrivite. 

— Eu... îmi placi foarte mult, Peter, mi-ai plăcut de 
când am venit aici, dar... 

— Dar! 

El repetă cu tristeţe, şi când ea îl privi văzu că gura 
lui zâmbea, dar acea veselie nu era reflectată și de ochii 
lui. 

— Am vorbit în plus, Toni? Am stricat totul cu nerăbdarea mea? 

— A, nu, nu-i adevărat! 

El se încruntă când o auzi negând și degetele care le 
țineau pe ale ei se strânseră atât de tare încât ea încercă 
să şi le elibereze. 

— Hai, Toni! Nu-mi spune că tu... nu și tu! Spune-mi 
că nu te-ai îndrăgostit de Jake! 

Râsul ei sună ciudat, dar ea era sigură că spune 
adevărul când negă. 

— Pentru numele lui Dumnezeu Peter, am ceva mai 
multă minte de-atât. 

— Desigur, îmi cer scuze. 

El o mai privi un moment, apoi o trase în braţele lui, 
ținând-o ușor, nu cu acea forță cu care o făcea Jake. Se 
aplecă, ochii lui cenușii privindu-i faţa înainte ca gura lui 
s-o atingă pe a ei, și ea închise ochii, încercând să-i 
răspundă aşa cum făcuse când Jake o sărutase. 

Își puse braţele în jurul gâtului lui, gura lui întărindu-și 
presiunea asupra gurii ei, brațele lui trăgând-o mai 
aproape, nerăbdătoare și convingătoare. Pescăruşii ţipau 
și zburau deasupra capetelor lor, dar în afară de acest fapt 
nu era nimic asemănător în acest sărut cu cel pe care Jake 
i-l dăduse. 


Capitolul 6 


Părea simbolic faptul că ziua în care Audrey trebuia să 
plece de la Pentycawl era ploioasă, și în timp ce Toni 
făcea baie și se îmbrăca își imagină cum se simte colega ei. 
Dacă ar fi putut s-o convingă pe Audrey să ascundă 
adoraţia pe care o simţea pentru profesorul lor, colegii ei 
nu s-ar mai fi distrat atât de tare pe seama ei, iar șederea 
ei ar fi putut fi mai plăcută. 

Oricum, acum nu mai conta, așa că îi cumpărase un 
cadou în semn de prietenie. Nimic pretentios, ci doar 
ceva ce credea că lui Audrey o să-i placă, și pe care 
plănuia să i-l dea înainte de a coborî pentru a lua micul 
dejun. 

Ea deschise ușa și privi în ambele părţi ale holului pen- 
tru a fi sigură că nu era nimeni prin preajmă apoi se duse 
spre camera lui Audrey. Zgomotul făcut de pașii ei era 

amortizat de covorul de pe hol și Toni bătu uşor la ușa lui 
Audrey; nu era nevoie să afle și ceilalți ce avea ea de gând 
să facă, pentru că n-ar fi înțeles. 

Nu primi nici un răspuns; mai mult, nu se auzea nici o 
mișcare în cameră, și Toni se încruntă. Audrey nu cobora 
atât de devreme la micul dejun. Ea bătu din nou în ușă și 
ascultă atent. De cealaltă parte tot nu se auzea nici un 
zgomot, şi ea rămase locului pentru un moment în timp 
ce instinctul o avertiză, făcând-o să simtă un fior rece de-a 
lungul spatelui apoi își lipi urechea de ușă. Neliniștită fără 
să ştie de ce, se gândea că Audrey ura ideea de a pleca de 
la Pentycawl și de lângă Jake. 

Cu mâna pe clanță bătu din nou în ușă, de această dată 
mai tare și cu mai multă insistenţă. 

— Audrey? Audrey, eşti aici? 

Ea strânse tare micul pachet pe care-l ţinea și ezită, 
neștiind ce să facă, apoi bătu din nou, mult mai tare, așa 
Că nu avu nici o îndoială că Audrey ar fi auzit dacă ar fi fost 
în cameră. Apăsând pe clanță, ezită înainte de a deschide 
ușa și a băga capul în cameră, simțindu-se oribil pentru 
că-i invada intimitatea colegei sale de cameră. 

Semăna cu propria cameră, și nu era nimic care s-o 
îngrijoreze. Audrey nu era acolo, dar patul nefăcut fusese 
acoperit cu o pătură şi două geamantane stăteau unul 
lângă altul aproape de ușă. 

Toni ieși cu grijă și închise uşa, iar undeva de-a lungul 
holului o altă ușă se deschise și apoi se închise, și simţi că 
este privită încă înainte de a se întoarce. 

— Toni? S-a întâmplat ceva? 

Fa se întoarse cu faţa la Jake nesigură, părând speriată. 
Nici nu voia să se gândească ce va face Jake dacă-l va 
implica din nou într-o vânătoare de fantome, și își umezi 
buzele cu vârful limbii înainte de a vorbi. 

— Bună dimineaţa, Jake. O căutam pe Audrey, dar nu e 
în cameră. 

— Ei bine, poate că a coborât la masă. Nu te-ai gândit la 
acest lucru? 

Ar fi fost ușor să accepte ceea ce îi spunea el, dar în 
mintea ei persista o urmă de îndoială. Privi ușa camerei 
goale şi dădu din umeri. 

— Presupun că ai dreptate, spuse ea, dar... 

Îndoiala din ochii ei era clară când îl privi și ea, văzu 
cum el se încruntă. 

— Jake, eu... eu am senzaţia că ceva nu e în ordine. Nu 
pot să-ţi explic, e doar o senzaţie. Audrey nu coboară de 
obicei devreme, ci după mine. 

Trăsăturile aspre ale lui Jake se relaxară într-un zâm- 
bet, deși ochii lui, în timp ce o priveau, purtau familiara 
expresie batjocoritoare. 

— Să fim serioși, Toni! Doar nu te crezi medium! Nu 
trebuie să stârnești panică pentru simplul fapt că 
Audrey nu este în cameră. Probabil că s-a decis să 
mănânce mai devreme, pentru a putea pleca mai 
repede acasă. 

— Şi dacă nu e jos? 

Jake se încruntă. 

— Află mai întâi, micuţo, înainte de a te speria atât de 
tare! Faci din tânţar armăsar, să știi. Nu avea cum să i se 
întâmple ceva rău lui Audrey. 

— Eşti la fel ca toţi ceilalți! O să fii fericit când Audrey 
n-o să mai fie aici! 

El ridică dintr-o sprânceană, cercetându-i senti- 
mentele, şi ea evită să privească în ochii lui. 

— Tu n-o să fii? 

— Cred că... da, admise ea, dar adăugă repede: dar cel 
puţin mie îmi pasă de sentimentele ei, și ar trebui să-ţi 
pese și ţie! 

Câteva momente Jake nu spuse nimic, apoi dădu încet 
din cap. 

— Am mai discutat despre acest lucru, Toni, şi crede-mă 
că n-o să reușești să mă impresionezi. 

Ea se uită cu reproș la el, apoi privi din nou pachetul 
pe care-l ţinea. Vrusese să vorbească cu Audrey înainte ca 
aceasta să coboare dar ratase ocazia și acum nu prea ştia 
ce să facă. 

— I-ai cumpărat un cadou de despărţire? 

Ea simţi cum se înroşește, pregătită să-și apere cauza. 

— Am vrut să... m-am gândit că mi-ar plăcea să-i dau 
ceva care să-i aducă aminte de perioada petrecută aici. 

EI își dădu seama că ea era în defensivă, zâmbi, apoi îi luă 
faţa serioasă în palmă în timp ce ochii albaștri îi fixau gura. 

— Crezi Că va avea nevoie să i se amintească, Toni? 

Se vedea clar la ce se referea el, și ochii ei îl mustrară 
pentru acest lucru atunci când îl priviră. 

— Am vrut să-i arăt, cumva, că cineva și-a dat seama că 
pleacă. Mi s-a părut atât de... de nemilos să plece așa, pur 
și simplu, fără măcar un “rămas-bun”. 

— Of, Toni! El înclină capul și îi apăsă buzele ușor cu 
ale lui, iar când o privi din nou, zâmbi. Eşti un mic 
amestec derutant de sentimente, nu știu niciodată ce să 
mai înțeleg. 

— Nu înțeleg cum poţi să spui așa ceva! 

— Nu? EI o studie cu o privire leneșă, cercetătoare, care 
făcea pulsul lui Toni să crească alarmant. Mă întreb dacă 
ai fi la fel de îngrijorată dacă într-o dimineaţă aș 
dispărea... sau dacă Peter ar dispărea. 

Toni se simţi deodată foarte mică stând acolo, pe holul 
tăcut cu el, și în orice moment cineva putea să iasă dintr-una 
din camere și să-i vadă, dând propria interpretare faptelor. 

Când ea privi în sus la el pentru o clipă, Jake observă cât de 
copilăroasă părea faţa ei cu ochii mari și buze tremurătoare. 

— N-aş avea motive să-mi fac griji pentru tine, Jake. Tu 
nu ești singur și... nefericit ca Audrey. 

Un zâmbet sarcastic îi curbă gura pentru o clipă. 

— Dacă spui tu, micuţo! Dar înainte de a începe s-o 
jelim, hai să aflăm dacă într-adevăr a dispărut! Dacă e la 
masă, şi sunt aproape sigur că acesta este adevărul, atunci 
O să stăm şi noi la masă şi să încheiem subiectul. 

EI îi luă braţul în mâna lui mare și o apropie de el, 
cercetându.-i faţa cu o privire pe jumătate batjocoritoare. 
El era sigur că Audrey era jos și Toni dorea foarte mult 
să-l creadă. 

Nu era nimeni în sufragerie. Faţa de masă albă ca 
zăpada era acoperită cu tacâmuri de argint, dar nu era 
nici un semn că cineva mâncase, și inima lui Toni se făcu 
cât un purice. Camera mare era răcoroasă, vântul bătând 
în geamuri ca și când cineva dorea să intre, iar ploaia 
răpăia în geam cu putere. 

Toni privi în sus spre Jake, ochii ei mari având o expre- 
sie întrebătoare, și-l văzu crispându-se. 

— Se pare că s-ar putea să ai dreptate! El se întoarse 
brusc şi traversă camera. O să verific şi în salon! 

Se întoarse după ceva timp, având în ochi o privire 
serioasă și întunecată, iar Toni îl privi nerăbdătoare. 

— Nu e acolo? 

El dădu îngrijorat din cap în timp ce traversă 
camera și ea rămase fără suflare când o prinse strâns 
de braţe. 

— Toni, a spus ceva despre... o plimbare de dimineaţă? 
Despre... a privi marea pentru ultima dată, sau ceva de 
genul acesta? El privi cerul gri şi stropii mari şi deşi de 
afară, apoi înlătură această posibilitate. 

— Nimeni n-ar fi atât de prost încât să se plimbe pe o 
asemenea vreme! 

— Sunt sigură că nu s-a dus să se plimbe. 

— Trebuie să existe o explicație mai simplă, probabil că 
alergăm după potcoave de cai morti Toni, și dacă... Își 
trecu o mână prin păr. La naiba, m-ai convins că i s-a 
întâmplat ceva lui Audrey! Toni, voi împărțiți baia, ești 
sigură că nu e acolo? 

Acum că reușise să-l convingă de faptul că Audrey 
dispăruse, spera că acesta era adevărul, pentru că altfel el 
ar fi foarte nervos dacă ar afla că l-a trimis într-o altă 
căutare fără rost. 

— Ştiu că nu e acolo, pentru că am fost eu în baie până 
cu puţin înainte de a mă îndrepta spre camera ei. 

— Naiba s-o ia! 

Vehemenţa cu care el spusese aceste cuvinte o sperie, 
astfel încât îl privi nesigură. Faptul că aceasta era ultima zi 
a lui Audrey la Pentycawl era primul lucru care trebuia 
luat în considerare dacă Audrey dispăruse într-adevăr, dar 
nu știa cum să-i spună lui Jake. 

— Nu voia să plece, Jake. 

— Crezi că eu nu m-am gândit la asta? EI clătină din cap, 
ca şi când ar fi vrut să-și pună ordine în idei, apoi o privi 
zâmbind pe jumătate, cuprinzându-i braţele în palme, 
mișcându-și degetele pe pielea ei fină, fără să realizeze 
ceea ce făcea. Îmi pare rău, Toni, n-ar fi trebuit să mă 
răstesc la tine, dar o femeie ca Audrey poate provoca o 
grămadă de necazuri! Spun mereu că n-o să mai primesc 
eleve aici la Pentycawl, dau mult mai multe bătăi de cap 
decât bărbaţii! 

— Mulţumesc! 

Jake râse scurt și scutură din cap. 

— Să nu crezi că tu ești o excepţie, micuţo! Tu tocmai 
m-ai ajutat să dovedesc acest fapt! 

Uşa se deschise brusc și amândoi se întoarseră 
repede, iar Toni observă încruntarea lui Peter când 

acesta văzu că mâinile lui Jake le țineau pe ale ei, dar 
Jake nu și le retrase, iar ea nu dorea să se eschiveze 
vizibil. 

— Jake! Vocea lui Peter era înăbușită în timp ce-i trans- 
mitea vărului său mesajul cu o stângăcie care-i trăda ner- 
vozitatea. La telefon era Jan Barkwyth... una dintre 
bărcile lui a fost luată azi de dimineaţă şi a fost izbită de 
stâncile de la Trawley Point. Vrea să te duci la spitalul din 
Methrian și să identifici o femeie... e inconștientă. 

Toni îngheţă şi privi înspre Jake strângând din pumni, 
unghiile pătrunzându-i în palme. 

— Jake... 

El dădu din cap, trecându-și o mână prin păr. 

— Pentru numele lui Dumnezeu, de ce? 

Peter scutură din cap, simpatizând cu vărul său, în 
ciuda acelei încruntări. 

— Trebuie să fie Audrey Blain, nu-i așa? 

Jake dădu afirmativ din cap. 

— Toni își făcea griji pentru ea... n-a găsit-o în camera 
ei, şi eu am crezut că se agită degeaba, dar nu era nici aici 
în sufragerie. Nici nu mi-a trecut prin cap că ar putea face 
ceva atât de prostesc! 

— După cât se pare, e rănită destul de grav, iar cei de la 
spital n-au nici o idee cine e, dar când a fost adusă mur- 
mura întruna numele “Jake”, iar medicii au crezut că aces- 
ta e numele ei. Jan Barkwyth a scos-o din apă și a chemat 
ambulanta. El i-a făcut pe medici să creadă o altă variantă. 
Le-a spus că s-ar putea să fie o cursantă și s-a oferit să ne 

sune și să ne întrebe dacă a dispărut cineva... Trebuie să 
fie Audrey! Se uită la vărul său de parcă își cerea scuze. Te 
duci să te asiguri, Jake? 

Toni îl privi, palidă, cu ochii măriţi de groază, şi știu că 
Jake nu refuza să se ducă. 

— Bineînţeles că o să mă duc, ce altceva pot să fac? Dar 
o s-o iau şi pe Toni cu mine! 

— Toni? Peter se încruntă. E necesar, Jake? 

— Cred că da! Posibilele contraargumente fură neglijate 
iar el privi înspre Toni. O să fii gata până aduc mașina, 
Toni? 

Ea dădu afirmativ din cap. Dacă femeia de la spital era 
Audrey, atunci ea era singura care înțelegea pe deplin 
motivele pentru care făcuse acest gest disperat și lui Toni 
îi era milă de ea. 

— O să fiu gata. Se uită din nou la Peter și văzu că era 
încă încruntat. Sunt singura prietenă pe care o are aici, 
Peter, aș fi vrut s-o văd chiar dacă Jake nu mi-ar fi cerut să 
mă duc cu el. 

— Ştiu. Jake plecase deja și ea se uită după el, de teamă 
să nu întârzie, dar era imposibil, din moment ce Peter 
părea hotărât s-o reţină. Dar vrei cu adevărat să devii 
însoţitoarea lui Jake, Toni? Are nevoie de tine doar în 
această calitate, să știi... Plaxy Trent ar putea să meargă 
în locul tău. 

— Vreau s-o văd pe Audrey. Ea îi zâmbi trist în timp ce-l privea. 

Mergeau de-a lungul falezei prin ploaie, iar vântul 
izbea mașina ca și cum ar fi vrut s-o arunce peste stânci în 

mare. Era extraordinară această furtună ce se abătuse 
asupra falezei colţuroase, dar nu era nimic extraordinar 
în faptul că Audrey se aventurase să iasă în larg într-o 
bărcuţă. 

Jake avea un aer neliniștit care nu-i era caracteristic, și 
Toni își dori să fi putut spune ceva astfel încât să 
micșoreze tensiunea care-l făcea să stea nemișcat pe 
scaun, cu mâinile albe ca ceara pe volan. 

— Îți faci griji pentru Audrey? îndrăzni ea să întrebe în 
timp ce coborau pe drumul abrupt spre Methrian, și Jake 
o privi scurt peste umăr. 

— Probabil că o să crezi că sunt tare egoist dacă-ţi spun 
că mă preocupă rolul pe care îl am în această poveste la 
fel de mult pe cât mă preocupă soarta lui Audrey. Să fiu 
al naibii dacă ştiu cum se va termina această situaţie, Toni, 
și într-un fel mă simt vinovat deși nu sunt. 

— Sigur că nu ești! 

Un zâmbet scurt îi îndulci trăsăturile aspre și Jake 
dădu din cap în timp ce intrau în parcarea spitalului 
din Methrian. El opri motorul și se întoarse pe 
jumătate pentru a o privi, cu o mână frecându-și 
bărbia, iar ochii albaștri se întunecaseră de îngrijo- 
rare. 

— Atunci poți să-mi spui cum o să... scap de Audrey 
fără s-o fac mai nefericită decât este deja? 

Ea își dădu seama că nu va fi uşor şi atât ea cât şi Jake 
știau de ce Audrey comisese un act atât de stupid, dar 
Toni se simţi obligată să caute un alt motiv. 


SEMNUL 109 


— Tu... ştii de ce a făcut Audrey asta? 

Ochii albaștri îi analizară fața îmbujorată pe jumătate 
întoarsă, și apoi se îngustară. 

— Crezi că sunt îngâmfat, din nou, Toni? 

— A, nu... nu, Sigur că nu! Ea schiţă un gest neajutorat 
în timp ce căuta cuvintele pentru a explica. Doar că... am 
crezut Că s-ar putea să existe... 

— O scăpare? El zâmbi trist, luându-i fața într-o 
palmă. Nu este nici o scăpare, Toni. Cumva trebuie să 
ies din încurcătura asta și contez pe ajutorul tău. 
Dintre toţi cei de la Pentycawl tu ești cea care o 
cunoaște cel mai bine, și într-un fel Audrey trebuie 
convinsă că... ei bine, găsește tu cuvintele potrivite! 
Spune-mi ce pot să-i zic și o să încerc s-o fac cât mai 
bine. EL se aplecă și o sărută din nou. Îmi pare rău, 
micuţo, dar am nevoie de tine. 

— Dacă este... dacă este Audrey, și dacă poate vorbi, n-aş 
putea să... să te ajut, Jake? 

— Să mă ajuţi? Cu un gest lung îi îndepărtă o șuviță de 
păr de pe sprânceană și ea încercă să înăbușe tremurul pe 
care acest gest i-l provocă. Nu vreau să te implic mai mult 
decât este necesar, Toni. Aceasta nu este problema ta, 
deși aș accepta cu plăcere orice ajutor. 

— Atunci, dacă e Audrey într-adevăr, lasă-mă pe mine să 
vorbesc cu ea. Eu... eu aș putea face ceva. 

El o studie cu gravitate, apoi se aplecă din nou și îi 
atinse uşor buzele cu ale lui. 

— Vom vedea, micuţo. 

Infirmiera şefă îi întâmpină, dar se vedea clar pe faţa ei 
că nu înţelegea legătura lor cu pacienta, până când Jake îi 
explică. Ochii ei pătrunzători se îngustară în semn de 
înțelegere și dădu afirmativ din cap. 

— Ah, acum înţeleg, domnule Tregarron, pacienta este 
eleva dumneavoastră. 

— Dacă pacienta este domnișoara Blain. Domnișoara 
Ashley este o colegă de-a domnișoarei Blain şi am rugat-o 
să vină cu mine pentru că era mai apropiată de aceasta 
decât oricine altcineva din grup. Ea poate s-o identifice la 
fel de bine ca și mine, iar prezenţa ei ar putea... 

— Înţeleg, domnule Tregarron! Trăsăturile severe 
arătau destulă înțelegere pentru a sugera că infirmiera 
știa exact cât de des se îndrăgosteau femeile de el. Un 
zâmber scurt aruncat spre Toni arăta că-i observase 
prezenţa şi apoi se întinse spre sonerie. O să rog asisten- 
ta să vă conducă, domnişoară Ashley. Pacienta este încă 
inconștientă, deși cred că a dat câteva semne că şi-a 
revenit, chiar înainte de a sosi dumneavoastră. 

Toni privi când la unul când la altul, apoi doar la Jake, 
ochii lui albaștri având pentru un moment o expresie 
întrebătoare. 

— Vin și eu cu tine, Toni, nu pot lăsă totul pe umerii tăi. 

— Nu! Aruncă o privire feţei curioase a infirmierei șefe 
și scutură din cap. Nu e nevoie, Jake, sincer, totul va fi 
bine. 

Ochii lui o priviră, întunecaţi, serioşi, iar ea îi zâmbi cât 
de încrezător putu. 

— Eşti sigură? 

— Sunt sigură! Dacă e Audrey, şi dacă și-a revenit, s-ar 
putea să fie bucuroasă să mă vadă. 

Știau amândoi că Audrey, dacă și-ar fi revenit, ar fi 
preferat să-l găsească pe Jake lângă ea, dar nici unul nu 
spuse acest lucru, așa că infirmiera șefă puse situaţia sub 
controlul ei competent. 

— Oh, sunt sigură că domnișoara Ashley este capabilă 
să-şi recunoască prietena, domnule Tregarron! Soră, con- 
duceţi-o pe domnișoara Ashley, vă rog. 

Un zâmbet rece, plicticos o îndemna pe Toni să 
părăsească micul birou, și nici măcar nu se uită în urmă 
să vadă cum va reacţiona Jake faţă de această atitudine 
dictatorială, deși simţi cum ochii lui o urmăreau în timp 
ce mergea în urma asistentei de-a lungul coridorului, 
până într-o cameră mică. 

Pacienta era conştientă și era Audrey, deși la 
început Toni abia o recunoscu. Faţa ei palidă era 
întoarsă uşor spre ușă când Toni a intrat împreună cu 
asistenta în cameră, iar jaluzelele lăsate ascunseră 
dezamăgirea din ochii spălăciţI ai pacientei. În timp ce 
asistenta se dădu la o parte zâmbind încurajator, Toni 
înaintă spre pat. 

— Audrey? Trecură câteva clipe până când faţa palidă, 
julită, se întoarse spre ea, iar ochii lipsiţi de expresie o 
făcură pe Toni să se cutremure. Audrey, cum te simţi? 

Și buzele îi erau julite, iar ea părea şi mai palidă 
datorită pernei albe de sub cap, părul fiindu-i umed și 

lipit din cauza apei sărate. Părea chiar mai puţin 
atrăgătoare decât de obicei, și Toni era şocată de această 
privelişte... şocată și plină de milă. 

— Jake? Jake este aici? 

Era greu să nu fii impresionat de urma de speranţă din 
vocea răgușită, şi Toni detestă faptul că trebui să scuture 
din cap șI să-i spună: 

— M-a condus până la spital, dar era cu infirmiera şefă. 
Fl e... e distrus de această situaţie, Audrey, dar... 

— N-a vrut nici măcar să intre să mă vadă! 

— N-a putut, nu înţelegi? 

O privi fix şi Toni mulțumi Cerului că măcar părea 
lucidă, deși era clar că fusese destul de afectată de 
coșmarul prin care trecuse şi era norocoasă că scăpase cu 
viaţă. 

— Nu vrea să mă vadă, nu-i așa? Eu... îl fac să se simtă 
prost. 

Acesta era adevărul, şi Toni se simţi ușurată pentru că 
Audrey recunoscuse în sfârșit, dar totuși acest lucru nu-i 
uşura sarcina. 

— Nu tu personal îl faci să se simtă prost, ci... Ea căută 
cu disperare cuvintele potrivite. Ştii cât de cunoscut este 
Jake, și reputaţia pe care o are în ceea ce privește... ea se 
opri dar era conştientă că Audrey știa la ce se referea. Îţi 
dai seama ce vor scrie ziarele despre acest accident? 

— Presa? Dar de ce ar fi interesaţi de cineva atât de... 
de neimportant ca mine? Eu nu reprezint un subiect 
interesant! 

Audrey n-o mai privea şi Toni își dădu seama că ea 
chiar credea că motivele actului ei trecuseră neobservate. 
Încet, atinse unul dintre braţele inerte. 

— Ceea ce o să-i intereseze este motivul pentru care ai 
făcut ceea ce ai făcut, Audrey, nu-ți dai seama? Tot ce se 
întâmplă în jurul lui Jake este subiect de știri. 

— Oh, Doamne! 

Audrey își întoarse capul iar vocea ei sugera o puter- 
nică disperare. Tânăra asistentă rămăsese în cameră, iar 
Toni o privi. 

— Eu... aș vrea să vorbesc puţin cu prietena mea... 
între patru ochi. 

Asistenta se retrase, desigur pentru a-i raporta infir- 
mierei şefe, și Toni se aşeză cu grijă pe marginea patului. 
Era mai greu decât își imaginase, să încerce să vorbească 
cu Audrey calm, când simţea că-i dau lacrimile. 

Cauza lui Audrey era pierdută, așa fusese de la început, 
dar credea că în ultimele cinci minute Audrey începuse să 
realizeze acest fapt. Toni avea acum o altă problemă, cum 
să-și consoleze colega fără să-i dea speranţe. 

Luă cu blândeţe mâinile reci și inerte ale lui 
Audrey între ale ei, încurajată de faptul că aceasta nu și le 
retrase. 

— Audrey... Audrey, ascultă-mă. 


Ploaia se oprise, iar soarele se întrezărea printre norii 
ce se împrăștiau, dar sufletul lui Toni era prea greu pen- 

tru a aprecia optimismul sugerat de vreme. Plecase din 
camera lui Audrey, ştiind că-i spulberase orice speranță 
pe care o mai avea în legătură cu Jake, și se simţea dis- 
trusă din punct de vedere emoţional. 

Audrey o ascultase, cu o privire goală în ochi, și totuși, 
Toni era sigură că înţelesese tot ce i se spusese și, ceea ce 
era cel mai important, acceptase ceea ce auzise. 
Acceptarea tăcută a faptelor era mai impresionantă decât 
o izbucnire isterică și Toni o admiră pentru acest lucru. 

Nu-i lipsea curajul, chiar dacă uneori se purta de-a 
dreptul stupid, iar când ieșise în larg cu acea bărcuță 
instabilă nu vrusese să-și pună capăt zilelor ci pur şi sim- 
plu vrusese ca măcar o dată, Jake să-și facă griji pentru ea. 
În sfârșit recunoscuse că ceea ce simțea pentru Jake nu 
avea nici un sens, dar fusese o trezire dureroasă, și Toni 
știa că nu va uita niciodată privirea din acei ochi palizi. 

Toni nu-i spusese lui Jake ce discutase cu Audrey, iar 
el n-o întrebă, deși ea ştia că-l interesa. O întrebase cum 
se simțea Audrey dar când văzu expresia de pe faţa lui 
Toni, s-a mulţumit doar cu informaţia că aceasta era 
conștientă. 

Toni privea pe fereastra mașinii la marea plină de 
valuri şi la bărcile cu pânze albe, împinse înspre mal de 
vântul năvalnic și simțea un nod în gât. Lacrimile pe care 
le reţinuse atâta timp începură să curgă și nu-i păsa dacă 
Jake le vedea sau nu. 

Nu observă când el o privi şi nici că el se încruntă, 
sprâncenele lui negre întâlnindu-se, atunci când văzu 

cum lacrimile mari i se scurgeau pe obraji. Ea nici măcar 
nu se întoarse să-l întrebe de ce oprise pe iarba de pe 
marginea drumului, iar bocetul vântului era într-un fel 
expresia propriei suferinţe. 

— Toni! 

Vocea lui era doar o şoaptă, dar ea se întoarse 
instinctiv spre el și-și lipi faţa de pieptul lui, braţele lui 
cuprinzând-o și trăgând-o mai aproape, până când fața 
lui se cuibări în părul ei moale. Puterea lui o ajută să 
diminueze suferința datorată faptului că-și reținuse 
lacrimile atât de mult timp și Toni plânse ca un copil 
în timp ce el o ţinea în brațe, mâinile lui mari 
mângâindu-i cu blândeţe părul și umerii scuturaţi de 
suspine. 

— Of, Toni, nu mi-am dat seama că ești atât de 
supărată! De ce nu mi-ai spus, prostuţo? Știi că nu te-aș fi 
lăsat să intri singură în camera lui Audrey dacă aș fi știut 
că te va afecta atât de tare, orice ar fi spus dictatoarea 
aceea de infirmieră şefă! Ce naiba s-a întâmplat? Audrey se 
simţea foarte rău... a făcut o scenă? 

— A, nu, n-a făcut deloc așa! A fost liniștită, foarte 
liniştită, și ea... nici măcar n-a plâns! 

— Şi tu plângi de ţi se rupe sufletul! EI îi sărută scurt 
sprânceana. Of, ești un copil ciudat, Toni! Spune-mi ce s-a 
întâmplat, apoi poate te vei simți mai bine. 

— Eu... i-am vorbit despre... i-am explicat că dacă află 
presa... dacă își dau seama de ce a făcut ceea... ce a 
făcut... Avea un nod în gât și tremura, apoi își încleștă 

pumnii. Părea atât de... atât de descurajată când și-a dat 
seama, şi eu doream... Of, Jake, am rănit-o, știu că am 
rănit-o! 

Vocea lui era liniștită și moale, fiecare cuvânt 
mișcându-i părul datorită respirației lui calde. 

— De ce nu m-ai lăsat să vin cu tine, micuţo? Nu vreau 
să te văd atât de supărată, și trebuie să știi că n-aş fi lăsat 
întreaga poveste pe umerii tăi dacă aș fi știut cât de mult 
te vei implica. 

— Eu... nu mi-am dat seama până când... nu s-a 
întâmplat. 

Încet, Jake o îndepărtă de el, ridicându-i fața cu o 
mână, privindu-i obrajii brăzdaţi de lacrimi și genele 
lungi, ude, care-i ascundeau ochii. Ea evită să-l privească 
pentru câteva momente, apoi își ridică încet ochii, deși 
doar pentru a-i privi gura. 

— Eu... cred că a acceptat faptele până la urmă, dar... 
Părea atât de singură, Jake, îngrozitor de singură! 

— Ştiu, ştiu! El îi îndepărtă șuvițele de păr de pe frunte 
cu un deget mângâietor care o făcu să se înfioare. Dar n-ai 
ce să-ţi reproșezi, Toni. 

Dorea să creadă acest lucru cu aceeași tărie cu care cre- 
dea el, dar nu spuse nimic, continuând să privească baza 
gâtului lui bronzat și cămașa lui albastră. Un braţ recon- 
fortant îi înconjura încă umerii și ea se sprijini de el 
aproape fără să-și dea seama. 

— Nici tu nu trebuie să te învinovățești, îi spuse ea iar 
el îi zâmbi scurt. 

— Ti-am spus că eu am conștiința împăcată, Toni, îţi 
aduci aminte? 

— Da... da, ştiu că mi-ai spus. Ea dădu încet din cap. 
Aşa cum spune Peter, nu poţi face mare lucru când ai 
de-a face cu oameni ca Audrey. 

El zâmbi, iar mâna de sub bărbia ei se mișcă mângâin- 
du-i pielea moale. 

— Peter n-a fost prea încântat pentru că te-am luat cu 
mine. Ce va spune când vom ajunge acasă şi-ţi va vedea 
faţa brăzdată de lacrimi? El îi dădu o batistă mare albă. Ia 
asta și încearcă să-ți ştergi lacrimile. 

Ea se întoarse cu spatele la el, stând ţeapănă în scaun și 
ștergându-și ochii cu batista împrumutată. Ar fi vrut ca Jake 
să nu fi făcut acel comentariu despre Peter. Părea că-i 
amintea faptul că Peter avea dreptul de a obiecta în ceea 
ce-o priveşte și ei nu-i plăcea asta. 

— Peter nu se amestecă în treburile mele, Jake. Nu va 
spune nimic despre faptul că am venit cu tine. 

Fl se întinse și o întoarse cu faţa spre elm mâna lui 
puternică ţinând-o ferm de bărbie. 

— Eşti încă atât de oarbă în ceea ce-l priveşte, Toni? 

— Nu, nu sunt. Ea îl privi în ochi în sfârșit încercând 
să-i susțină privirea. Eu.. eu știu ce simte Peter, Jake, mi-a 
spus. 

— Dar nu vrei să știi, nu-i așa? 

Pentru scurt timp vechiul sentiment de indignare ieși 
din nou la suprafaţă, dar ea îl îndepărtă repede, 
menținându-și calmul. 

— Dacă Peter acceptă faptul că eu îmi cunosc senti- 
mentele mai bine decât oricine altcineva, atunci poţi s-o 
faci şi tu, Jake! 

— Înţeleg! 

— Trebuie să înţelegi că nu pot... să mă prefac că simt 
ceva ce nu simt, Jake, la fel cum tu nu poţi să te prefaci în 
ceea ce-o priveşte pe... Ea își înghiți ultimul cuvânt și 
privi scurt fața aspră care era aplecată spre ea. 

Un deget lung îi șterse cu blândeţe genele, iar gura lui 
zâmbi sarcastic. 

— La fel cum eu nu pot să mă prefac în ceea ce-o 
priveşte pe Audrey! Punct ochit, punct lovit, micuțo, dar 
cred c-ar fi mai bine să ne întoarcem acasă înainte de a ne 
implica și mai mult! 

— Jake... 

El proni motorul și-i aruncă o privire scurtă, sardonică 
în timp ce dădea în marșalier. 

— Şşt! Am discutat destul despre acest subiect pe ziua 
de azi! 


Capitolul 7 


De fiecare dată când se afla lângă Gavin Brant, lui Toni 
îi era dificil să nu caute asemănări între el și Jake. 

Ar fi fost fericită dacă n-ar fi bănuit nimic, crezând că 
Gavin Brant este doar un coleg care întâmplător era un 
membru al familiei Tregarron. Gândul că ar putea fi fiul 
lui Jake era de-a dreptul supărător. Ea își închipuia că 
Fran Casey se afla în aceeași situaţie neplăcută, deoarece 
nu putea afla adevărul fără a fi disprețuită, și probabil că 
nici una dintre ele nu-l va afla vreodată. 

O trăsătură pe care Gavin o avea în comun cu profe- 
sorul lor erau ochii îndrăzneți, care o priviseră de multe 
ori când știa că Peter nu este prin apropiere. În această 
dimineaţă știa, la fel de bine ca toţi ceilalți, că Peter se 
dusese la Methrian pentru a-i lua de la gară pe elevii cei 
noi, şi o convinsese pe Toni să rămână să vorbească cu el 
după micul dejun. 

Ochii lui întunecoși aveau o privire atât de îndrăzneață 
încât n-ai fi crezut că are doar optsprezece ani, iar 
farmecul lui îi amintea atât de mult de Jake încât privi 
portretul lui Sir Giles Tregarron și se gândi din nou la 
fratele lui, Tobyn, şi la semnul cu ajutorul căruia atât 
Gavin cât și Jake erau recunoscuţi ca fiind urmașii lui. 

Toni recunoscu faptul că-l considera atrăgător, deși 
era cu trei ani mai mic decât ea, dar nu ieşise niciodată 
cu el. Ea se gândi că el n-o invitase niciodată datorită 
sentimentelor pe care Peter le avea față de ea. Gavin era 
perspicace și observase sigur felul cum Peter se purta cu 
ea. 

Totuși, în această dimineaţă, nu părea să-i pese de 
acest lucru, şi o invită să facă o plimbare cu barca lui Jake. 
Toni se uită uimită la el. 

— Cu... barca lui Jake? 

— Exact, vii? 

— Dar... el știe? 

— Bineînţeles că știe, și să ştii că sunt obișnuit să 
manevrez o barcă cu motor! 

După câte știa ea, Jake nu lăsase niciodată pe nimeni 
să-i conducă șalupa puternică, deși era posibil ca în cazul 
lui Gavin să facă o excepţie. Ochii lui întunecaţi luau în 
zeflemea reținerea ei. 

— Ei, hai, Toni... ce te tot frămânţi? 

— Mă frământ pentru că mi-e greu să cred faptul că Jake 
te lasă să-i foloseşti barca! Este atât de... atașat de ea încât 

nu pot să-mi închipui că i-ar permite cuiva s-o conducă 
fără să fie și el în barcă. 

— Ti-am spus, sunt obișnuit să conduc bărci cu 
motor... Jake știe că nu sunt idiot! Rânjetul lui avea 
impertinenta unui şcolar, iar ochii lui aveau o sclipire 
răutăcioasă în timp ce-o priveau. Te deranjează faptul că 
ieşim cu barca lui Jake, sau te îngrijorează ce va spune 
Peter dacă află că ai ieşit cu mine? 

Ştia că Peter nu va fi încântat de idee, dar dacă ea ar fi 
vrut să iasă cu Gavin, Peter n-ar fi fost un impediment. 

— De ce să aibă Peter ceva de obiectat dacă m-aș plim- 
ba cu tine... 

Ochii întunecaţi și zeflemitori o priveau. 

— Vorbești serios? Tu și cu el sunteţi... nu-i aşa? Fl îşi 
folosi mâinile pentru a schița un gest ciudat, și Toni se 
înroși, negând repede spusele lui. 

— Suntem prieteni, îl informă ea scurt, nimic mai mult! 

— A-ha! Fl râdea, arătându-i clar că n-o credea. E cam 
răsuflată explicaţia, Toni — suntem doar buni prieteni — și 
te aștepți ca eu să cred asta? 

— Sincer, nu mă interesează dacă mă crezi sau nu! Dar 
aş prefera să nu ies în larg cu barca lui Jake până când nu 
sunt sigură că el e de acord. 

— Laşo! 

Ea privi cu speranţă înspre ușă, dorindu-și ca Plaxy 
Trent să intre și să-i întrerupă. Sigur era timpul să strângă 
vasele de pe masă și dacă Plaxy intra atunci, ea putea să 

scape din această situaţie. Totuși menajera părea să nu se 
grăbească de această dată iar Gavin continua să se uite la 
ea cu acea privire sarcastică în ochi. 

— Nu vreau să risc, îi spuse ea. Am simtit pe pielea mea 
cât de sever este Jake! 

Gavin stătea cocoţat pe marginea mesei, cu un călcâi 
sprijinit de unul din scaune, și o privea speculativ, cu o 
sclipire de curiozitate în ochi. 

— Da? Ce ţi-a făcut? 

Toni își aduse aminte de apariţia neașteptată a lui Jake 
în peștera subacvatică pe care o descoperise, şi cât de înalt 
și de amenințător păruse el stând acolo pe marginea de 
piatră a piscinei naturale. Era complet îmbrăcat, hainele lui 
fiind ude leoarcă, și ochii i se întunecaseră de mânie pen- 
tru că ea îi spusese foarte clar că nu avea nevoie de ajutor. 

Atunci el o ameninţase că o va pune pe genunchii lui 
și O va bate la fund, își aduse aminte ea, și încă mai cre- 
dea că era în stare să facă așa ceva. 

— E]... de fapt n-a făcut nimic, spuse ea. 

— Aunci nu înţeleg de ce te deranjează să faci o plim- 
bare cu mine cu barca lui. 

Toni își privi mâinile care erau mai strânse decât își 
dăduse seama și ea ştia că el încă o privește cu curiozitate. 
Probabil că se întreba de ce ezita să accepte o invitaţie pe 
care majoritatea fetelor ar fi acceptat-o cu bucurie. 

— Pur şi simplu nu vreau să... să fac ceva care să-l 
enerveze, Gavin. 

— Înţeleg! Ea îl privi repede, intrigată de tonul lui. Ştii 
ce, nu cred că te deranjează ce va spune Peter despre 
această plimbare, sau faptul că am lua barca lui Jake fără 
permisiunea lui. Pur și simplu nu vrei ca Jake să afle că am 
ieșit împreună, nu-i așa, Toni? 

— Gavin, ţi-am spus... 

— A, ştiu ce mi-ai spus, dar până la urmă totul se 
reduce la ce va spune Jake dacă am ieși împreună! El 
râdea scuturând din cap, iar în timp ce-o privea ochii 
lui căpătară o sclipire mai degrabă șireată decât 
răutăcioasă, care exprima faptul că ştia tot. Pentru o 
vreme chiar am crezut că ești printre puţinele care n-au 
fost cucerite de imaginea sexy a lui Jake! Cândva chiar 
am crezut că ţi-e antipatic, și în tot acest timp tu... ca 
să vezi! 

— Gavin, vrei să încetezi? Detesta să fie tachinată pe 
acest subiect şi scutură ferm din cap. Știu totul despre... 
ei bine, ştiu că Jake are un efect devastator asupra unor 
femei, dar eu nu mă încadrez în acea categorie! 

Gavin îi privi obrajii îmbujoraţi și dădu din cap, nefiind 
convins de argumentele ei. 

— Eu cred că da, Toni, eşti sub influenţa lui, la fel cum 
era și biata Audrey... ei bine, poate nu chiar la fel de mult 
ca Audrey, dar oricum... 

— Sunt perfect normală... nu sunt sub... sub influența 
a nimic și a nimănui! Acum, termină, Gavin! Nu este deloc 
nostim! 

Cotul lui se sprijinea pe genunchiul ridicat şi era 
uimitor cât de atotștiutor și de matur părea. Când își 
aduse aminte cât de tânăr era Toni se gândi că Jake ar fi 
fost doar cu un an mai tânăr când se născuse Gavin ea 
înlătură cu rapiditate aceste gânduri supărătoare. 

Gavin zâmbea, un zâmbet tulburător care sugera că el 
ştie ceva ce ea nu știa. 

— E clar că Peter e îndrăgostit până peste cap de tine, îi 
spuse el cu siguranță în glas, dar în ceea ce te priveşte nu 
prea știu ce să mai cred. Mi-am adus aminte de ceva ce am 
crezut că am auzit ieri, despre actul eroic al lui Jake atunci 
când ai rămăs blocată în peșteră, îţi aduci aminte, nu? 

Toni își imagina foarte bine ce auzise, dar nu avea chef 
să fie tachinată și se întoarse cu spatele la el, arătând cât 
îi displăcea întreaga situaţie. 

— Orice ar fi, Gavin, nu mă interesează! 

— Vorbeam cu un flăcău din sat, ieri. Tatăl lui este unul 
dintre cei doi paznici de coastă care veniseră să te salveze. 
Se pare că Audrey a omis un detaliu important când ne-a 
spus că Jake te-a salvat din peștera subacvatică, nu-i așa, 
Toni? Se comportă deseori așa cu tine? 

Gavin avusese noroc că discutase despre acest subiect 
exact cu cineva care era capabil să-i transmită o asemenea 
informaţie, dar el avea de gând să profite de ea. O glumă 
între doi tineri despre cât de fermecător era profesorul lui 
Gavin, informatorul neștiind că Gavin era rudă cu bărba- 
tul despre care discutau, probabil cu invidie. 

— Dacă te referi la faptul că Jake... m-a sărutat, atunci 
e logic că Audrey nu v-a spus așa ceva, nu? Tonul ei calm 
o surprinse și pe ea, pentru că nu voia ca acel moment 
special să devină subiect de glumă. Presupun că nu i s-a 
părut un moment relevant al întâmplării. 

— Ei, hai, Toni! Ochii lui o tachinau. Ştii bine că fap- 
tul că Jake te-a sărutat a reprezentat pentru Audrey cea 
mai relevantă parte a întregii povești! După cât suspina 
ea după Jake, biata de ea, probabil că era verde de invi- 
die! 

Toni își aminti de ultima oară când o văzuse pe 
Audrey, la spital, de faţa ei trasă și palidă, de ochii plini 
de disperare și se revoltă împotriva comentariilor lui 
Gavin. 

— Tu, la fel ca și ceilalți, n-ai nici cea mai vagă idee prin 
ce agonie a trecut biata Audrey, îi spuse ea cu voce 
tremurătoare. Nu e plăcut pentru o femeie ca Audrey să 
se îndrăgostească de un bărbat ca Jake, să știi. A suferit, a 
suferit mult, și mie nu mi se pare deloc nostim! 

Gavin se ridică, stând lângă ea silueta lui înaltă 
dominând.-o, iar în ochi avea o privire plină de remușcări. 

— Întotdeauna i-ai luat apărarea, spuse el. Credeam... 
toţi credeam că faci acest lucru pentru că erati singurele 
eleve și te simţeai obligată să-i iei apărarea. 

— Într-un fel, acesta este adevărul. Se întreba dacă 
putea să-l facă să înțeleagă ce simţea pentru Audrey. Milă, 
desigur, și până la un anumit punct chiar înţelegere. Ştii 

că tu... de fapt toţi o consideraţi o sursă de amuzament. 
Nu dau vina pe tine, Gavin, știu că nu era o persoană cu 
care te puteai înțelege uşor, eu am încercat, dar era foarte 
nefericită, și pur și simplu... Nu știu... pur și simplu o 
compătimesc. Uneori mă enerva și  deveneam 
nerăbdătoare cu ea, dar era mereu atât de... vulnerabilă 
când era vorba de Jake. 

El era încă pe jumătate serios când zâmbi, dar ea 
simțea că reuşise să-l facă să înțeleagă prin ce trecuse 
Audrey. 

— Sună foarte profund, îi spuse el, și presupun că știi 
ce spui. 

— O cunoşteam mai bine decât oricine altcineva de aici. 
Poate pentru că, aşa cum ai spus tu, sunt singura femeie 
de aici, în afară de Audrey. 

— Şi o plăceai? Lui parcă nu-i venea să creadă și Toni 
ezită, neștiind dacă să mintă sau nu. 

— Nu chiar... nu pot spune că o plăceam, dar nici că-mi 
displăcea. Şi în mod sigur nu mi se părea amuzantă. 

— Te-ai dus cu Jake la spital pentru că-ți părea rău de 
ea? 

Pentru prima oară Toni se întreba dacă el, sau ceilalți, 
știau de ce Audrey făcuse ceea ce făcuse, și se gândi puţin 
înainte de a-i răspunde. 

— M-am dus pentru că lui Jake îi era mai ușor dacă 
eram și eu acolo. Ştii ce simţea Audrey pentru el, știa și 
Jake, de aceea m-a rugat să merg cu el. 

— A, te-a rugat să mergi cu el? 

— Nu era absolută nevoie să mă roage. Văzusem în ce 
situaţie dificilă se afla. Ştia ce simțea Audrey, dar el nu 
putea să facă nimic în legătură cu asta, și știi cum vorbeşte 
lumea. Era mai bine să vorbesc eu cu ea. 

Se gândi la toate dăţile în care îl acuzase că este lipsit 
de inimă, iar faptul că acum îl apăra o surprinse și pe ea 
însăși aproape la fel de mult cât pe Gavin. El o privi fix un 
moment, așa cum făcea Jake uneori. 

— Chiar ţii la el, nu-i așa, Toni? Şi vocea lui îi amintea 
de cea a lui Jake . 

Nu știa cât de apropiaţi erau Gavin și Jake și nu putea 
suporta gândul că Jake ar putea bănui ce gândea Gavin, 
așa că scutură din cap, deși în adâncul sufletului se între- 
ba dacă cumva nu minţea negând. 

— Pentru numele lui Dumnezeu, Gavin! Nu sunt una 
dintre... cuceririle lui Jake! 

Expresia de pe faţa lui arăta clar că încă se mai îndoia de spusele ei. 

— Dacă spui tu, Toni. 

— Acesta este adevărul! Obrajii ei se înroșiră, lucru care 
îl făcu să se îndoiască și mai mult de spusele ei, dar ea 
scutură din cap cu hotărâre. 

— Am mai multă minte decât crezi, sper! Atât doamna 
Fran Casey cât și Audrey mi-au demonstrat că a fi 
îndrăgostită de Jake Tregarron nu este o experienţă prea 
fericită. Eu n-am nici cea mai vagă intenţie de a deveni la 
fel de nefericită ca ele! 

Gavin o mai privi un moment, apoi râse cuprinzându-i 
prietenește umerii cu braţul şi părăsiră împreună 
sufrageria. 

— Ei bine, mulțumesc Cerului pentru asta. Nu mi-ar 
plăcea să te văd și pe tine visând la Jake ca biata Audrey! 


Cursantul cel nou se dovedi a fi tot bărbat, iar acest 
lucru n-o mai surprinse pe Toni pentru că renunţase să 
aştepte să mai vină şi vreo elevă. 

Peter era la fel de atent cu ea ca de obicei, și era clar 
deja că nu numai Gavin observase interesul pe care i-l 
arăta Peter. leșiseră împreună uneori, deși nu atât de des 
încât să pară inseparabili, şi ea prefera să nu dea impresia 
că între ei era ceva stabil. 

Nu spusese nimic atunci când Toni se dusese să inoate 
cu Gavin într-o seară, dar era clar că nu era încântat de 
idee, și cumva o făcuse ca altă dată să nu se mai ducă. 

Nu voia să creeze neînțelegeri între Gavin și Peter, 
pentru că dacă făcea acest lucru Jake își va pune în apli- 
care ameninţarea de a nu mai accepta eleve la cursurile 
viitoare. Totuși îi fu greu să refuze când Gavin îi propuse 
să se ducă la prânz în Truro. 

— O să avem timp? întrebă ea. 

— Desigur! Orele de după-amiază încep abia pe la două 
și jumătate. O să ne întoarcem până atunci. 

— Mi-ar plăcea să merg. 

Zâmbetul prietenos a lui Gavin o încurajă. 

— Ştiu, de aceea ţi-am propus să mergem, iar acum nu 
prea poţi să mă refuzi, nu-i așa? Plecăm imediat ce terminăm 
lecţia de dimineață, mergem cu mașina până acolo, bem ceva 
și mâncăm un sandviș într-o cârciumă, ne plimbăm puţin și 
ne întoarcem la timp pentru lecţia de după-amiază, O.K.? 

- OK! 

Toni se gândea că ar fi trebuit să cugete mai mult 
asupra acestei propuneri, dar nerăbdarea lui Gavin o 
făcuse să se lase dusă de val, și nu găsi nici un motiv pen- 
tru care nu s-ar fi întors la timp. Jake probabil că n-ar fi 
fost de acord cu această escapadă, dar el oricum va afla 
numai după ce se vor întoarce, iar ea aștepta cu 
nerăbdare să vadă Truro. 

În ultima vreme era intrigată uneori de felul în care 
Jake se comporta față de ea, pentru că se străduia s-o 
trateze ca pe ceilalți cursanți, și ei nu-i plăcea. Acest 
interes pur profesional pe care i-l arăta îi trezea vechiul 
sentiment de indignare precum și alte sentimente, pe 
care nu le putea identifica. 

De când plecase Audrey, Gavin se pare că-i ocupase 
locul acesteia, ţinându-i companie. Nu era sigură dacă 
făcea acest lucru numai pentru că erau singurii elevi care 
urmau întregul curs, dar compania lui Gavin, spre deose- 
bire de cea a lui Audrey, era mult mai veselă. El o privi 
repede când văzu că Jake vine spre ei. 

— Suntem pe cale de a fi criticati, o avertiză el. Maestrul 
se apropie! 

Toni nu ridică privirea dar râse puţin cam nesigur în 
timp ce încerca din nou să facă stâncile de granit din 
tabloul ei să semene cu originalul. 

— Tu nu trebuie să-ţi faci griji, îi spuse ea, dar va avea 
ceva de spus la adresa stâncilor ăstora. Nu-mi ies deloc! 

Gavin zâmbi împăciuitor și-i făcu cu ochiul. 

— N-ar trebui să te afecteze, pentru că este spre binele 
tău și oricum n-a reușit să demoralizeze pe nimeni com- 
plet până acum! 

EI nu-l pusese pe Jake pe un piedestal la fel ca ceilalți, 
dar chiar și aşa Toni îşi dădu seama că acea remarcă 
ascundea o puternică dorinţă de a-i obţine aprobarea și se 
întrebă din nou care era relaţia dintre ei. Gavin era cel 
mai bun din grup, și devenea mai bun pe zi ce trece. 
Probabil pentru că era conștient de talentul 
nemaipomenit pe care Gavin îl poseda, de aceea criticile 
lui Jake păreau mai aspre. 

De acesată dată însă, îl privi câteva momente, apoi 
dădu afirmativ din cap fără să comenteze, și veni în 
spatele lui Toni. Simţindu-l aproape de ea, întregul ei 
corp răspunse prezenţei lui, și fu surprinsă de propria 
vulnerabilitate. Inima îi bătea puternic în piept, iar gân- 
durile îi fură cuprinse de haosul de senzaţii pe care el i le 
provoca. Cum i-a putut spune lui Gavin că prezenţa lui n-o 
afecta? 

Stând încă în spatele ei, el se aplecă până când corpul 
lui intră în contact cu al ei, o atingere care-i dădu lui Toni 

furnicături în timp ce încerca să-și menţină calmul. Îi tre- 
buiră câteva momente ca să-și dea seama că el întinsese 
mâna cerându-i pensula pe care ea o folosea, și reveni 
repede cu picioarele pe pământ. 

Ascultătoare îi dădu pensula, apoi îl privi cum adaugă 
câteva umbre picturii ei, creând acea impresie pe care ea 
încercase atât de mult s-o redea. Realiză în câteva secunde 
ceea ce ea nu reușise într-o jumătate de oră. Dându.-i pen- 
sula înapoi o privi câteva clipe, stând încă aplecat dea- 
supra ei, fața lui fiind doar la câţiva centimetri de a ei, 
ochii lui albaștri susținându-i privirea. Apoi zâmbi 
răutăcios. 

— N-ar fi trebuit să fac asta. Ar fi trebuit să te las s-o faci 
singură. 

— Am încercat. 

— Am văzut. După câte se pare fără succes, nu? 

Efectul pe care îl avea asupra ei era devastator, și din 
ce în ce mai des în ultima vreme se gândea că minţise 
când spusese că nu era una din cuceririle lui. Chiar dacă 
voia sau nu s-o impresioneze, de fiecare dată când Jake 
era lângă ea, Toni se simţea la fel de neajutorată ca 
Audrey, şi asta o îngrijora. 

Ştia că Gavin îi privea cu coada ochiului, așa cum obișnuia 
Audrey, şi observa roșeața din obrajii ei și strălucirea din 
ochii ei verzi pe care îi ascunse repede cu genele dese. Chiar 
și vocea îi tremura arătând că se afla în defensivă așa cum era 
de obicei când se afla în preajma lui Jake. 

— N-ai o părere prea bună despre talentul meu, nu-i așa, Jake? 

El se îndreptă încet, și acea atingere tulburătoare 
luă sfârșit, lăsând locul unei răceli care o făcu să se 
înfioare. 

— Dacă aceasta era părerea mea, atunci, copilă, ai fi fost 
de mult trimisă acasă! Un zâmbet crispat, răutăcios îi 
stăruia pe buze, iar vocea lui sugera atât surpriză cât și 
mânie. Ştii bine că nu-mi pierd vremea cu oameni care nu 
au talent! 

Mâinile lui Toni erau încleștate strâns în poală și deo- 
dată se simţi foarte neînsemnată, neînsemnată și gata să 
plângă, deși el îi spusese cuvinte mult mai aspre cu alte 
ocazii, despre tablourile ei și nu reușise decât s-o 
enerveze. Îi trebuiră câteva clipe până când se simţi în 
stare să-şi ridice faţa şi să-l privească, iar el îi susţinu 
privirea până când ea se uită în altă parte. 

— Da... bineînţeles că ştiu asta, Jake. Îmi pare rău. 

El rămase tăcut, apoi îi strecură o palmă caldă sub 
bărbie şi-i ridică din nou faţa, degetele lui lungi ţinând-o 
ferm în timp ce-o privea. 

— Ce te-a făcut să izbucnești așa, Toni? Faptul că ţi-am 
criticat munca, sau te deranjează altceva? 

Nu-i era ușor să găsească un răspuns, în timp ce el o 
studia și ea încerca să-l dea la o parte mâna de sub bărbia 
ei, conștientă că Gavin îi privea curios. 

— Nu mă deranjează nimic, negă ea răgușit. Ce te face 
să crezi asta? 

— Întrebare pentru întrebare! Ei îi displăcea tonul lui 
blând, aproape patern, și deschise gura pentru a obiec- 
ta. Acum ai de gând să critici maniera în care îţi vorbesc, 
nu-i așa? 

Obrajii ei erau îmbujoraţi și Toni încercă să-şi păstreze 
vocea destul de joasă pentru a nu fi auzită de ceilalți, pen- 
tru că știa că aceștia ar fi fost interesaţi dacă ar fi apărut 
neînțelegeri între ea și Jake. 

— Nu-mi place să mi se vorbească de parcă aș fi la 
școală! 

Îi îndepărtă mâna de sub bărbie și apoi își frecă pielea 
încălzită de atingerea lui. 

— Ti-am zis că nu mă deranjează, Jake, și după cum am 
spus deja, îmi pare rău pentru că am fost în... în defen- 
sivă. Ce altceva pot să spun? 

El o studie tăcut o clipă, apoi se întinse și-i mângâie 
obrazul cu un deget, coborându-l spre gât până la decol- 
teul rochiei, unde se opri un moment apoi se retrase. 

— Ar fi mai bine să nu spui nimic, micuţo, dacă ai de 
gând să te certi cu mine, hm? 

— Dar eu nu vreau, eu... 

— Nu creezi atâtea probleme când te tratez ca pe o 
elevă. Zâmbetul lui îi acceleră pulsul. EI își privi ceasul. E 
aproape unu, cred că ar fi mai bine să mergem să 
mâncăm. 

Ea privi înspre Gavin, întrebându-se dacă Jake trebuia 
să ştie despre excursia pe care plănuiau s-o facă la Truro, 

dar când întâlni privirea lui Gavin, acesta scutură din cap 
și începu să-și curețe pensulele. Evident că prefera să 
păstreze secretă această escapadă, cel puţin faţă de Jake, 
și ea era puţin îngrijorată, dar totuși nu voia să piardă 
plimbarea. 


Truro era un oraş tipic regiunii Cornwall, gândi Toni, 
și Gavin păru de acord cu ea. El spuse că se afla acolo 
doar pentru a-i ţine companie și pentru a o conduce ori- 
unde dorea să meargă, și dacă într-adevăr făcea parte din 
acea ramură a familiei Tregarron originară din Cornwall, 
nu părea prea mândru de aceste locuri. 

Truro era un târg aglomerat și prosper, înconjurat de 
copaci, iar turnurile înalte și ascuţite ale catedralei 
dominau clădirile alăturate. Toni era încântată de acest 
orășel al cărui port înflorise încă din evul mediu, iar un 
castel fortificat încă păzea râul și ceea ce mai rămăsese din 
pădurea seculară. 

Vizitară catedrala, petrecură ceva timp prin magazine și 
mâncară într-o cârciumă mică pe care o descoperiră chiar 
lângă una din străzile principale, dar ceea ce o încântă pe 
Toni fu peisajul de provincie. 

Sătucurile ce păreau scoase de pe cărțile poştale, parcă 
aparținând altor timpuri, erau irezistibile, și mult prea 
plăcute pentru a trece cu viteză prin ele. Căsuţele spălate 

de ploi, cu acoperișuri de trestie și pereţi de piatră erau 
înfrumuseţate de copaci şi tufișuri și de grădini pline de 
culoare, iar drumurile înguste erau străjuite de șiruri de 
flori înalte, roz şi mov. 

— Oh, e superb! Toni se lăsă pe spate în scaun în timp 
ce înaintau de-a lungul drumului. Îmi pare atât de bine că 
am venit, Gavin, ţie nu? 

— Întotdeauna îmi place să mă plimb! EL îi zâmbi 
peste umăr. Te-aş fi dus până la Land's End sau Lizard, 
dacă mi-ai fi cerut. 

— Dacă am fi avut... Ea își privi ceasul și fu adusă brusc 
cu picioarele pe pământ. Oh, Gavin, uite cât e ceasul! Nu 
mi-am dat seama că a durat atât! 

Nu părea să-l deranjeze că erau în întârziere și zâmbe- 
tul lui o tachina. 

— Ei bine, plecaserăm să vizităm Truro, îi aminti el, nu 
jumătate din ţinutul Cornwall! 

— N-o să ajungem înapoi la Frayley Cove până la două 
și jumătate, nu-i așa? Ea se uită din nou nerăbdătoare la 
ceas, gândindu-se ce va spune Jake, și fu surprinsă să-și 
dea seama cât conta pentru ea. 

— În nici un caz! o asigură Gavin cu veselie. 

— Jake se va supăra dacă întârziem. 

Încă netulburat de această posibilitate, Gavin îi aruncă 
o privire care îi lua în zeflemea neliniștea. 

— Nu fi atât de îngrijorată, Toni; după cum i-ai spus tu 
azi de dimineaţă, n-are nici un drept să ne trateze ca pe 

niște şcolari. Vreau să spun că nu poate să ne ţină după ore sau 
să ne dea drept pedeapsă mai mult de scris decât celorlalți. 

— Of, Gavin, descrierea mea îl face să pară atât de rece? 

— Cam așa ceva! El râse, ca și cum aprecia părerea ei. 
N-am văzut pe nimeni care să i se opună lui Jake așa cum 
o faci tu, și trebuie să recunosc că-mi plac “bătăliile” voas- 
tre, deși în ultima vreme n-au mai fost la fel de dese. Jake 
nu e genul de om moale, nu-i așa? Nu e așa cum mă aștep- 
tam eu să fie. 

Toni se uită repede la el, surprinsă. Părea imposibil, şi 
totuși nu găsea altă explicaţie pentru remarca lui. 

— Ce... ce vrei să spui, Gavin... nu e aşa cum te aștep- 
tai? De când îl cunoști? 

— Cam de vreo unsprezece săptămâni, ca și tine. 

— Dar... Ea îl privi fix, nu numai curioasă ci și confuză. Peter 
a spus... vreau să spun că a sugerat faptul că-i ești... rudă. 

Gavin râse și ea nu putu protesta faţă de sclipirea din 
ochii lui care o tachina, pentru că râsul lui îi aducea 
mereu aminte de Jake. 

— A, ştii că sunt un Tregarron, nu-i așa? În ceea ce-i 
priveşte pe ceilalți se presupune că sunt un simplu 
cursant. Jake nu face favoruri nici chiar membrilor fami- 
liei. El anticipă orice întrebare despre poziţia lui Peter 
chiar înainte ca ea să spună ceva şi dădu din cap. Știu că 
Peter îl ajută cu școala, dar Peter este un artist talentat și 
este cel mai potrivit pentru această slujbă, altfel Jake nu 
l-ar fi lăsat să-l ajute! 

— Şi tu? 

— Eu sunt pur și simplu un elev, fără privilegii, doar un 
mâzgălici ca și voi! 

— Nu prea cred, ripostă Toni. Eşti cel mai bun elev şi 
n-ai nevoie de privilegii. Doar că mă întrebam... Ea ezită, 
neplăcându-i faptul că trebuia să-și bage nasul în treburile 
altora, dar nu reuși să reziste tentatiei. Mă întrebam din 
care ramură a familiei faci parte. 

Gavin o privi, ochii lui tachinând-o, apoi îi făcu cu 
ochiul. 

— Oh, fac parte din trecutul rușinos; o ramură adia- 
centă, ai putea spune, nici dintr-una nici din cealaltă! 

— Înţeleg! 

Nu înţelegea deloc, doar că i se întăreau bănuielile că 
ar putea fi fiul lui Jake. Așa că privi din nou peisajul deși 
n-o mai interesa și nici n-o mai încânta la fel de mult și își 
dorea să se poată detașa atât de trecutul cât și de viitorul 
lui Jake. Dacă el îl cunoscuse pe Gavin pentru prima oară 
în urmă cu unsprezece săptămâni, când începuse cursul, 
atunci mama lui Gavin ar putea apărea din nou în viața lui 
Jake și ei îi displăcea ideea mai mult decât era dispusă să 
recunoască. 


Ajunseră la Pentycawl abia la trei și jumătate și Plaxy 
Trent îi întâmpină clătinând din cap, fața ei amabilă 
exprimând reproş pentru că rataseră prânzul. 

— Domnu” Tregarron o să vie imediat, le spuse ea. 
Tine cursul pe peluză ca să fie sigur că vă va auzi venind. 

Toni se obișnuise, după aproape trei luni de şedere la 
Pentycawl s-o trateze cu familiaritate pe Plaxy Trent, așa 
că se uită rugător la femeia în vârstă. 

— E foarte nervos, doamnă Trent? Pot să ies şi să-mi 
ocup locul ca și cum nimic nu s-ar fi întâmplat. 

Gavin râdea deși Plaxy nu era deloc amuzată. 

— Ce s-a întâmplat cu independenţa ta, Toni? I-ai spus 
că nu-ţi place să fii tratată ca o şcolăriță, așa că de ce nu 
te duci pur și simplu pe peluză și-ţi ocupi locul, ca şi când 
ai avea tot dreptul să întârzii o oră dacă ai chef? 

Toni dădu din cap, ochii ei exprimând îngrijorare, şi ea 
își dori ca el să nu-i tot amintească acea discuţie pe care a 
avut-o cu Jake de dimineaţă. Era posibil ca Jake să inter- 
preteze întârzierea lor ca un act de sfidare din partea ei, 
și nu avea prea multe speranţe că va reuși să-l convingă de 
contrariu. 

— Mă simt îngrozitor, Gavin... va crede că am întârziat 
special pentru a-l enerva. 

— De ce ar crede așa ceva? N-ai întârziat numai tu, şi eu 
sunt în aceeași situaţie şi nu-mi fac griji. Așa că nu te îngri- 
jora nici tu și hai să-l înfruntăm pe maestru până când nu 
vine să ne caute. 

— Domnu” Tregarron vine acu’, îi informă Plaxy, ar 
fi mai bine să plec, altfel va crede că n-am nimic de 
făcut. 

Inima lui Toni o luă la goană în timp ce aștepta ca 
Jake să apară, şi Gavin se aplecă să-i murmure la ureche: 

— O-ho! E gata să ne ia în coarne. Sper că eşti pregătită, 
Toni! 

Nu era pregătită deloc, de gândi ea. Voia mai degrabă 
să fugă și să se ascundă undeva decât să dea ochii cu Jake, 
dar acum nu mai avea ce face. El intră pe ușă, cu pași 
mari. 

O privire aruncată feţei lui îi fu de ajuns lui Toni; pul- 
sul i se acceleră și își tinu ochii plecaţi așteptând să se 
dezlănţuie furtuna. Nu se indoia că era nervos, mai ner- 
vos decât îl văzuse vreodată, şi avea un aer violent care-i 
trimise fiori de-a lungul spatelui. 

— Ei bine? 

Gavin o privi, acceptând provocarea lui Jake cu o urmă 
de nesiguranță, dar cu îndrăzneala-i caracteristică. 

— Am făcut o plimbare care a durat ceva mai mult decât 
ne-am aşteptat. Ne pare rău că am întârziat, Jake, dar Toni 
a vrut să vadă Truro, şi știi cum e... 

— Pot să ghicesc cum a fost! Toni a decis că vrea să vadă 
Truro, și asta-i tot! Vocea lui avea un sunet ciudat 
exprimând încordarea și o violenţă abia ţinută sub con- 
trol, iar când o privi, Toni simţi că se face mică. 

— Gavin, ar fi mai bine să te duci să participi la lecţie, 
pe peluză. Vreau să vorbesc cu Toni! 

— Dar, Jake... 

— Vrei să ieşi odată?! 

Gavin păru mirat o clipă, apoi îi aruncă lui Toni o 
privire neajutorată, şi ridică din umeri. 

— Scuze, Toni! 

EI se întoarse și ieși la soare în liniştea grădinii, lăsând-o 
pe Toni singură cu Jake. 

Era clar că Jake o considera pe ea unica vinovată de 
această situaţie, și simţurile ei se răzvrătiră împotriva aces- 
tei nedreptăţi. El aproape că-l absolvise pe Gavin de orice 
vină dar era clar că pe ea nu avea de gând s-o trateze cu 
aceeași îngăduință. 

Uitându-se la el, ochii ei aveau o strălucire care arăta că 
era rănită și nervoasă și care îi făcea să pară și mai verzi 
decât de obicei. 

— Plec și eu! 

— Am spus că vreau să vorbesc cu tine, Toni! 

— Nu sunt obligată să te ascult... nu mă poţi obliga să-ți 
dau seamă pentru fiecare secundă din viața mea! Și n-o să 
accept să-mi vorbeşti de parcă aș fi încă la grădiniță! 

Vocea ei era slabă și întretăiată și nu-și imagina cum 
găsise puterea de a trece pe lângă el înspre ușile cu gea- 
muri, dar el n-o lăsă să-l evite. O mână mare se strânse 
puternic în jurul braţului ei și o întoarse brusc spre el. 
Toate reacţiile familiare ieșiră din nou la suprafață, când 
se lovi de el, exagerate de sute de ori de o emotie sălba- 
tică ce o amuţi. 

— Să nu îndrăznești să pleci așa, pur și simplu! 

— Dă-mi drumul, Jake! 

Încercă în zadar să-și elibereze brațul și privi în sus la 
fața aspră, întunecată. 

— Nu accept să mi se facă morală de parcă aș fi un 
școlar care a întârziat la ore, şi nici n-o să-mi asum întrea- 
ga responsabilitate pentru ce s-a întâmplat! Doar pentru 
că Gavin este... 

Ea își mușcă buza, dar nu destul de repede. El o scrută 
cu ochii albaștri duri și îngustaţi. 

— Ce spuneai? 

— Nu! 

Smucindu-și brațul reuși să şi-l elibereze și fugi în 
grădină, oprindu-se numai când ajunse în raza vizuală a 
celorlalți. Câteva capere se ridicară când Toni apăru și ea 
nu putu face nimic pentru a-și alunga roșeaţa din obraji și 
strălucirea din ochii verzi care arătau atât mânie cât și fap- 
tul că era gata să plângă. 

Peter se apropie exact în momentul în care ea auzi pași 
pe terasa îngustă de piatră din spatele ei și privi repede 
peste umăr. Jake venea direct spre ea și ceva din înăuntrul 
ei dorea să fugă spre el, nu de el. 

Toni nu era sigură cum reușise să reziste de-a lungul 
după-amiezii. Avea prea multe pe cap pentru a putea fi 
atentă la ce picta, iar faptul că Jake evitase să vină lângă 
ea, deşi de câteva ori se apropiase și stătuse în spatele lui 
Gavin, n-o ajutase deloc. 


Capitolul 8 


Deși ziua era splendidă, Toni se simţise rareori mai 
nefericită, iar acest lucru se reflecta în munca ei. Peter îi 
acorda atenţie, ca de obicei, dar nu spuse nimic despre 
faptul că pensula nu era mânuită cum trebuie, iar culorile 
erau amestecate cu neglijență, producând cel mai neferi- 
cit rezultat posibil. Poate că o va întreba mai târziu, după 
lecție, dar ea spera să n-o facă. 

Nu fusese niciodată mai ușurată de faptul că lecţia se 
terminase, iar acest lucru era atât de vizibil în timp ce-și 
strângea lucrurile încât Gavin o privi curios. 

— Te bucuri că s-a terminat, Toni? 

Ea dădu afirmativ din cap, iar el merse lângă ea în timp 
ce traversau peluza puţin în urma celorlalți. 

— Jake a făcut pe durul după ce m-a trimis la plimbare? 
Îmi pare rău, Toni, dar ai văzut în ce situaţie mă aflam. 
Dacă aș fi rămas, mai mult aș fi înrăutățit lucrurile. 
Doamne, era furios, nu-i așa? 

Toni dădu nefericită din cap, întrebându-se cât timp va 
mai trece până când Jake va redeschide subiectul. El nu 
avea să lase lucrurile așa, gândi ea, dar detesta ideea de a 
se certa din nou cu el. 

— Pare... pare un lucru atât de neînsemnat, și el face 
atâta Caz. 

Gavin părea interesat, deși încerca să nu arate prea 
mult acest lucru. 

— Ce-a spus? 

Toni era gata chiar și acum să plângă, încât începu să 
tremure, iar vocea ei era nesigură și răgușită. Încercase 
să-și reţină plânsul toată după-amiaza, de fiecare dată 
când Jake venea spre ea și apoi o ignora de parcă nici nu 
exista. Nu trebuia s-o afecteze atât de mult și totuși o 
afecta. 

— Nu știu ce avea de spus. Eu... eu am plecat fără să-l 
las să vorbească. 

— Nu! Lui Gavin părea că nu-i venea să creadă, și o privi 
fix câteva momente în timp ce intrau în salon. Oh, Toni, 
pariez că n-o să mai fii preferata profului! 

— Nu cred c-am fost vreodată! 

Lacrimile nu mai puteau fi reţinute și Gavin o privi cu 
ochi ce exprimau simpatie. 

— Îmi pare rău, Toni. Aș vrea să pot face ceva, dar știi 
că nu m-ar asculta nici dacă aș încerca. 

— Da, ştiu, dar nu contează, Gavin, de fapt nici nu 
merită să mă consum. A fost doar o... o furtună într-un 
pahar cu apă... o să treacă cu timpul. 

— Sper. El se încruntă în timp ce ajunseră în hol. Nu 
pot să-mi închipui ce l-a apucat. Nu-i este caracteristic să 
se consume atât pentru un fleac, nu-l înțeleg. 

Râsul ei fu scurt și nesigur și total lipsit de veselie în 
timp ce se lupta din nou pentru a-și reține lacrimile. 

— ÎI înţelege cineva? întrebă ea. 

Se simţea nesigură și nefericită, și asta numai pentru că 
Jake era supărat pe ea din cauza unui incident neinsem- 
nat care ar fi putut trece neobservat. Era ridicol să fie atât 
de afectată, pentru că văzuse efectul pe care Jake îl avea 
asupra femeilor, atunci când o vizitase pe Audrey. Până 
acum își ţinuse în frâu sentimentele faţă de Jake, și nu 
voia să cedeze acum. 

— Toni? Te simţi bine? 

Mâna lui Gavin de pe braţul ei o readuse repede cu 
picioarele pe pământ și realiză îngrozită că în sfârșit 
plângea. Printre lacrimi faţa lui Gavin părea mult mai tânără 
și foarte îngrijorată, iar ea dădu din cap în timp ce-și șterse 
repede lacrimile. 

— Da, Gavin, nu-ţi face griji, doar că mă cam ustură 
ochii. 

Ochii lui negri îi cercetară faţa mică, îmbujorată, și se 
încruntă. 

— Te-ai gândit toată după-amiaza la ceea ce s-a întâm- 
plat și același lucru l-a făcut și Jake. Ce se va întâmpla cu 
voi? 

Totul era exagerat. Felul în care se simțea, mânia lui 
Jake şi propria nefericire. Era ca şi cum ceva atârna dea- 

supra lor, ceva tulburător, și ei îi trebuiră câteva momente 
pentru a realiza de ce picioarele ei păreau dintr-o dată 
atât de slabe încât nu puteau s-o mai susţină. În acea clipă 
își dădu seama cu o claritate uimitoare cât de mult se 
înşelase atunci când crezuse că-și putea controla emoțiile, 
iar această constatare reprezentă ultimul strop. 

Era inutil să încerce să-i explice lui Gavin ceva ce abia 
înțelesese ea însăși, aşa că se grăbi, lăsându-l pe Gavin 
privind uimit după ea. Trecu și pe lângă ceilalți, ținându-și 
capul plecat și grăbindu-se să ajungă în propria cameră 
înainte de a se face de râs. 

Nu voia ca ceilalți să afle cum se simțea, după ce 
făcuseră atâta haz de sentimentele lui Audrey, iar ideea că 
Jake ar putea-o trata cu aceeași indiferenţă era foarte greu 
de suportat. Ea fugi în cameră și închise ușa apoi își lipi 
capul de geamul rece al ferestrei și plânse. 


Toni rămase în cameră nedorind să coboare la cină și 
să facă faţă speculațiilor pe care faţa ei brăzdată de lacrimi 
le va provoca. 

Privi camera în care stătuse aproape trei luni și deodată 
i se păru apăsătoare; simţea nevoia de a ieși la aer. Poate 
să se plimbe de-a lungul falezei așa cum făcea de obicei, 
orice numai să nu mai stea acolo gândindu-se la Jake. 

Cobori scările și traversă holul, mişcându-se silențios și 
grăbindu-se, pentru că ceilalți probabil că terminaseră de 
mâncat, şi nu voia să vadă pe nimeni. Faptul că se 

înserase deja n-o făcu să se răzgândească deoarece 
cunoștea prea bine cărarea pentru a se rătăci. Deschizând 
ușa casei, privi peste umăr și o văzu pe Plaxy ieșind din 
bucătărie cărând o tavă încărcată. 

— Domnișoară Ashley! 

Era evident că era uimită de faptul că Toni se afla 
acolo și se opri în faţa ușii de la sufragerie, ochii ei pri- 
etenoși exprimau curiozitatea. 

— N-ai venit la cină, dragă, nu te-ai simţit bine? 

Ultimul lucru pe care Toni dorea să-l facă era să 
răspundă la întrebări, dar nu putea să se supere pe Plaxy 
pentru grija ce i-o purta, așa că scutură din cap și zâmbi. 

— Oh, mă simt bine, mulţumesc, doamnă Trent, pur și 
simplu nu mi-a fost foame. 

— Pari cam bolnavă. 

Plaxy îi observă obrajii brazdati de urme de lacrimi și 
ochii umflați, și Toni știa că-i câștigase simpatia, dar nu-i 
putea explica prin ce trecea fără să înceapă să plângă din 
nou, așa că scutură iar din cap și făcu un pas. 

— Nu, nu, sincer, mă simt bine! 

Era evident că Plaxy nu era mulțumită de acest răspuns 
și se încruntă. 

— Doar n-ai de gând să ieși, drăguţo; nu așa fără să fi 
mâncat nimic. 

Toni își dori să nu fi părut atât de mâhnită, iar vocea 
să-i fi fost mai calmă. Îi trecu prin minte faptul că Plaxy 
Trent fiind îngrijorată pentru ea, se va simţi obligată să-i 
spună lui Jake cât de înlăcrimată și cât de nefericită părea, 

și voia să evite acest lucru cu orice preţ. Jake nu era prost, 
va şti că este supărată din cauza felului cum o tratase la 
prânz și ea nu suporta gândul că va ghici motivul lacri- 
milor ei. Observase comportamentul ciudat al lui Audrey 
și era sigură că va face același lucru și în cazul ei. 

Scutură ferm din cap pentru a risipi îngrijorarea lui 
Plaxy Trent. 

— Mă duc doar să mă plimb, doamnă Trent, n-o să stau mult. 

— Sper că n-ai de gând să te plimbi în sus pe stânci, e 
periculos când se înserează 

— N-o să păţesc nimic! 

Nu avusese nici un drept să se răstească la Plaxy pen- 
tru că aceasta era doar îngrijorată pentru siguranţa ei, dar 
știa că dacă nu ieșea imediat va începe din nou să plângă. 
Întorcându-se brusc, ieși, trântind ușa în urma ei, apoi se 
grăbi să coboare treptele şi să înconjoare casa pentru a 
ajunge la cărare. 

Era încă plăcut afară deși vântul începuse să bată în 
timp ce soarele apunea și era mai răcoare decât fusese în 
timpul zilei. Întotdeauna peisajul stâncos inspira un sen- 
timent de pace, având o aură misterioasă care nu era la fel 
de evidentă ziua, și Toni simţi că acest peisaj îi reflectă 
propriile sentimente. 

Părea că trecuse atât de mult timp de când fusese la 
Truro cu Gavin. Nici nu-i trecuse prin cap că eveni- 
mentele vor lua o turnură atât de neașteptată și o vor face 
să-şi recunoască adevăratele sentimente pentru Jake și să 
ajungă să-i cunoască mânia. 

Marea era calmă, deși valurile ce se apropiau de mal 
făceau în vârf un strat de spumă, acolo unde vântul le 
mângâia. Pescărușii erau tăcuți, tipetele lor nu se mai 
auzeau în timp ce pluteau purtaţi de curenţii de aer cald 
și se adăposteau pe stâncile înguste, încălziţi de ultimele 
raze ale soarelui. 

Toni nu știa unde se ducea deși realiză vag că se 
îndrepta spre Frayley Cove, dar pentru moment simplul 
act de a merge o ajuta să elimine ceva din tensiunea care 
o ținuse încordată întreaga după-amiază. 

Vântul bătea lipindu-i rochia moale de bumbac de corp 
și-i răsfira părul, câteva șuvițe atingându-i faţa. Acest loc 
atât de mic era atât de frumos încât părea un sacrilegiu să 
te afli acolo și să fii nefericit, și totuși nu putea face nimic 
pentru a se consola. Jake era inaccesibil, și pentru 
moment el era singurul care o interesa. 

— Toni! Se opri brusc atunci când se auzi strigată de 
undeva din spate. Vocea abia se auzea din cauza zgomo- 
tului mării, dar totuși era foarte ușor de recunoscut. Deși 
se așteptase ca Plaxy Trent să-l informeze, nu se așteptase 
la o acţiune atât de promptă din partea lui şi deveni 
extrem de sensibilă în timp ce-i asculta pașii ce înaintau 
de-a lungul cărării. 

Inima ei bătea atât de puternic încât se îndoia că putea 
vorbi calm cu cineva, cu atât mai puţin cu Jake, și 
picioarele ei erau îngrozitor de moi și de nesigure. Primul 
ei impuls fu să fugă, dar continuă să meargă ca și cum nu 
l-ar fi auzit strigând-o. 

— Toni, așteaptă! De fapt nici nu trebuia să aștepte, 
pentru că el o prinse repede din urmă deși ea nu-și înce- 
tinise pasul, iar degetele lui puternice îi prinseră braţul 
tinând-o strâns. Unde ai de gând să te duci? ceru el să afle. 

Ea tremură, şi mulțumi Cerului pentru că se înserase, 
astfel încât el nu va vedea cât de aproape era să izbuc- 
nească în plâns. 

— Presupun că ţi-a spus Plaxy! 

Suna ca o acuzaţie, deși nu aceasta îi fusese intenţia. 

— Nu contează cine mi-a spus! EI o trase de braţ întor- 
când-o cu faţa și ea observă că datorită înserării ochii lui 
albaștri se întunecaseră, iar privirea sclipitoare pe care i-o 
aruncă îi tulbură simţurile. E a doua oară pe ziua de azi 
când mă faci să mă întreb unde naiba te-ai dus, și de data 
asta nu scapi, Toni! 

— Jake, mă doare! 

— Încă nu m-am hotărât dacă să-ţi rup gâtul sau nu! Ce 
încerci să demonstrezi? 

Era mai greu să-și elibereze braţul decât crezuse, dar ea 
nu se agită prea tare. Avea un aer diferit, neobișnuit și ciu- 
dat de emoţionat, și ea îl privi cu un fel de confuzie în ochi. 

— Voiam să mă plimb, singură! 

— Voiai să mă bagi în sperieţi pentru a doua oară pe 
ziua de azi, diavol mic ce ești, și știi asta foarte bine! 

Toni îl privi mirată, ochii ei mari arătând cât de intri- 
gată era. Apoi încercă să înțeleagă ceea ce-i spusese. Ei 
nu-i venea să creadă că el era atât de îngrijorat pe cât 
părea, sau că într-adevăr crezuse că ea se afla în pericol. 

— Eu... eu nu înţeleg la ce te referi. 

— Mă refer la faptul că ai venit târziu de la o plimbare 
cu mașina cu Gavin, iar acum îţi faci o ieşire atât de dra- 
matică, spunându-i lui Plaxy că te duci să faci o plimbare, 
probabil de-a lungul stâncilor, din moment ce te-a văzut 
ocolind casa, şi încă la ora asta! Nu știi cât de ușor e să faci 
un pas greşit când e întuneric? 

Toni dădu vag din cap, neauzind de fapt întrebarea ci 
concentrându-se asupra afirmației lui anterioare. Era 
îngrijorat pentru ea, pentru a doua oară în acea zi, spu- 
sese el, și ea nu înţelegea de ce. Ar fi avut mai mult logică 
dacă și-ar fi făcut griji pentru Gavin. 

— Dar ce... cum adică te-am băgat în sperieți pentru că 
eu am întârziat azi după-amiază? N-a fost vina mea că era 
târziu şi am încercat să-ţi spun, dar tu n-ai vrut să mă 
asculti! 

Degetele lui își slăbiră strânsoarea în care îi tineau 
braţul dar acum ea nu mai încerca să scape ci aștepta să-i 
răspundă, inima bătându-i sălbatic și simțindu-se amețită, 
lucru care nu-i permitea să gândească limpede. 

— Nu ţi-ai dat seama că Gavin este unul dintre cei mai 
proști soferi din Anglia? 

Toni scutură din cap, fiind încă prea confuză pentru a 
înțelege. 

— EI... el mergea repede. Asta am observat. 

— Repede! Jake dădu din cap disperat. Conduce ca și 
când acelea ar fi ultimele lui clipe de viaţă, şi nici nu și-a 
luat carnetul de foarte mult timp! Mi-am închipuit că aţi 


SEMNUL 151 


avut vreun accident pe cine știe ce drum lăturalnic, când 
am văzut că întârziaţi atât. Mi-am ieșit din minţi făcându-mi 
griji, și apoi, când aţi venit în sfârșit, tu ai plecat pur și 
simplu atunci când... Oh, nici nu știi cât de aproape ai 
fost de o bătaie, fetiţo! 

Toni scutură din cap, ochii ei mari cercetându-i faţa, 
căutând adevăratele motive pentru care era atât de nervos. 

— Eu... eu știam că ești îngrijorat, dar m-am gândit că 
erai așa deoarece credeai că i s-a întâmplat ceva lui Gavin. 

— Gavin? Ochii lui se îngustară în timp ce-o privea. A, 
te referi la faptul că Gavin mi-e rudă și tu nu! 

— Mă refer la faptul că este... 

Își aminti că mai spusese acest lucru o dată, și la fel ca și 
atunci, Jake se încruntă ca și când nu înțelegea la ce se referea. 

— Cred c-am mai auzit asta o dată, îi spuse el calm. De 
data asta aş dori să aud și restul, Toni. Ce este? 

Nu putea să-i spună, nu așa pe față, și se luptă să-și 
elibereze braţele, încercând în van să-i desprindă degetele. 

— Dă-mi drumul, Jake, te rog dă-mi drumul! 

— Nu-ţi dau drumul până când nu-mi răspunzi! Ce-mi 
este Gavin, Toni? Vocea lui era calmă, aproape indife- 
rentă, dar era de neclintit, așa că ea renunță la luptă deși 
încă refuza să-l privească, păstrându-și capul plecat. 
Mâinile de pe braţele ei își întăriră strânsoarea. 

— Aș putea la fel de bine să te oblig să spui, micuţo, și 
am s-o fac dacă nu-mi spui de bunăvoie. Ce-i cu Gavin? Te 
macină ceva de câteva săptămâni, iar răbdarea mea a 
ajuns la limită! 

— E ceva... ceva ce-am auzit. El ridică dintr-o 
sprânceană, iar ochii îi străluceau și ea își plecă din nou 
privirea. El... e fiul tău, nu? 

Toni vorbise în șoaptă și simţi cum Jake se încordă 
înainte de a expira puternic, scoțând un sunet care păru 
un suspin, iar când vorbi vocea lui era doar un murmur. 

— Pentru numele lui Dumnezeu, copilă, cine ţi-a băgat 
prostiile astea în cap? 

Prostii! Toni se agăţă cu disperare de acest cuvânt și 
privi în afârșit în sus spre el, nerăbdătoare de a fi sigură și 
încercând să citească ceva în trăsăturile aspre ale feţei lui. 

— Eu... eu credeam... vreau să spun... nu este fiul tău? 

— Nu! 

— Oh, Jake! 

Nu putu ascunde ușurarea care o cuprinse, şi simţi 
cum degetele lui se încordară în timp ce-i ţineau braţele. 

— Nu eşti mai ușurată decât mine! 

Îşi spuse că doar își imagina urma de râs care-i îndul- 
cise vocea, dar totuşi în ochii lui exista o urmă de ironie 
care era totuși destul de greu de observat, din cauza 
înserării. 

— Eu... imi pare rău, Jake. 

— Mmm! O studie cu o intensitate care îi făcu inima s-o 
ia la goană și mâinile lui îi mângâiau cu blândeţe braţele. 
Nu sunt sigur dacă sunt flatat de faptul că se presupune 
că am o familie pe care nu sunt gata s-o recunosc! 

— Of, Jake, nu eu am... vreau să spun, n-a fost ideea 
mea! 

— Atunci a cui a fost ideea? 

Era, desigur, inevitabil. Jake nu era genul de om care 
ar lăsa asemenea informaţii la voia întâmplării. Trebuia să 
ştie cine gândise aceste lucruri despre el, şi Toni ar fi 
preferat să dea vina pe Fran Casey și să termine odată cu 
toată această poveste. 

— Toni? 

— Eu... aș prefera să nu spun cine a sugerat asta, Jake, 
nu pare... Trebuie? 

Faţa care o privea era ascunsă de întunericul ce se 
aşternea pe întregul ţinut, dar ea începu să tremure ca o 
frunză bătută de vânt atunci când îl privi pentru un 
moment. O palmă puternică i se strecură sub bărbie, 
ridicându-i faţa spre el, iar capul lui era plecat astfel încât 
respiraţia lui caldă îi atinse buzele atunci când vorbi, 
stârnindu-i cele mai incredibile senzaţii. 

— Da, trebuie, micuţo. Îmi place să ştiu ce fel de prieteni am! 

— Ea a crezut doar că el s-ar putea... 

— Aah! Încrederea din vocea lui îi arăta clar că putea 
numi vinovatul fără ajutor din partea ei, dar ceea ce o sur- 
prinse fu ușurința cu care Jake acceptă faptul că Fran 
Casey era vinovata. Draga de Fran, deci asta e părerea ei 
despre mine! 

Mâna de sub bărbia lui Toni se mișcă ajungând la baza 
gâtului ei, degetele lui lungi mângâindu-i părul. Privirea 
lui întunecată îi cercetă faţa, în întuneric fiind doar un 
oval mic și palid, cu ochi mari. O tinu așa câtva timp, apoi 
dădu ușor din cap. 

— Şi tu ai crezut-o, nu-i aşa, Toni? 

Fa respiră adânc, fiindu-i imposibil să nege, dar dorind 
cu disperare să-l convingă de faptul că o supărase ideea că 
Gavin era fiul lui. 

— N-am vrut, Jake, dar... 

— Dar te-ai gândit că dată fiind reputaţia mea, acest 
lucru avea toate șansele de a fi adevărat! 

— Nu... nu e așa, Jake, eu... nu ştiam ce să mai cred. 
Gavin are pe umăr același semn ca și tine, și acest lucru 
arăta clar că este unul dintre urmașii lui Tobyn Tregarron, 
dacă ceea ce mi-ai spus tu era adevărat. 

— Şi crezi că eu sint singurul lui urmaș? 

Toni încercă să evite privirea lui fixă şi nemaipomenit 
de tulburătoare, dar nu-i era ușor, când Jake îi ţinea faţa 
ridicată spre el. 

— Nu ştiam. .. Doamna Casey a spus că ești singur la părinți. 

— Așa e, sunt singur la părinţi. 

El o privi cu o intensitate care devenea din ce în ce mai 
tulburătoare, deși îi era tot mai greu să-i distingă 
trăsăturile în întuneric, și corpul îi tremura datorită con- 
tactului cu corpul lui puternic. Mâna de pe ceafa ei nu-i 
permitea să se miște, deși în acest moment ea nu avea nici 
intenţia nici puterea de a o face. 

— Nu-ţi aduci aminte că ţi-am vorbit despre Inigo 
Tregarron? 

Toni era prea ameţită pentru a se gândi la altceva decât 
la prezenţa lui Jake și la efectul pe care îl avea asupra ei, și 
dădu afirmativ din cap, încercând să-și amintească povestea. 

— Mi-ai... mi-ai spus ceva despre vărul lui, nu-i așa? 

— Am spus că a pus ochii pe soţia vărului său! Ochii lui 
străluceau și, în timp ce cu o mână o ţinea ferm de ceafă, 
cu cealaltă îi mângâie obrazul, ceea ce o făcu să tremure. 
Dacă-ţi aminteşti, ţi-am spus că relaţia a fost înăbușită în 
faşă de către soțul doamnei, dar ceea ce nu ţi-am spus 
este faptul că el a trimis-o pentru un timp în străinătate 
unde ea a născut un fiu. 

Toni se gândi că lucrurile începeau să capete sens, și îl 
privi câteva clipe pentru a fi sigură. 

— Fiul lui Inigo? 

Jake dădu afirmativ din cap. Mâna ce o mângâia con- 
tinua să-i amenințe autocontrolul și simţi o asemănare 
bruscă între situația doamnei din epoca victoriană, sedusă 
de vărul soțului ei, și propria ei situaţie. Dacă Inigo 
Tregarron avea măcar o fracțiune din puterea de convin- 
gere a urmașului său, atunci tânăra soţie n-a avut multe 
șanse de a-i rezista. 

— Desigur că acel copil a fost tinut strict secret faţă de 
toată lumea. A fost dat unor părinți adoptivi, și nu a fost 
crescut împreună cu celălalt copil, legitim dar era un 
Tregarron şi Inigo i-a urmărit viața de la distanţă. A avut 
grijă de educaţia copilului, iar flăcăul s-a căsătorit și a 
devenit el însuși un tată de familie respectat, deși el și ai 
lui n-au fost consideraţi până acum membri ai familiei. 

— N-ai știut de existenţa lui Gavin? 

— A apărut din senin, făcând o cerere de a urma cursul, 
și am descoperit cine era numai după ce a ajuns aici. 

Acum este unul de-ai noștri şi clar că a moștenit pasiunea 
familiei Tregarron pentru artă. 

— E foarte bun. 

— Va fi! Jake zâmbi, dinţii lui albi contrastând cu faţa 
întunecată. E un tânăr foarte talentat dar, ca şi mine, une- 
ori seamănă prea mult cu bătrânul Tobyn. 

— Oh, Jake! 

— Oh, Jake! Ironia din vocea lui o făcu să roşească și 
Toni încercă să nu se uite la el, deși acum era prea întune- 
ric pentru ca el să poată distinge ceva în ochii ei, iar genele 
ei dese îi ascundeau și mai bine ochii. Chiar credeai că 
sunt genul de om care și-ar respinge propriul fiu, Toni? 

Ea îşi mușcă buza când își dădu seama că asta crezuse, 
și când privi în sus în sfârșit, ochii ei mari aveau o expre- 
sie de copil care-și cere scuze. 

— Îmi pare rău, Jake, dar erau atât de multe lucruri care 
indicau asta, și când l-ai trimis pe Gavin în grădină unde 
erau ceilalți, apoi ai început să-mi reproșezi.... 

— Să-ţi reproşez? 

— Da, asta ai făcut! Rămăsese fără suflare și tremura ca 
o frunză. Ai dat vina pe mine pentru că am întârziat; nu 
i-ai spus nimic lui Gavin, dar aveai de gând să... 

— L-am dat pe Gavin afară ca să nu-l pocnesc! 

Ea tremură din nou văzând violenţa din ochii lui și-l 
privi parcă nevenindu-i să creadă. 

— L-ai... l-ai fi lovit? 

Pentru un moment o urmă de zâmbet îi curbă gura, iar 
ochii lui albaștri îi ironizau îngrijorarea. 

— Poate că nu. Ultimul lucru pe care-l voiam era ca tu 
să-l compătimești! Dar dacă n-ai fi plecat atât de repede, 
ai fi aflat pentru care dintre voi eram mai îngrijorat! 

Toni nu spuse nimic. Gura ei era moale şi 
tremurătoare, iar buzele îi erau uşor întredeschise, și Jake 
o privi un moment în linişte înainte de a-și cobori blând 
dar ferm buzele pe ale ei. 

— Jake! 

Vocea ei era doar o şoaptă în întuneric şi braţele lui o 
cuprinseră, lipind-o cu putere de corpul lui tare. Gura lui 
înfometată o posedă de parcă așteptase acest moment 
foarte mult timp, și Toni pluti într-o altă lume, unde sin- 
gurele lucruri care contau erau braţele lui și excitarea 
puternică pe care gura lui i-o provoca. 

Respirația lui îi ardea obrajii, vocea lui fiind înăbușită 
de părul ei des. 

— Te iubesc, Toni! Știu că probabil calc pe un teren 
nesigur, dar trebuia să-ţi spun, dragostea mea, nu puteam 
să mă mai abtin! 

Ochii ei păreau atât de mari în întuneric, și în timp ce 
studiau fața aspră care o făcuse atât de nefericită în ultima 
vreme căpătară o sclipire tremurătoare. Peter nu avusese 
niciodată o șansă reală, şi Jake trebuia să știe asta, sigur că 
nu avea nici un dubiu în ceea ce privește sentimentele ei. 

— De ce nu mi-ai spus până acum? Vocea ei era slabă și 
răgușită și nu se putu abţine să nu privească acea gură 
puternică. Nu știai ce simt, Jake? 

El zâmbi scurt. 

— Tu știai? întrebă Jake, ironic, şi ea îşi dădu seama că 
abia își recunoscuse propriile sentimente. 


Cu câteva ore în urmă ştia că putea s-o tulbure așa cum 
n-o făcuse nici un alt bărbat, dar refuzase să recunoască 
motivul pentru care se întâmpla acest lucru, până când 
Gavin o întrebase curios de ce acea situaţie banală îi 
supărase atât de mult. Recunoscuse propriul motiv, dar 
reactiei lui Jake îi atribuise alte cauze. 

— Eu... eu credeam că tu... mi-am dat seama că te 
iubesc și nu puteam suporta să mă ignori așa cum ai făcut 
în timpul lecţiei de după-amiază. 

— De aceea te-ai ascuns în cameră? 

Cuvintele lui o ironizau, dar sărutul ce le urmă com- 
pensă orice suferință pe care acestea ar fi putut-o cauza, 
și Toni îşi ridică braţele cuprinzându-i gâtul, trăgându-i 
capul mai aproape. El o strânse în braţe până când ea îi 
putu simţi fiecare muşchi. 

— M-am ascuns pentru că am crezut că ţi-e milă de mine 
aşa cum ţi-a fost și de biata Audrey. Nu puteam suporta 
gândul că eu te iubeam, iar ţie îţi era milă de mine. 

— De ce ar trebui să-mi fie milă de tine, micuţo? Nu ești 
Audrey, și n-ai face niciodată ceva atât de patetic și de 
prostesc cum a făcut ea. 

Toni se uită la el pe sub gene, încrezătoare ca orice 
femeie îndrăgostită, ochii ei verzi strălucind în întuneric 
ca două bijuterii. 

— Atunci de ce ai venit după mine şi mi-ai spus că 
te-am băgat în sperieţi pentru a doua oară pe ziua de azi, 
dacă nu-ţi era teamă că mă simţeam la fel ca ea? 

Jake o privi o clipă, apoi își îngropă faţa în părul ei 
roșcat, vocea fiindu-i înăbușită în gâtul ei. 

— Promite-mi că o să rămâi cu mine aici, la Pentycawl, 
și O să vezi de ce am venit după tine, micuțo! O să ne 
căsătorim şi atunci eu o să fiu singurul care o să alerge 
după tine de fiecare dată când o să faci vreo escapadă 
nebunească. 

EI își înălță capul și-i zâmbi, iar Toni îi luă tâmplele în 
palme, ochii ei strălucind de fericire. 

— Ai de gând să te căsătorești cu mine? 

Ochii lui îi cercetară faţa, încrezător, posesiv, și un 
tremur de emotie cuprinse trupul fetei când el își opri 
privirea asupra gurii ei. 

— Ai de gând să mă refuzi? o provocă el. 

Ea scutură din cap, braţele ei ţinându-l strâns de gât, 
iar ochii ei străluceau. 

— Oh, nu, dragul meu Jake, n-o să te refuz! 


Sfârşit 


